
ELŐSZÓ. 


Palmieri  helyesen  állapítja  meg  a protestantismusnak  az 
„orthodox“  theologiai  tudományra  gyakorolt  hatását  azon 
körülményből  is,  hogy  az  orthodoxok  (főleg  az  oroszok)  leg- 
inkább az  exegesist , egyháztörténelmet  és  egyházjogot  műve- 
lik. Ez  a hatás  — a szigorú  egyházi  censura  ellenére  — 
többé-kevésbbé  a theologia  minden  ágában  észlelhető,  bár 
ők  tiltakoznak  ez  ellen  és  ezt  az  „orthodoxia“  szabadabb 
szellemének  tulajdonítják.  Észlelhető  a szentirási  kánon-  és 
szövegtörténet  kérdésében  is. 

Jelen  munkám,  melyet  első  sorban  a theologiák  hallga- 
tóinak szántam  segédkönyvül,  erre  a jelenségre  mutat  rá  és 
ezzel  bizonyítja  a tényt,  hogy  a hitigazságokat  — és  amennyi- 
ben nem  hitbeli  kérdésről  van  szó,  a hagyományos  felfogást 
csak  a Péter  szikláján  álló  kath.  egyház  őrzi  meg  tisztán. 
Erre  minden  körülmények  között  érdemes  rámutatni,  de  azt 
hiszem,  hogy  a világháború  által  teremtett  helyzet  (orosz- 
országi  fordulatok)  aktuálissá  teszi  a kérdést,  úgy,  hogy 
könyvem  szélesebb  körű  érdeklődésre  tarthat  számot.  Épen  nem 
lehetetlen,  hogy  a közel  jövőben  a keleti  egyházi  kérdések- 
nek nagyobb  figyelmet  kel)  majd  szentelnünk.  Adja  Isten, 
hogy  a kath.  ügynek  e könyvem  is  szolgálatot  tegyen. 

Ungvár,  1917.  Aranyszáju  sz.  János  napján. 

Biblikus  irányok.  Források. 

1.  Általános  irányok. 

A kereszténység  IV.  V.  százada  úgy  ismeretes  a theo- 
logiai  irodalom  terén,  mint  a klassicismus  korszaka.  A theo- 
logiai  viták  középpontjában  a Biblia  áll,  melynek  magyaráza- 
tában az  antiochiai  felfogás  diadalmaskodik  a maga  nyelvi  és 
történeti  irányával.  Az  Origenes-féle  allegorikus  irányzat  Nissai 
szent  Gergelyben,  Nagy  sz.  Bazilban  már  csak  okkal-móddal 
jut  szóhoz. 

A diadalmas  antiochiai  irányzat  élén  Aranyszáju  szent 
János  áll,  kinek  magyarázatai  betetőzik  nemcsak  az  antiochiai 
iskola  munkásságát,  hanem  az  egész  klassikus  keresztény  kort. 

Theodoretus  ugyanis  Aranyszáju  sz.  János  nyomán  jár. 
Theodorus  Mopsuestenusban  pedig  a racionalistikus  irány 
tör  utat. 

Photiusban  még  egyszer  megjelenik  az  antiochiai  iskola 
biblikus  iránya.  E tekintetben  főleg  a „Tá  A(JicpiXó^a“  cimü 
könyve  említendő. 

Ami  a keleti  egyház  exegetikai  munkálkodása  terén 
ezután  következik,  az  voltaképen  élősködés  az  egyházatyákon. 
Egész  a legújabb  időkig  értendő'  ez.  Diomedes  Kyriakos  meg- 
állapítása, hogy  a bizánci  magyarázatban  a függetlenség  csak- 
nem ismeretlen  fogalom,  általánosan  elfogadott.  A virágzás 
korát  hanyatlás  követi.  Van  sok  exegetikus  munka,  de  mind 
az  egyházatyákat  ismételgeti. 

Ezen  korszak  jellemző  vonása,  mely  halványan  már 
Photiusban  jelentkezik,  a polémia. 

Az  egyházszakadást  követő  századok  a nyugati  egyház- 
zal való  meddő  vitában  telnek  el  és  a Kelet  — elvetvén 
a pápai  tanító  tekintélyt  — a Biblia  önkényes  magyarázatá- 
ban kereste  a legerősebb  fegyvereket.  A primátus,  filioque, 
purgatorium,  az  azyma  jogosultságának  tagadása  bibliai  meg- 
erősítést kivánt. 

Zigabenos,  Glykas,  Blammides,  Serronius,  Theophylak- 
tus,  lkomenios  vagy  az  egyházatyákat  ismétlik,  vagy  azok 
kommentárjait  a maguk  polémiáiba  vonják. 

A bizánci  egyház  a protestánsokkal  is  keresett  kapcso- 
latot. Dimitrios  Mysos  volt  az  első,  ki  II.  Joachim  patriarcha 
utasítására  (1564.)  Wittenbergbe  ment  a protestáns  tan  tanul- 
mányozására. Melanchtonnal  tárgyalt. 

Fontosabb  volt  azon  összeköttetés,  melybe  II.  Jeremiás 
a tübingiai  theologusokkal  lépett. 

Ezen  első  próbálkozásokat  még  igen  sok  komoly  tárgya- 
lás követte  egész  a legújabb  időkig.  Főleg  az  anglikánokkal 
igyekeztek  hitbeli  egységre  lépni.  Persze  eredmény  nélkül. 
Azaz  a keleti  egyházakban  megmaradt  ezen  tárgyalások  szó- 
moru  nyoma : főleg  a kánop  és  a hagyomány  felfogásában, 
amint  ez  a részleteknél  ki  fog  tűnni.  Itt  csupán  jelezzük  Lu- 
karis  Cyrill  konstantinápolyi  patriarcha  és  az  orosz  Prokopo- 
vics  Nagy  Péter  cár  házi  theologusának  szomorú  szerepét. 

Főleg  ezen  két  theologus  működésének  tulajdonítható, 
hogy  a keleti  biblikusoknál  a protestáns  hatás,  bár  ők  ez  ellen 
tiltakoznak,  észrevehető,  miről  a III.  velehrádi  unió  kongres- 
suson  is  sok  szó  esett.  (Acta  Academiae  Velehradensis  1911. 
No.  3.) 

Ez  a hatás  megmaradt  a legújabb  időkig,  sőt  — főleg 
a XVIII. — XIX.  században  újjászervezett  orosz  egyházi  aka- 
démiák hatása  alatt  — erősödött.  Az  újjászervezett  akadémiák 
a biblikus  tudományok  terén  is  lépést  akarván  tartani  az  álta- 
lános haladással,  a Nyugatra,  főleg  protestáns  egyetemekre 
(Berlin,  Lipcse,  Jéna)  küldték  a tanulni  vágyó  ifjakat.  Ezek 
lettek  az  egyházi  akadémiák  tanárai,  kik  azután  a magukba 
szívott  felfogást  tovább  terjesztették. 

Az  is  igaz  azonban,  hogy  a bibliai  kritika  is  sokat  kö- 
szön e protestáns  példának,  mint  a hogy  ez  — bizonyos 
mértékben  — a kath.  bibliai  kritikáról  is  mondható.  A protes- 

táns  hatás  alatt  a Keleten  is  kritikus  szemmel  kezdték  nézni 
a Bibliát,  a mi  azután  a szöveg  megértésének  mélységéhez 
nagyban  hozzájárult. 

Legújabban  egyes  kérdéseknél  (Tyrrel,  Harnack  hatása 
alatt)  a X.  Pius  által  kárhoztatott  („Pascendia  1907.  szept.  8.) 
modernismus  is  jelentkezik  a keletieknél.  » 

A kath.  hatás  elől  sem  tudnak  egészen  elzárkózni  a 
keletiek,  bár  az  orosz  egyházi  akadémiák  újjászervezésénél 
ezt,  mint  elsőrendű  célt  tartották  szem  előtt  „az  orthodoxia 
megóvása  végett"  (Palmieri : La  Chiesa  russa,  Firenze,  1908. 
P.  574...) 

Bizonyitja  ezt  azon  körülmény,  hogy  egyes  theologikus 
orgánumok  (Cerkovnij  Vjesztnik,  Chrisztianszkoje  Cstenie, 
'’ExxXTrjaiaauxös  <í>ápo<;  időnként  közölték  a biblikus  bizottság 
határozatait. 

2.  Források: 

Ha  a keletiek  biblikus  nézeteit  és  főleg  azon  pontokat, 
melyekben  eltérnek  a kath.  felfogástól  ismerni  és  helyesen 
megítélni  akarjuk,  akkor  ismernünk  kell  — legalább  főbb  vo- 
násokban — az  egyes  kérdések  • fejlődését. 

E célt  szolgálják  a)  bizonyos  gyűjteményes  munkálatok. 

Ilyenek  a következők: 

a)  Gyűjteményes  munkálatok: 

Mansi:  Amplissima  collectio  conciliorum,  t.  XL  col.  940., 
t.  II.  col.  574.,  t.  III.  col.  924.,  t.  IV.  col.  430.  stb. 

Hefele : Konciliengeschichte,  B.  I.  IV.  (Histoire  du  cárion... 
pár  Jugie.) 

Beveregius : Eoveföixov  sive  Pandectae  canonum  ss.  Apöst- 
tolorum  et  conciliorum  in  Ecclesia  Gr.  receptorum,  neonon... 
Oxonii,  1672. 

Michalcescu:  Die  Bekenntnisse  dér  gr.  Orient.  Kirche. 
(Leipzig,  1904.) 

Kavovotai  htazá&ic;.  Két  kötet.  Konstantinápoly,  1888.  és 
1889.  Összegyűjtötte  Manuil  Gedeon  az  „’ExxXTjoiaata'íj  aX^D-sta" 
főszerkesztője. 

Fabricii:  Bibliotheca  graeca.  Hamburg,  1708 — 28.  (Kyria- 
kos — Rausch:  Geschichte  dér  Őrien talischen  Kirchen  von 
1453 — 1898.  Leipzig,  1902.) 

1* 

Migne  görög  Patrologiája.  (L. : KXet?  TratpoXo^ía?  xaí 
poCavxívwv  aoYYpácpscov...  Ó7üö  AtopoO-éoo  toö  A^oXapíoo...) 
Athén,  1879. 

Znamenszkij : Szisztematicseszkij  ukazately  száchodjasz- 
csichszjá...  po  predmetu  szv.  Piszanija  Vetchaha  é Naváha 
zavitá.  Az  Ó-  és  Uj-szövetségre  vonatkozó  könyvek  rendszeres 
kimutatása).  Több  részből  áll.  Az  ó-szövetségi  introductionalis 
könyvekre  vonatkozó  kimutatás : Poltava  1880.  Azután  külön- 
külön  jelent  meg  ugyanez  a történeti  könyvekre  vonatkozólag. 
Poltava  1880.  doctrinalis  könyvekre:  Kazan  1881.  prófétikus 
könyvekre:  Kazan  1882. 

Úgyszintén  az  Újszövetségre  vonatkozólag  : Kazan  1887. 

Ehhez  csatolva  : Barszov  gyűjteménye  az  evangéliumok^ 
Apóst.  Csel.  és  Jelenések  könyvének  magyarázatos  olvasá- 
sához. Szimbirszk,  1890.  és  1894. 

Általánosabb  tartalmúak:  Sz. N.  jelzéssel:  az  1 80 1 — 1 88 1 -ig 
megjelent  orosz  könyvek  kimutatása.  Moszkva,  1891. 

Ternovszkij : a bizánci  egyháztörténet  orosz  és  külföldi 
bibliographiája.  (ÍV — IX.  sz.)  Kiev,  1885.  Ugyancsak  tőle:  a 
görög  keleti  egyház  az  egyetemes  zsinatok  idejében. 

Ponomarov : Jeruzsálem  és  Palesztina  az  orosz  iroda- 
lomban. Szentpétervár  1877. 

Dobrowsky : Institutiones  Linguae  Slavicae.  Vindobonae, 
1822.  Jagic:  Enstehungsgeschichte  dér  Kirchenslavischen 

Sprache.  Berlin,  1913. 

P rav ószláv nájá  bogoszlovszkájá  enciklopedija  (Orthodox 
theologiai  encyklopedia).  Szerkesztését  a hires  orosz  polyhistor 
Lopuchin  kezdte  meg.  Halála  után  a neves  biblikus  Glubo- 
kovszkij  folytatja.  Az  első  kötet  1900-ban  jelent  meg  Szent- 
péterváron. (Slavorum  litterae  theologicae  1908.  No  3.) 

Ezenkívül  az  egyes  egyházi  folyóiratok  időnként  számot 
adnak  úgy  a honi,  mint  külföldi  termelésről. 

b)  Szakirodalom.  (Ószövetség.) 

A szakirodalom  gazdagnak  mondható  a mi  a mennyi- 
séget illeti,  azonban  a számottevő  önálló  alkotások  egészen- 
újabb  keletűek.  Introductionalis  könyvek : Arsenius  metropo- 
lita  (Theodor  Pavlovics):  Vavedenie  vo  szv.  kn.  vetchago  za- 
vita.  (Introd.  in  sacros  1.  V.  T.)  1873.  Astaphev  R.  Alexandra - 

vics\  Kratkoe  rukovodsztvo...  (Parva  introd.  ad  lectionem  V. 
T.)  Szentpétervár,  1888. 

Szélesebb  alapú  vállalkozás  Michael  püspök  által  meg- 
indított: „Biblejszkaja  nauké“  (Biblikus  tanulmányok)  Tula, 
1897 — 1903.  Az  első  kötetben  a szentirásmagyarázat 
történetéről  szól.  (Ugyancsak  ő leforditotta  Guericke  introduc- 
tióját  az  ujsz.  könyvekhez). 

Oleszniczkij : Bevezető  részek  az  Ó-szövetséghez  (Ó-  és 
Ujsz.)  Szentpétervár,  1894. 

Michael : Talkovaje  Biblia-jában  (Magyarázatos  Biblia)  is 
vannak  introductionalis  részek. 

A legkiválóbb  orosz  introductionalis  könyvet  azonban 
Jungerov  kazáni  egyházi  akadémiai  tanár  irta.  Teljes  cime  : 

,,0kI4J£É  HCTCpHKO-KpHTHMÉCKOÉ  KR£A*NÍ£  KZ  CK.  A 

Hnhth44  Kazan,  1910.  (Általános  történet-kritikai  bevezetéstan 
az  Ósz.  szent  könyvekhez). 

Kontogonis  (f  1878.):  Ehayoypri  sfc  rrjv  Áyíav  yp acpyjv. 

Spyridion  Papageorgiü:  EiGayayf'q  tyjv  üaXaiáv  Ata^-fjTCYjv 
Athén.  (’EtíxX.  ^>ápo<;  1910.  jul.  fűz.) 

Nifon  Balasescu : Isagoghi  sau  Introducere  in  cartile 
scripturei.  Bukarest  1858. 

Isidor  de  Onciul : Manual  de  introducere  in  s.  carti  ale 
T.  V.  Csernovic,  1899. 

Dr . Josif  Olariu : Introducere  in  cartile  s.  de  T.  V.  si 
N.  Karánsebes,  1903. 

Rendkívül  gazdag  az  orosz  irodalom  részleges  introduc- 
tiókban;  főleg  a prófétikus  könyvekhez.  (L.  a feljebb  jelzett 
„orthodox“  encyklopediát.) 

Bibliai  régiségtan. 

KtHAk  (Keil):  Kézikönyv  a bibliai  régiségtanhoz.  Kiev,  1871. 

Troickij : Bibliai  régiségtan.  Szentpétervár,  1913.  (Ewd.  <í>. 
4914..  febr.) 

Exegetikus  irodalom. 

Ha  az  atyák  korát  követő  magyarázatokról  szólunk, 
mindenekelőtt  Photiust  kell  említenünk.  Ő az  Amphilochia-ban 
— hozzá  intézett  kérdésekre  — az  írás  különböző  helyeit 
magyarázza  és  egyezteti  össze.  Magyarázatait  nagyrészt 
Chrysostomustól  vette,  a mint  erre  Wolf  (Exerc.  in  Catenas 

patrum  gr.  Wittenbergae  1712.)  és  Mai  bibornok  is  rámutatott.. 
32  exeg.  értekezését  szóról-szóra  Cyrusi  Theodoretustól  vette  át. 

Az  Amphilochia  Migne-féle  kiadása  1860-ban  jelent  meg, 
az  athéni  pedig  1858-ban. 

Zigabenos  a zsoltárokhoz  irt  magyarázatokat  patrisztikus 
alapon  (Origenes,  Áthanáz,  Bazil,  Chrysostomus,  Alex.  Cyrill, 
Jeruzs.  Cyrill,  Hesychius.)  Kiadta:  A.  Bongiovanni.  Velence, 
1763.  (Migne  Patrolog.  Gr.  t.  128.) 

Glykas  (a  XII.  sz.  végéről)  sok  ószövetségi  helyet  ma- 
gyaráz theologikus  értekezéseiben.  (Mr/or/jX  toö  rXoxá:  ,sic  tác 
arcopíag  TYj<;  ^sía<;  Ypa <p7j<;  xscpáXa iá  sx8i8o|isva  Ottó  Xwcppovíou 
EoarpauáSoü.  1.  kötet  Athén  1906.  II.  kötet  Alexandria  1912.) 

A XV — XII.  századokban  főleg  a zsoltárokat  magyaráz- 
ták. (Maximus  Graecus,  Dimitrij  Gerasimov). 

Anthimus  Hierosolymitanus : Commentarium  in  Psalmos 
Vindobonae,1792.  (Palmieri:  Nomenclator. . .Prágáé,  1910.  1911). 

Theophilaktus  (Gorszkij;  1758-ig  a moszkvai  egyházi 
akadémia  rektora)  parafrástikus  magyarázatokat  irt  az  egész 
Szentiráshoz.  Az  egyes  ószövetségi  könyvekhez  különböző 
szerzők  Írtak  magyarázatokat.  így : Philaret  a Gen.-hez.  (Szent- 
pétervár, 1816.) 

Bessarion  a Gén. -bői  vett  parimiákhoz.  (Gén. -bői  vett 
lectiók)  Moszkva,  1871.,  második  kiadás  Szentpétervár  1894. 

Szmirnóv  a kis  prófétákhoz  irt  magyarázatokat. 

1.904-ben  Lopuchin  megindította  a „Tolkovájá  Biblia14' 
(A  Biblia  magyarázattal)  cimü  vállalatot,  melynek  — mint  a 
neve  mutatja  — az  a célja,  hogy  az  egész  Szentirást  magya- 
rázza. Nem  teljes. 

Egyes  ószövetségi  könyvekhez  Jungerov  irt  korszerű 
magyarázatokat. 

Újszövetség. 

Introductionalis  könyvek : Aap.aXa:  'Epjr/jveía  sic,  tyjv  xocivtjv 
A.  (Az  első  rész:  introductio)  Athén,  1876. 

Rozsdesztvenszkij : Az  Újszövetség  történeti  átnézete. 
Szentpétervár,  1878. 

Michael  püspök  lefordította  Guericke  újszövetségi  intro- 
ductióját.  Moszkva,  1888. 

Olariu  újszövetségi  introductiója  a feljebb  említett  ószö- 
vetségivel együtt  jelent  meg. 

Dr.  Stefanovits  Demeter  karlócai  tanár  is  irt  újszövet- 
ségi introductiót. 

Hermeneutika. 

Znamenszkij : Compendium  Hermenenticae.  (latinul  !) 

Szentpétervár,  1806. 

IIa7ra6ó7roDXo? : £toi)(suö6y]  is pá  sp[AsveoTndj. 

Dr.  Júlia  Scriban : Manual  de  erminentica  biblica. 
Bukarest. 

Exegetikus  irodalom: 

Photius  Amphilochia.  (mint  az  Ószövetségnél). 

ölykas  (Mint  az  Ószövetségnél). 

Zigabenos  magyarázatokat  irt  a négy  evangéliumhoz. 
Kiadta:  Matthaei  Ltipzig  1792.;  Migne  : t.  129.  ; Pharmakides 
Athén  1842.  (Echos  d’  Orient  1912.  mai-juin.)  Ezenkivül  az 
apostoli  levelekhez  is  irt  commentárokat.  Kalopheras  adta  ki  ily 
címmel:  EDD-opioo  tód  Ziya pTjvoo  sppiYjVsia  sIq  xá<;  t8’  STtisToXá?  tód 
aTroaioXoD  ílaóXoD  xai  si<;  iá?  cp’  ttax>oXocá<;.  Két  kötet.  Athén  1887.' 

Theotokis  (f  1807.)  magyarázatokat  irt  az  egész  Újszövet- 
séghez az  atyák  után.  (D.  Kyriakos  : ’ÉvtxX.  íaTopía.  II.  k.  333. 1.) 

Damalas  előbb  (az  Ószövetségnél)  említett  munkájának 
II.  és  III.  kötetében  a synoptikusokat  magyarázza. 

Michael:  Tolkovoje  jevanhelie.  — Az  első  kötet  Moszk- 
vában jelent  meg  1888.  (Mt.  ev.) 

Barszov : Szbornik  sztatej  po  észtolkovátelynomu... 
csteniju  csetverjojevanhelija.  (A  négy  evangélium  magyará- 
zatához.) Szentpétervár,  1892.  és  1893. 

Olariu : Evangeliile  dupa  Mateiu,  Marcu  si  Luca.  Ka- 
ránsebes,  1894. 

Dr.  Stefánoviis  Demeter  görögből  lefordította  szerbre 
és  magyarázza  Mt.  evangéliumát. 

Ezenkívül  igen  nagy  az  egy-egy  könyvhöz  irt  magya- 
rázatok száma. 

Meg  kell  továbbá  említenünk,  hogy  a XIX.  század 
folyamán  az  oroszoknál  egyre  több  fordításban  jelentek 
meg  Chrysostomus  commentárjai. 

A románok  újabban  szintén  fordítják  ezeket.  Általában 
a keletieknél  (arab,  örmény,  szír,  ethiop)  Chrysost.  commen- 
tárjai nagy  tekintélynek  örvendenek.  Ó 

l)  Chrysostomika.  Roma,  1908.  III.  rész  (Ismert.  Kath.  Szemle  1911. 
febr.  füzet.) 

Bibliai  történeti  munkák: 

Philaret : Nacsertanie  cerkovnoj  biblejszkoj  isztorié 
1816.;  utoljára  1887.  Lopuchin : Rukovodsztvo  ko  biblejskoj 
istorié  V.  i.  N.  Z.  1888 — 89 ; Biblejskaja  észtoria  pré 
novijsich  ézsszlyidovánij  é otkrétij.  Három  kötet.  Szent- 
pétervár, 1895. 

Pokrovszkij : Razdjilenie  Jevreszkáho  carsztvá 

Kiev,  1885. 

Igen  tekintélyes  főleg  az  orosz  monographikus  irodalom. 

Ezeket  — a könyebb  áttekinthetőség  végett  — az  egyes 
fejezetek  élén  adom. 

Itt  csupán  azokból  emlitek  meg  néhányat,  melyekről  a 
továbbiakban  nem  lesz  szó. 

A Szentirás  görög  nyelvéhez  : Szmirnov : Filologicseszkija 

zamicsenijá  o jazéki  novozávitnom Moszkva  1873.  Kor - 

szunszkij  Perevod  Septuaginté...  Szergieva  Laura  1898. 
Glubokovszkij : Grécseszkij  jazik  bibi.  oszobenno  vo  növöm 
zavityi.  (Xp.  Hténíé  1902.  No  7.) 

Kossovicsej : Grecseszko-ruszkej  szlovárj  Moszkva  1848. 
(görög-orosz  szentirási  szótár ; nem  teljes.) 

Alekszeev  P.  Alekszevics : a római  egyház  viszonya 
a többi  egyházakhoz  cimü  művében  magyarázza  a primátusra 
vonatkozó  helyeket.  (Szentpétervár,  1857.) 

Troickij : Poszlyidnaja  paschálynaje  vecserja...  (Az 

utolsó  vacsora  ideje  ; benne  a hegyi  beszéd  magyarázata  is) 
Kazan,  1907. 

Az  orosz  apologetikus  irodalomról  átnézetet  nyújt : 
Butkevics : Kratkij  obzor...  (Pravoszlávnoje  Obozrinije 

1899.  t.  II.) 

Muretov : Rodoszlovie  Chriszta  (Kr.  nemzetségtáblája. 
Mt.  1,  1 — 17;  L.  3,  23—38.)  Moszkva,  1904. 

Az  ’ExxXTjataoTtxös  <J>ápog,  Chrésztianszkoje  Cstenie, 
Pravoszlavnoje  Obozrinije,  Revista  Teologica,  Echos  d’Orient, 
Bessariene  felhasznált  füzeteit  a megfelelő  helyen  jelzem. 


Szenti  rási  kritika. 

A szentirási  kritika  — bármily  különösen  hangzik  is  — 
tulajdonképen  egykorú  a Szentirással.  — Hiszen  a kritika 
nem  egyéb,  mint  az  Írott,  vagy  elhangzott  szó  hű  tolmá- 
csolása. — Az  apostolok,  apostoli  férfiak  mikor  Írtak,  élő- 
szóval hirdetett  tanításaikat  ellenőrizték.  A szó  és  írás  nálok 
kölcsönösen  kiegészítik  egymást. 

Az  apostoli  férfiak  pedig  szentirási  nyelven  beszélnek. 

Irataik  nem  egyebek,  mint  a Szentirás  körülírása,  tehát 
magyarázása,  kritikája.  — Ok  — öntudatlanul  — előkészítik 
irataikkal  a hagyományt. 

Mig  az  Egyházban  a kereszténység  eleven,  örökké 
lüktető,  alakuló  életet  él,  az  írásban  az  apostoli  szó  mintegy 
megkövesül.  — Minél  távolabb  esnek  a nemzedékek  az  írás 
keletkezésétől,  annál  rejtettebb  kincs  az.  — A keresztény 
apologéták,  hogy  megvédjék  azt  a pogányokkal  szemben, 
igyekeznek  elsajátítani  e pogány  bölcselkedés  formáit  és  ezzel 
fölfegyverkezve  védik  a keresztény  igazságot,  az  írást  is.  — 
Melito  (f  171. — 180.  között)  már  szükségét  érzi,  hogy  útmu- 
tatást adjon  a Szentirás  megértéséhez.  (KXsic  ypoi  ó§Y]yö<;  si? 
-zaravoYjatv  zf^c,  r pácpYjc  nem  igen  ered  tőle.)  — És  ezzel  kez- 
dődik a doktrinális  kritika. 

A kritikai  szellem  erősebben  lép  előtérbe  a két  theolo- 
gikus  iskola,  az  alexandriai  és  antiochiai  iskola  képviselőivel, 
mely  utóbbi  az  előbbit  leszorítja  és  a IV.  V.  században  tető- 
pontját éri  el. 

Papias,  Origenes , Nagy  sz.  Athanaz,  sz.  Jeromos , sz. 
Chrysostomus,  sz.  Ágoston  már  körvonalozzák  a kritika  főbb 
elveit. 

A IV. — V.  század  egyházatyáinak  tanításában  a Szentirás 
a hagyomány  mellett,  mint  egyenlő  tekintélyű  hitforrás  sze- 
repel. Nem  merült  még  fel  annak  szüksége,  hogy  a kettőnek 
egymáshoz  való  viszonyát  megállapítsák. 

A szentirásmagyarázatnak  az  egyházatyáknál  lefek- 
tetett elvei  Keleten  egész  a legújabb  időkig  a bibliai  kritika 
egyedüli  alapjául  szolgálnak. 

Olesznickij  pl.  a synodus  által  approbált  introductióját 
teljesen  patrisztikus  alapon  (főleg  Chrysostomus  után) 
irta  meg.  *) 

A bizánci  theologusok  egyebet  nem  tesznek,  mint  hogy 
a latinokkal  való  vitákban,  a Szentirás  megfelelő  helyeit  a 
nekik  kedvező  patrisztikus  érvek  segitségével,  a magok  ja- 
vára könyvelik  el. 

A protestantizmust  a latinokkal  való  harcban,  mint  fegy- 
vertársat üdvözlik.  — A görögök  II.  Jeremiás  patriarcha  alatt, 
az  oroszok  Nagy  Péter  cár  alatt  lépnek  közelebbi  ösme- 
retségbe  az  uj  tan  elveivel.  Ennek  a szentirási  kritika  terén 
csakhamar  jelentkezett  a hatása.  — Főleg  az  ószövetségi  és 
részben  az  újszövetségi  kánon  kérdésében,  mint  azt  látni 
fogjuk.  — De  más  téren  is  látható  ez.  — így  pl.  a hagyo- 
mány felfogásaiban,  a Szentirás  olvasásának,  vulgáris  nyelvre 
való  fordításának  kérdésében. 

Igazságtalanok  volnánk  azonban,  ha  azt  állítanék,  hogy  a 
keletiek  tagadják  a hagyományt.  Nem.  De  az  igenis  való  tény, 
hogy  a hagyományt  elvető  protestantizmust  a nyugati  egy- 
házzal való  vitákban,  mint  fegyvertársat  üdvözölték.  A 
hagyománnyal  a keletiek  ép  úgy  érvelnek  mint  a nyugatiak, 
ámde  azt  az  első  hét  egyetemes  zsinat  korával  lezártnak 
tartják. 

A protestáns  kritikai  szellem  negatívumon  kívül  azonban 
egyebet  nem  termelt  a keletieknél. 

Mig  a nyugatiak  ebből  a korból  is  kiváló  exegetákat 
tudnak  felmutatni,  a keletiek  az  atyákon  élősködnek.  — Igazi 
kritikáról  — bár  jórészben  nyugati  hatás  alatt  — csak  a 
legújabban  lehet  szó  nálok. 

A codexirodalom  terén  az  oroszok  vezetnek.  — Elég 
legyen  rámutatni  Evseev  Sobolevszkij , a görög  Papamichail , 
a román  Erbiceanu  működésére. 

Az  oroszok  főleg  a szláv  bibliai  kéziratok  összegyűjtése 
és  kiadása  által  szereztek  érdemeket. 


!)  Szentpétervár,  1894. 

Nagy  méltánylásra  talált  az  oroszok  részéről  Tischendorf 
munkálkodása.  — - Az  általa  felfedezett  Sinai  codex  tudva- 
levőleg a szentpétervári  császári  múzeumba  került  és  a 
biblikusok  figyelmét  a szövegkritikára  fordította. 

A Szentirás  nyelvi  kritikája  is  alapos  művelőkre  talált 
az  oroszoknál  Szobolveszkij,  Glubokvoszkij  személyében. 
(’EzzXyja.  <E>ápo<;  1909.  ápr.,  május  és  jun.  füzetek.) 

Az  ékiratok  fontosságára  a bibliai  magyarázóknál 
szintén  rámutatnak  a biblikusok,  de  óvnak  e téren  minden 
túlzástól.  — A Biblia  és  az  ékiratok  közt  nem  szabad  teljes 
összhangot  keresni.  — Sokban,  főleg  a chronologiában  nagy 
különbség  van. 

Az  orosz  Lopuchin  az  egész  Bibliát  feldolgozta  az 
ujabbkori  felfedezések  világánál. 

Deissmann  munkálkodását  Zarin  méltatja  kellő  kritikával. 
(Chresztiánszkoje  Cstenije  1914.  május — junius — jul. — aug.. 
füzetek.) 

Sajnos,  hogy  az  úgynevezett  uj  racionalistikus  keresz- 
ténység a keletieknél  is  érezteti  hatását  a szentirási  herme- 
neutikában.  - — A Berlinből,  Heidelbergből  visszatérő  laikusok 
és  egyháziak  hintették  el  ezt.  — A processus  annál  köny- 
nyebben  mehetett,  mivel  az  egyházi  akadémiák  (theologiák) 
tanárai  többnyire  laikusok.  — Jellemző  e tekintetben,  hogy  pL 
a szentpétervári  egyházi  akadémián  a zsidó  Chwolson  taní- 
totta a héber  nyelvet.  — Chwolsonnak  az  utolsó  vacsora 
idejére  vonatkozólag  Gorskijjal  nagy  vitája  volt.  — Azt  hir- 
dette, hogy  az  evangélisták  „ellenmondásáta  máskép  nem 
lehet  kiegyenlíteni,  mint  úgy,  ha  Mt.  26,  17.-ben  szövegvál- 
toztatást eszközlünk.  A moszkvai  és  szentpétervári  metro- 
politák  igazat  adtak  a zsidó  Chwolsonnak.  *) 

A Phanar  biblikusai  is  jelentékeny  előhaladást  tettek  a 
modernizmus  terén.  — (Bessarione  1907.  jul. — dec.  és  1909. 
jan. — márc.  fűzet.) 

Damalas  Lukács  evangéliumának  keltezésénél  zavarban 
van,  mivel  megjövendöli  Jeruzsálem  pusztulását. 

Mindez  annak  tulajdonítható,  hogy  a keleti  egyházban 
nincs  irányitó  tekintély,  mert  „az  első  hét  egyetemes  zsinat 
Egyháza “ mint  tanító  tekintély  nagyon  határozatlan  fogalom. 

9 Das  letzte  Passamahl  Christi  von  Chwolson,  Leipzig  1908. 

El  lehel  mondani  a Kelet  biblikusairól,  hogy  a pro- 
testáns racionalista  biblikus  irodalom  terén  sine  disciplina 
vagantur,  bármenyire  szeretnek  ők  ezellen  tiltakozni. 

Különben  minden  hosszas  beszédnél  többet  bizonyítunk, 
ha  egyszerűen  felsoroljuk  azokat  a szerzőket,  kiket  a keleti 
biblikus  szerzők  különös  figyelemre  szoktak  méltatni. 

Damalas  pl.  az  ő újszövetségi  introductiójában  az 
introductió  történeténél  a következő  szerzőket  adja:  Eichorn, 
de  Wette,  Credner,  Volkmar,  Bleck,  stb.  stb.  a latinok  közül, 
Scholz,  Maier  és  Günther  érdemelnek  nála  említést. 

Jungerov  az  ószövetségi  introductióban  szintén  nagyon 
kevésre  értékeli  a kath.  szerzőket.  Persze  Jahnt  is  idesorolja 

Hasonlóan  Olariu. 

Mindez  jobban  ki  fog  tűnni  a részleteknél. 

Egyébként  az  elfogulatlan  görög  keletiek  is  elismerik, 
hogy  a racionalista  protestantizmus  hatása  Oroszországban 
is  jelentkezik,  — Strauss  művei  le  vannak  fordítva.  — 
Nikolszkij  a forditó  azt  mondja  — a mint  erre  Zarin 
rámutat  — hogy  az  evangéliumok  elég  későn,  a II.  század- 
ban keletkeztek.  Szóval  Harnacknál  is  radikálisabb,  a ki  egyre 
jobban  közeledik  a tradicionális  felfogáshoz.1) 

Láthatjuk  mindebből,  hogy  a keletieknél  tényleg  jelent- 
kezik a protestáns  hatás. 


h Cerkovnij  Vjesztnik  1911.  No.  48.  49.  50.  (Egyházi  Közlöny 
1912.  22.  sz.) 


Az  írás  és  a hagyomány  viszonya. 

Irodalom:  Mtxa'íjX  T ocXavós:  aí 

TrXávat.  twv  TcpoTsaiávitov...  Athén  1904.; 
N.  A|x(3pa£iq  : ^ ópHó8o£o<;  ExxXvjaía  Athén 
1902.;  KecpaXá  Nswcapíoo : MeXsToa... 
p.  rcepi  ríjc  ispá?  irapaSóosíú?  Athén  1013. 
Bessarione  1912.  apr. — giugno  és  luglio— 
dicembre.  (Filevszkij : ucsenie  pravosz- 
lávnoj  cerkve  o predanié,  Charkov  1902.; 
Ponomarev : szváscsennoe  predanie,  kák 
éstocsnik  chrisztianszkáho  ucseniá; 
Chrésztiánszkoje  Cstenie  1910.  ápr. 
’ExxXTjoiaotttcös  <$>ápoq  1913.  jul. ; Xia>v 
(Athén)  1887.  aug.  19.  <í>iXöXoy.  xal 

XplTlXT]  ÍGTOpí a TÓŰV . . . TtaiéptoV  OTTÓ  K. 

Kovtoyóvod  Athén  1851.  KXsic;  TuaTpoXoyías 
(1.  az  által,  irodalomban)  prológusában. 

A katholikus  felfogás  szerint  a keresztény  hittanitásnak 
két  forrása  van  : az  írás  és  hagyomány.  A mi  a kettőnek  egy- 
máshoz való  viszonyát  illeti,  röviden  igy  határozzuk  azt  meg. 

A hagyomány  időre  nézve  megelőzi  az  írást.  A keresz- 
ténység kezdetben  élőszóval  terjedt.  A hagyomány  nagyobb 
terjedelmű  (latius  patet)  mint  az  írás.  Épen  ezért  az  irás- 
magyarázatnak  zsinórmértéke  (criterium)  a szent  hagyomány. 

A keleti  egyház  a hagyományt,  mint  az  isteni  kinyilat- 
koztatás forrását  megőrizte.  A protestantismus  hiába  kísérelte 
meg  ebben  megingatni  a keletieket. 

Amennyire  az  egyháztörténetből  ismeretes,  a keleti  egy- 
ház e pontnál  két  Ízben  nagy  válságon  ment  keresztül. 

1574-ben  Jakab  Andreae  és  Krusius  görög  philologus 
tübingiai  theologusok  levelet  intéztek  II.  Jeremiás  konst. 
patriarchához  és  eléje  terjesztették  az  ágostai  hitvallást  azon 
célzattal,  hogy  az  összhangban  van  a görög  hittel. 

II.  Jeremiás  válaszolt  erre  és  válaszában  — többi  között 
— az  egyházatyák  hagyományát  védi.  Erre  1577-ben  Osian- 
der  felelt.  E szerint  a hit  kérdésében  nincs  biztosabb  zsinór-  i 
mérték,  mint  Isten  szava  (t.  i.  az  írásban).  Az  atyák  is  ezen 
a nézeten  vannak.  A Szentirást  nem  az  atyák  felfogása  szerint 
kell  magyarázni.  Ki-ki  saját  egyéni  nézete  szerint  értheti  azt. 

A keleti  egyház  azonban  visszautasította  azt,  mint  a 
hogy  visszautasította  — mondja  Kyriakos  — a kath.  fel- 
fogást. 

Már  ebből  sejthetjük,  hogy  valami  különbség  mégis  van 
a kath.  és  keleti  felfogás  közt.  Lényegileg  azonban  sikeresen 
kiállották  a próbát. 

Nagyon  válságos  volt  a keleti  egyházra  az  Angliában 
és  Németországban  tanult  Lukaris  Cyrill  patriarcha  műkö- 
dése. 1629-ben  neve  alatt  könyv  jelent  meg,  melyben  elveti 
a hagyományt  és  a Szentirást  jelöli  meg  a hit  egyedüli 
forrásául.1) 

Négy  zsinat  tiltakozott  ellene.  — Az  1638.  és  1642. 
konstantinápolyi  és  1642.  jassii  zsinat.  — Bositheus  jeru- 
zsálemi  patriarcha  1672-ben  Betlehembe  (jeruzs.-i  zsinat) 
'hívta  össze  a zsinatot  és  ott  kimondották,  hogy  az  „orthodox“ 
egyház  különbözik  úgy  a kath.-tól,  mint  a protestánstól.  A 
kér.  tanitás  forrása  az  írás  és  a hagyomány.  Az  irásmagya- 
rázat  kánonja  az  egyetemes  zsinatok  tanítása  és  az  egyház- 
atyák általános  megegyezése.  — Ezt  az  összes  keleti  patri- 
archátusok elfogadták. 

Mindez  mutatja,  hogy  a keletiek  tényleg  megőrizték  a 
hagyományt,  mint  a hit  forrását. 

Egyébiránt,  hogy  erről  teljesen  meggyőződhessünk, 
elegendő  dogmatikus  tankönyveikbe  tekinteni. 

Azonban  — sajnos  — az  is  bizonyos,  hogy  a hagyo- 
mány felfogásában,  főleg  az  íráshoz  való  viszonyában,  a 

9 Ezen  hitvallás  authentikus  volta  fölött  sok  vita  folyt.  Némelyek 
-apokryphnak  mondják.  — Velanidiatisz : (Kyrillos  Lukaris.  Athén  1906.) 

kath.  és  keleti  biblikusok  nem  egyeznek  meg  egymással.  — 
Ezt  már  az  eddigiek  is  sejtetik. 

Miben  áll  e különbség  ? 

Mig  a kath.  biblikusok  az  írásnak  és  a hagyománynak 
egymáshoz  való  viszonyában  azt  tartják,  hogy  az  írás  kri- 
tériuma a hagyomány,  vagyis  az  írás  homályos  helyeinél  a 
hagyományt  kell  segítségül  hívnunk,  melynek  letéteményese  a 
csalhatatlan  egyházi  tekintély ; a keletiek  az  írást  teszik  meg 
a hagyomány  criteriumául  és  ez  utóbbit  az  első  hét  egyetemes 
zsinattal,  úgy  elhatárolják,  hogy  ezen  túl  nem  engednek 
meg  dogmatikus  fejlődést. 

Ez  az  értelme  annak,  midőn  Scholarios  Dorotheus  az 
egykori  larissai  püspök  fölötte  hangsúlyozza,  hogy  csak  az 
egyházatyák  és  egyháztanitók  szolgálhatnak  zsinórmértékül 
a dogmák  magyarázásánál.  ■ — Ők  a legjobb  apologeták  és 
az  írás  csalhatatlan  magyarázói. 

Ki  ne  venné  észre,  hogy  a kérdés  ilyen  beállítása  a 
pápai  tekintély  (Immaculata  dogmája,  primátus  stb.)  miatt 
történik. 

Galanis  a protestánsok  ellen  irt  és  III.  Joachim 
konstantinápolyi  patriarchának  ajánlott  könyvében  még  vilá- 
gosabban határolja  el  a hagyományt  és  ezzel  összezavarja 
az  íráshoz  való  viszonyát. 

Mindenki  kutathatja  — igy  szól  — az  írást,  de  nem 
jogosult  azt  az  Egyház  tanítása  ellen  magyarázni,  mely  az 
egyetemes  zsinatok  határozataiban  és  az  egyházatyák  egy- 
hangú tanításában  jut  érvényre. 

Ez  persze  első  hallásra  egész  jól  hangzik,  tényleg 
azonban  nem  igy  áll  a dolog.  — - Az  egyetemes  zsinatok 
ugyanis  „orthodox“  értelemben  veendők.  Vagyis  a hét  első 
egyetemes  zsinat  egyháza  értendő.  Mihefyt  tehát  az  ezen 
kort  követő  nyilvánosan  kijelentett  dogmákról  van  szó,  a 
bizonyítási  eljárás  módosul.  — Az  írás  a hagyomány  cri- 
tériumává  lesz. 

így  kell  érteni  azt  is,  mikor  a keletiek  hangsúlyozzák, 
hogy  az  írás  és  hagyomány  egyenlő  tekintélyű  források. 

A jelzett  Suí)v  szerkesztősége  a hozzá  intézett  kérdésre 
egyenesen  kijelenti,  hogy  a mely  hagyomány  nem  származik 

az  apostoli  időkből  és  ellenkezik  az  írással , nem  lehet 
igazi.  — íme  az  írás,  mint  a hagyomány  critériuma  ! 

A továbbiakban  azt  Írja  ugyan,  hogy  a hagyomány 
kiterjeszti  az  írást,  ámde  hozzáteszi  : bár  a pápai  egyház  a 
középkorban  elrontotta  a keresztény  igazságokat  és  ezt  a ha- 
gyomány képében  mutatta,  mindamellett  nincs  szükség  az 
összes  hagyományok  elvetésére. 

Szvitlov  orosz  apologeta  Kyriakossal  polemizál,  kinek 
véleménye  szerint  az  „orthodoxia“  a latinizmus  és  a protes- 
tantizmus között  van.  így  pl.  — mondja  K.  — mindjárt  a 
keresztény  tanítás  forrásaiban  is. 

Mig  a latinizmus  a hagyományt  hangsúlyozza , a pro- 
testantizmus egyedül  az  írást  „^poii(xa“  (becsüli).  Az  „ortho- 
doxia“  ellenben  mindkettőt  elfogadja.  — Szvitlov  ez  ellen 
nyilatkozik.  — A rk.-mus  — igy  szól,  egész  mást  ért  ha- 
gyomány alatt,  mint  az  „orthodoxia“.  — Az  előbbi  t.  i. 
hagyomány  alatt  a római  egyház  visszhangját  érti  megtes- 
tesülve a pápaságban 

Látni  való,  hogy  ez  a felfogás  szintén  az  újabban 
explicite  kijelentett  hitcikkelyek  ellen  irányul,  lezárja  a dog- 
matikus fejlődést  a hét  első  egyetemes  zsinat  korával  és 
legalább  ezeknél  megzavarja  az  írás  és  a hagyomány  igazi 
viszonyát. 

Ponomarev  szerint  is  — úgy  látszik  — a hagyomány 
nem  haladja  túl  a szentatyák  és  az  „orthodox“  értelemben 
vett  egyetemes  zsinatok  korát. 

Úgy  Ponomarev , mint  Filevszkij  szerint  a Szentirás  a 
dogmatikus  hagyomány  critériuma. 

Az  is  ellenkezik  a kath.  felfogással,  mikor  azt  tanítják, 
hogy  a keresztény  tan  teljesen  azonos  módon  foglaltatik  a 
kinyilatkoztatás  mindkét  forrásában  : az  írásban  és  a hagyo- 
mányban. 

Sagard  egyik  dolgozatában,  melyben  az  egyházatyák- 
korabeli  theologiának  főbb  jellemvonásait  adja,  a Szentirás 
és  a hagyomány  viszonyairól  szintén  oly  mqdon  szól,  mely 
ellenkezik  a kath.  felfogással. 

Miután  előbb  felsorolja  több  egyházatyának : Nagy  sz. 
Áthanáznak,  Aranyszáju  sz.  Jánosnak,  Jeruzs.  szent  Cyrillnek 
stb.  egyes  mondásait,  melyek  szerint  az  írás  elegendő  az 

igazság  megismerésére,  azt  mondja,  hogy  ezzel  nem  ellen- 
kezik az,  hogy  a dogmatikus  vitáknál  a hagyományra  is 
hivatkoznak.  Sőt,  hogy  a hagyományt  az  írás  „kánonjának “ 
(idézőjelbe  teszi  !)  nevezik  és  azt  mondják,  hogy  ha  az  írás 
valahol  nem  világos,  akkor  a hagyomány  adja  meg  valamely 
dogmára  vonatkozólag  a felvilágosítást. 

Ez  : — folytatja  — úgy  értendő,  hogy  mindkét  forrás 
egyforma  hitelességű  és  az  egyiknek  épen  olyan  ereje  van, 
mint  a másiknak. 

Ezek  után  teljesen  fölösleges  dolgot  művelnénk,  ha 
hosszasan  bizonyitanók,  hogy  ez  nem  a hagyományos  fel- 
fogás. — Ha  hivatkoznánk  Alex.  Kelemenre,  Origenesre, 
Tertullianra,  stb.,  hogy  t.  i.  az  egyházi  irók  és  egyházatyák  az 
írás  critériumának  a hagyományt  tartották,  a mit  sz.  Ágoston 
igy  fejez  ki : „Ego  evangelio  non  crederem,  nisi  me  eccle- 
siae  catholicae  commoveret  auctoritas.  “ 

Röviden,  hogyan  foglalható  össze  a keletiek  tanítása  az. 
írás  és  a hagyomány  viszonyáról? 

Az  írás  régebbi  és  terjedelmesebb  forrása  az  isteni 
kinyilatkoztatásnak. 

Mindkettő  egyenlő  tekintélyű  forrás. 

Az  írás  homályos  helyeit  a hagyomány  segítségével 
lehet  megfejteni.  — Azonban  a hagyomány  még  sem  mond- 
ható az  írás  critériumának,  mert  az  igazi  hagyomány  nem 
ellenkezhetik  a Szentirással. 

A hét  első  egyetemes  zsinat  korával  lezáródik  a dogma- 
tikus fejlődés. 

Vagyis  szerintük  a hagyomány  az  egyházatyák  kifejezett 
tanítása.  — A mi  ezen  túlmegy,  ellenkezik  az  írással  és 
elvetendő. 

A sugalmazás.  A kánon  fogalma  és  felosztása. 

Irodalom  : Leonordov  : Ucsenie  o 
bohoduchnovennoszté.  (A  sugalmazás- 
ról  szóló  tan),  (frkpa  h Pa3$MX  1899. 
No.  5.  16.  17.  19.) 

Gs'kTAORfc  : OnhJTZ  dflOAOrfTH- 

HÍCKdrO  H3A02KÉNÍA. 

Jungerov : Császtnoe  észtoriko- 

kritécseszkoe...  (Speciális  Introductio...) 
II.  rész.  Kazan,  1907.  A szentpétervári 
Erzsébet-féle  Biblia  előszava. 

A sugalmazás  helyes  fogalmát,  mely  szerint  a sugalma- 
zott könyv  első  szerzője  Isten,  megtartják  a keleti  biblikusok. 

Kétféle  szempontból : alanyi  és  tárgyi  szempontból  ha^ 
tározzák  azt  meg. 

A sugalmazás  analógiáját  látják  a szabadakarat  és  a 
kegyelem,  majd  Krisztus  két  természetének  viszonyában. 

A mint  a kegyelem  le  nem  rontja,  hanem  erősiti  az  em- 
beri akaratot,  a mint  Krisztusban  az  isteni  akarat  meg  nem 
szünteti  az  emberi  akarat  működését,  úgy  a sugalmazás  ter- 
mészetfölötti hatása  alatt  levő  iró  is  szabadon  rendelkezik 
természetadta  tehetségeivel. 

Amint  a két  analógiában  majd  az  isteni,  majd  az  emberi 
akarat  lép  előtérbe,  úgy  itt  is. 

Néha  az  ember  csak  befogadólag  viselkedik,  máskor  az 
ember  önálló  tevékenysége  teljes  erejében  működik  és  az  Isten 
csak  irányit. 

Mindamellett  a Szentirás  minden  egyes  részének  egy- 
forma méltósága  van: 

Ezen  teljesen  korrekt  meghatározás  mellett,  néha  zava- 
ros felfogást  is  találunk. 

így  pl.  Olariu  szerint  a sugalmazás  természetfölötti 
igazságok  közlése,  melyek  előadásán  az  illető  írók  közre- 
működnek. 

Ez  a meghatározás  a sugalmazás  terjedelmét  megszo- 
rítja, mintha  az  (más  módon  ugyan)  a természetes  igazsá- 
gokra nem  terjedne  ki. 

Azt  hiszem  azonban,  hogy  ezt  inkább  nem  egészen 
szabatos  beszédnek  kell  vennünk,  minővel  a keletieknél  ide- 
gen szerzők  használata  következtében  elég  gyakran  találkozunk. 

A legtöbb  biblikus  nagy  zavarban  van  a kánon  fogal- 
mának meghatározásánál. 

Mi  a kánon?  A kánon  a sugalmazott  könyveknek  az 
Egyház  által  garantált  gyűjteménye.  Mint  ilyen  a hit  egyik 
szabályozója.  (Regula,  norma  fidei). 

A nehézség  akkor  áll  elő  a keletiekre  nézve,  mikor  a 
szóelemzésen  szerencsésen  keresztül  estek. 

Alább  látni  fogjuk,  hogy  a kath.  egyház  kánonjában 
levő  úgynevezett  deuterokánonikus  könyvek  a keletiek  által 
nem  tekintetnek  sugalmazottaknak. 

Mi  tehát  a kánon,  mikor  ott  vannak  a maguk  helyén 
minden  megjegyzés  nélkül  a „nem  kánonikusok“  is  ? 

Itt  rendkívül  érdekes  volna,  ha  megmagyaráznák  ezt 
a tényt. 

E helyett  meglehetős  könnyen  átsiklanak  az  akadályon. 

Azt  mondják  egyszerűen,  hogy  a görög-szláv  bibliai 
kánonban  nem  kánonikus  könyvek  is  vannak.  Ezek  azonban 
jók,  hasznosak  az  olvasásra  (ava^vtoazópisva,  MHTdÉ/Uki/flv), 
azért  az  Egyház  befogadta  a kánonba. 

Főleg  a katechumeneknek  ajánlja  az  Egyház  ezek  olva- 
sását, mert  könnyebben  érthetők.(?)  (Athanáz  Synopsisa). 
Vannak,  kik  egyenesen  szenteknek  (craljiénnma,  cratkia) 
mondják  ezeket,  bár  megkülönböztetik  a sugalmazottaktól. 

Mások  a kánon  (mint  gyűjtemény)  fogalmának  megha- 
tározását kerülik  és  azt  mondják,  hogy  a kánon  terminussal 
össze  van  kapcsolva,  az  ószövetségi  könyvek  sugalmazott- 

sága.  (Az  Újszövetségnél  t.  i.  nincs  meg  ez  a nehézség).  így  nem 
annyira  kánonról,  mint  inkább  kánonikus  könyvekről  beszél- 
nek. Kánonikus  könyvek  — mondják  — a szent,  sugalma- 
zott könyvek,  melyek  az  Isten  terveit  tartalmazzák ; melyeket 
próféták,  apostolok  írtak  és  a melyek  a Bibliát  alkotják. 
(Právoszlávnája  encyklopedija  „k"  betű  alatt. 

Ig\  a „právoszláv"  Biblia  épen  megforditottját  mutatja 
azon  jelenségnek,  mely  körülbelül  az  első  négy  századnak 
jellegzetes  vonása,  hogy  istenieknek  (tehát  sugalmazottaknak) 
tartottak  egyes  könyveket,  bár  még  nem  voltak  benn  az 
Egyház  hivatalos  gyűjteményében,  a kánonban.  J) 

A „pravoszláv"  kánonban  (helyesebb  talán:  „kánon") 
vannak  könyvek,  melyek  nem  sugalmazottak. 

Ennek  megfelelőleg  nem  beszélnek  protokánonikus  és 
deuterokanonikus  könyvekről,  (ezek  „nyugati"  terminusok), 
kivéve  egyes  görögöket,  hanem  azt  mondják  : a Bibliában 
vannak:  kánonikus  (szent,  sugalmazott)  és  nem  kánonikus , 
nem  sugalmazott , nem  isteni  (hasznos  ,,ávaY!vwaxó|xsva“) 
könyvek. 

Ebből  kifolyólag  Jungerov  igy  határozza  meg  a ká- 
nont: „Az  általánosan  elfogadott  orthodox  tanitás  szerint,  az 
ószövetségi  könyvek  kánonja  (jeleztük,  hogy  az  Újszövetség- 
nél nincs  nehézség)  azon  sugalmazott  könyvek  gyűjteménye, 
melyet  a keresztény  Egyház  a zsidóktól  örökölt  és  az  ószö- 
vetségi Izraelnek  sugalmazott  férfiak  által  hirdetett  isteni  igét 
tartalmazzák". 

Tudni  kell  azonban,  hogy  bár  kizárják  az  avaYivwaxójxeva 
könyveket  a sugalmazott  könyvek  csoportjából,  a protestán- 
sokkal ellentétben  jól  megkülönböztetik  azokat  az  apokry- 
phektől.  (Jungerov  : Ált.  introductio  55.  old.) 

Tartalmi  szempontból  az  ószövetségi  kánont  három,, 
vagy  négy  csoportba,  az  újszövetségit  háromba  osztják. 

így  pl.  Olariu,  Olesznickij  az  Ószövetségben  megkülön- 
böztetnek történeti  (legális),  poetikus-didaktikus  és  profetikus 
könyveket.  Az  Újszövetségben  történetieket,  didaktikusokat  és 
prófétikusokat. 

' i 

i)  Jaquier:  Le  Nouveau  Testament  dans  ’l  Eglise  . . . törne  premier,. 
Paris  1911.  (25.  1.) 


Az  Ószövetséget  illetőleg  eltér  ettől  az  1751.  Erzsébet- 
féle  Biblia,  melyben  vannak  : törvénykönyvek , történetiek,  di- 
daktikusok és  prófétikusok.  Vagyis  a zsidó  felfogásnak 
megfelelőleg  a Pentateuchust  (Tóra)  elszakítják  a történeti 
könyvektől. 

Az  egyes  csoportokba  azután  a legtöbb  biblikus  azokat 
a könyveket  osztja  be,  melyeket  a katholikusok. 

Eltérés  van  ettől  az  Erzsébet-féle  Bibliában.  Ez  a Psal- 
teriumot,  mely  a hagiographa  (k’tubim)  között  van  a.  zsidók- 
nál, a prófétikus  könyvekhez  sorozza  (az  előszóban). 

A sorrendben  a Septuagintát  követik,  mely  eltér  a zsi- 
dótól. A kis  prófétáknál  a héber-Vulgata-féle  sorrendet. 

Az  Erzsébet-féle  kiadásban  a sorrend  a Vulgata  sor- 
rendje- A végén  a Makk.  két  könyve  után  Esdrás  harmadik 
■könyve  van. 

Az  előszóban  megjegyzi,  hogy  a 3.  és  4.  Esdr.  a meg 
nem  erősített  (hé  8tréph<4,éhhh/a)  könyvekhez  tartozik,  mert 
a héberben  nincs  meg.  A kis  prófétákban  is  a Vulgata-  (héber) 
sorrendjét  követi  és  nem  a Septuangintáét. 

Az  Újszövetségben  a katholikus  levelek  rendesen  meg- 
előzik szt.  Pál  leveleit. 

Az  Ószövetségben  összesen  49  (III.  IV.  Ezek.  III.  Makk..,1) 
vagy  38  (héber  szerint  összevonva ; vagyis  a (deuterok..  kizárva) 
könyvet  számlálnak.  Az  Újszövetségben  : 27-t. 


!)  Az  apokryph  3.  Esdr.,  mint  2.  Esdr.,  Nehemias  könyve  után  van. 
'(Erzsébet-fele  1751.  kiadás)'.  Esdras  második  könyvét  egyszerűen  Nvehemias 
könyvének  nevezik. 


A kánon  kialakulása. 


Irodalom : 1.  A források  közt. 

Ezenkívül : Jugie : Histoire  du  canon 
du  1' ancien  Testament...  (Paris  1909.} 
Dr.  Ludwig  Dennefeld : Dér  Alttesta- 
mentliche  Kanon  dér  antiochenischen 
Schule.  Freiburg  i.  Br.  1909.  Chrysos- 
tomika  Róma  1908.  III.  rész.  Právosz- 
lávnoje  Obozrinie  1862.  okt.  füzet,  Prá- 
voszlávnoje  Obozrinie  1862.  jul.  füzet,, 
szept.  füzet.  ’ExotXTjotaaTixö?  Oápoc  1910. 
jul.  füzettől  kezdve.  Revista  Teologica 
1909.  szept. — okt.  füzetek.  Slavorum 
Litterae  Theologicae  1906.  No.  2.  és  4.. 
Slavorum  L.  Th.  1909.  No.  11. 

A)  Az  ószövetségi  kánon. 

Ismeretes  dolog,  hogy  Nyugaton  a 397.  és  419.  kar- 
thagói  zsinatok  végleg  lezárták  a kánont.  A trienti  és  a vati- 
káni zsinat  csupán  megerősítette  a karthagói  zsinat  határo- 
zatát. így  a nyugati  egyháznak  a IV.  század  végétől  lezárt,, 
pontos  szentirási  kánonja  van. 

Hogyan  áll  e tekintetben  a Keleti  egyház  ? Megegyezik-e 
az  ószövetségi  kánon  kérdésében  a nyugati  egyházzal?  Saj- 
nos nem.  És  e tekintetben  közismert  kézikönyveink  javításra, 
szorulnak. 

Dendero  (Institutiones  Biblicae  ad  mentem  Leonis  XIII. 
in  Encyclica : „Providentissimus  Deus.“  Genuae  1895.)  azt 

mondja,  hogy  a görög-orosz  egyház  a kánon  kétdésben  azo- 
nos állást  foglal  e!  a kath.  egyházzal.  Cornely  szintén  ezt 
tartja.  Zschokké  szerint  Philaret  moszkvai  metropolita  (f  1867.) 
először  tanította,  hogy  a deuterokánonikus  könyvek  nem  su- 
galmazottak. 

Ettől  az  illúziótól  fosztotta  meg  a biblikusokat  Dombrovski 
kovnói  theologiai  tanár,  ki  a „Revue  biblique"-ben  (t.  X.  p. 
367. — 277.)  kimutatja,  hogy  Philaret  tana  már  előbb  ismeretes 
volt  az  oroszoknál. 

Általában  mondhatjuk,  hogy  jelenleg  az  orosz  bibli- 
kusok — a hivatalos  Egyház  tudtával  — tagadják  a deute- 
rokánonikus könyvek  sugalmazott  voltát.  — Sőt  ez  majdnem 
dogmának  mondható  nálok. 

Hasonló  a görög,  román,  bulgár  és  szerb  biblikusok 
felfogása  is. 

Ha  a részletekbe  tekintünk,  akkor  ugyanarra  a jelen- 
ségre bukkanunk,  melyet  más  kérdéseknél  is  találunk,  hogy 
t.  i.  az  egyes  irók  — bár  lényegileg  egyező  a véleményük  — 
a megvilágításban,  magyarázásban  ellenkeznek  egymással, 
úgy  hogy  sokszor  nehéz  pontos  véleményt  alkotni,  hogyan 
is  értik  a kérdést.  — Majdnem  azt  mondaná  az  ember,  hogy 
a szavakkal  való  játszásról  van  szó. 

Mindez  a részletekből  jobban  kiviláglik. 

A keletiek  érvei,  melyek  folytán  kizárják  az  ószövetségi 
deuterokánonikus  könyveket  a kánonból,  rendszerint  ezek : 

1)  Esdrás  lezárta  a kánont.  2)  Josephus  Flavius  tanu- 
bizcnysága  a palesztinai  kánon  mellett.  3)  egyes  görög 
egyházatyák  és  sz.  Jeromos  a héber  kánont  fogadják  eh 
4)  a keleti  zsinatok,  melyek  elitélték  azokat,  kik  elvetették  a 
deuterokánonikus  könyveket,  nem  úgy  értelmezendők,  a hogy 
azt  a katholikusok  teszik. 

Mindezen  érveket  persze  nem  egyforma  tudományos 
készültséggel  és  határozottsággal  tárgyalják. 

Egyik-másik  pl.  biztosra  veszi,  hogy  Esdrás  végleg 
lezárta  a kánont,  úgy  hogy  az  ő kora  után  nem  keletkez- 
hetett sugalmazott  könyv. 

Mások  ellenben  kénytelen- kelletlen  elismerik,  hogy  ez 
nem  oly  biztos. 

Szmirnov-Platonov  pl.  igy  szól : A keresztény  Egyház 
is  megőrizte  a hagyományt,  mely  szerint  Esdrás  rendezte  a 
kánont,  de  a maga  részéről  nem  veti  el,  hogy  a kánon 
lezárása  Esdrás  után  történhetett. 

Kellő  alapossággal  és  rendszerességgel  tárgyalja  az 
ószövetségi  kánon  kérdését  Jungerov  kazáni  egyházi  aka- 
démiai tanár.  — Mivel  az  ő eladása  világos  képet  ad  az 
összes  keletiek  okoskodásairól,  azért  őt  követve  — egyelőre 
* minden  kritika  nélkül  — előadjuk,  hogyan  igazolják  az 
ószövetségi  kánon  kérdésében  elfoglalt  álláspontjukat. 

1)  Az  ószövetségi  kánon  története. 

Jungerov  előbb  előadja  a kánon  kialakulását  a zsidók- 
nál. — Az  ismeretes  szentirási  helyek  felsorolása  után, 
melyek  a kánon  lassú  fejlődését  és  a szent  könyvek  hagy  meg- 
becsülését bizonyítják,  átmegy  a kánon  lezárásának  kérdésére. 

A zsidó  hagyomány  — igy  szól  — beszél  a nagy 
zsinagógáról'  melynek  tagjai  Írták:  Ezekielt,  Dánielt,  a 12 
kis  prófétát  és  Eszthert.  — Ennek  tagja : Esdrás  irta  a 
Paralipomenont. 

A kánont  a nagy  zsinagóga  zárta  le.  — Josephus 
Flavius  mondja,  hogy  az  Artaxerxes  Longimanusig  megirt 
könyvekhez  nem  szabad  semmit  hozzáadni,  sem  belőlök 
elvenni.  — Ilyen  könyv  pedig  22  (24)  van.  A többi  könyv 
— a zsidók  szerint  — a kánonon  kívül  álló,  ártalmas. 
Ennek  nem  lehet  más  oka,  mint  a kánon  lezárása. 

Amint  a kánon  ihletett  férfiaktól  ered,  épen  úgy  annak 
lezárásában  is  ihletett  férfiaknak  kellett  résztvenni.  Ezt  tartják 
Keil,  Knabenbauer,  Vigouroux,  Makarius,  Mihály  archi- 
mandrita.  — És  pedig  csak  az  utolsó  irók  és  próféták : 
Ezdras,  Nehemias  és  Malachiás  idejében  történhetett  ez.  A 
zsidó  hagyomány  szerint  Esdrás  és  Nehemias  az  utolsó 
ihletett  irók  voltak.  Malachiást  pedig  utolsó  prófétának  mond- 
ják. Szirach  is  (49.  fej.)  azt  Írja,  hogy  vele  végződik  a 
prófétai  tiszt.  Simon  főpapot  bárhogy  dicséri,  nem  meri 
prófétának  és  ihletett  férfiúnak  mondani.  — A Makkabeusok 
(1.  Makk.  4.,  46.)  nem  láttak  kortársaik  közt  prófétát. 

De  ténylegesen  ők  zárták-e  le,  vagy  az  ő idejükben 
zárták-e  le  a kánont?  Világos  bizonyíték  erre  nincs.  — 

Mindazonáltal  sok  történeti,  bár  indirekt  bizonyiték  van 
erre.  Lássuk : 

Először  Sirách  könyvéből  tudjuk,  hogy  az  ő idejében 
a szent  codex  már  ismeretes  volt  és  úgy  volt  beosztva, 
mint  ma  is  a zsidóknál.  Tény,  hogy  a fogság  utáni  könyvek 
is  már  meg  voltak  ekkor  a szent  codexben.  — A görög 
Sirach  bevezetéséből  is  látjuk  ugyanazt. 

Indirekt  bizonyiték  az  is,  hogy  magát  Sirach  könyvét 
a zsidók  nem  számították  a kánonikus  könyvekhez  (circu- 
lus  vitiosus  !)  bár  a zsidó  theologusok  nagyrabecsülték. 

De  hogy  ki  rendezte  el  és  zárta  le  a kánont,  ezt  Sirách 
könyvéből  nem  tudjuk. 

2.  Makk.  2,  1. — 3.  és  13.-ból  kitűnik,  hogy  a Jeremiás 
adta  törvényhez  Nehemiás  sok  más  könyvet  adott. 

Josephus  FI.  azt  mondja,  hogy  Artaxerxes  után  nem 
voltak  próféták  és  prófétai  hagyomány.  Ez  az  Artaxerxes 
pedig  A.  Longimanus  Ezdrás  és  Nehemiás  kortársa. 

A Talmud  igazolja  a szent  könyvek  folytatólagos  meg- 
írását és  hogy  itt  az  utolsó  etape : a nagy  zsinagóga.  A 
jeruzs.  Talmud  Esther  könyvének  megerősitéséről  szól.  Azt 
mondja  továbbá  a Talmud,  hogy  Nehemiás  lezárta  a kánont. 

Átmenvén  az  alexandriai  zsidókra,  azt  mondja  Jungerov, 
hogy  ezek  szintén  buzgók  voltak  a szent  könyvek  tanul- 
mányozásában. Ezt  bizonyítja  azon  körülmény,  hogy  a Sep- 
tuaginta  korán  megjelent. 

Az  i;  ár  nehezebb  kérdés,  hogy  az  alexandriai  zsidók, 
minő  terjedelemben  ismerték  az  ószövetségi  kánont.  A 
Septuaginta  több  régi  codexében  nem  kánonikus  (t.  i.  a 
deuterokanonikusok)  könyvek  is  vannak.  Philo  nem  használja 
ezeket.  Josephus  FI.  szintén  csak  22  könyvet  ismer,  bár 
használta  a Septuagintát. 

Az  alexandriai  és  a palesztinai  zsidók  mindig  össze- 
köttetésben állottak  egymással  és  igy  ebben  nem  lehet 
eltérés  köztök. 

Ezek  után  előadja  — négy  korszakra  osztva  — az 
ószövetségi  kánon  történetét  a keresztény  egyházban. 

Az  elő  korszakot  I. — III.  századig  veszi  fel. 

Az  apostoli  férfiak  hatása  alatt  az  összes  keresztények 
elfogadták  az  ószövetségi  kánonikus  könyveket.  — Barnabás- 


26 


tói  kezdve  szent  Irénig.  A zsidók  ellen  érveltek  ezekkel  és 
felosztották  a törvényre  és  a prófétákra.  — De  nekünk 
— igy  szól  — főleg  a nem  kánonikus  (t.  i.  a deuterok.) 
könyveket  kell  figyelemmel  kisérni.  — És  pedig  leginkább 
az  „orthodox"  eg3^háznak  az  ószövetségi  kánonra  vonat- 
kozó tanítását  fogjuk  előadni,  mert  eddig  az  orosz  irodalom 
nem  foglalkozott  ezzel.1)  Látni  fogjuk,  hogy  az  „ orthodox “ 
álláspont  megfelel  Krisztus  és  az  apostolok  tanításának. 

Tény,  hogy  az  apostoli  atyák  gyakran,  mint  írást 
citálják  a nem  kánonikus  könyveket.  — De  vájjon  egyenlő 
rangra  helyezték-e  a kánonikus  könyvekkel? 

A régi  keresztény  Írott  emlékek  e tekintetben  bizonyos 
eltérést  mutatnak.  A keleti  és  nyugati  atyák  és  irók  nem 
egyformán  beszélnek.  Ez  a zsidókkal  való  érintkezésben 
és  vitákban  leli  magyarázatát.  — így  pl.  Justin,  Melito, 
Origenes  érintkezéséről  tudunk  a kánont  illetőleg.  — Az 
elsőnek  vitája  volt;  Melito  és  Origenes  pedig  a zsidóktól 
tanult.  Ezek  a keleti  egyház  képviselői . 

Nyugati  kortársaik  nem  ismerték  a zsidó  kánont. 

Innen  van,  hogy  az  említett  keletiek  nem  tartják  a 
görögben  lévő  összes  könyveket  kánonikusoknak.  Ez  tehát  a 
kiindulópont  kérdésünkben. 

Justin  csak  a kánonikusokból  idéz,  melyeket  a zsidók 
elfogadtak.  — Melito  a kérdés  megismerése  végett  Palesz- 
tinába utazott  és  ennek  megfelelőleg  csak  a palesztinai 
kánont  ismeri  el.  — Nehemias  sincs  meg  ugyan  nála,  de  ez 
bennfoglaltatik  Esdrasban.  — Esther  könyvéről  pedig  vitat- 
koztak a zsidók.  — Melito  tanítói  bizonyára  ellene  voltak.  — 
Megjegyzendő,  hogy  Melito  értesülése  szabály  minden  keresz- 
tényre nézve,  mit  a katholikusok  tagadnak. 

Origenes  szintén  elismerte  e tekintetben  a zsidók  tekin- 
télyét. — A héberek  — igy  szól  — 22  könyvet  fogadnak  el. 
Megjegyzi,  hogy  vannak  más  könyvek  is  pl.  a Makk.  könyve, 
de  ezeket  a zsidók  nem  veszik  be  a kánonba.  — És  ő ezt 
a keresztényekre  nézve  is  szabálynak  fogadja  el,  értesítésének 
nincs  tehát  puszta  archeologikus  jelentősége. 

Más  helyen  azt  mondja,  hogy  Tóbiás,  Judith,  Bölcseség 
és  Jézus  Sirák  fia  könyvét  a katechumeneknek  kell  olvasni, 


J)  Tudományos  készültséggel. 

mivel  ezek  a sugalmazott  könyvek  keményebb  eledelével 
nem  élhetnek. 

Origenes  ezen  véleményét  más  keleti  és  nyugati  atyák 
ismétlik.  így  sz.  Athanáz,  Jeromos  és  mások. 

A Pesilóban  sincsenek  meg  a nem  kánonikus  könyvek. 
A 85.  apostoli  kánon  csak  a kánonikusokat  hozza.  — Hogy 
a Makkab.  három  könyvét  is  említi,  ennek  az  a magya- 
rázata, hogy  Origenes  szól  a zsidók  előtt  ismeretes  Makk. 
könyvéről. 

Azon  körülmény  pedig,  hogy  Sirák  könyvét  az  ifjúság; 
részére  ajánlja,  mutatja,  hogy  a görögben  levő  könyvek  nem 
bírtak  egyenlő  tekintéllyel  a keresztények  előtt.  Ez  közel  áll 
Origenes  eljárásához,  ki  a „nem  kánonikus'1  könyveket  a 
katechumenek  részére  jelöli  ki. 

Mit  kell  tartani  arról,  hogy  nem  is  kettő,  de  három 
Makkabeusi  könyvet  említ?  Erre  a régi  „orthodox"  káno- 
nisták adják  meg  a feleletet.  Zonaras,  Balsamon,  Aristenus 
azt  mondják,  hogy  az  apostoli  kánonban  nemcsak  a szoros 
kánonikus  és  sugalmazott,  hanem  az  olvasható  szent  könyvek, 
is  fel  vannak  sorolva. 

Philaret  metropolita  is  elveti  a „nem  kanonikusokat*. 

Második  periódus  a IV. — V.  század.  Ebben  a kánon 
változatlan.  — A nyugati  és  keleti  egyházatyák  és  a zsinatok, 
egyaránt  elfogadják  a kánonikus  könyveket.  — Nagy  sz. 
Bazil,  Aranyszáju  sz.  János,  Alex.  sz.  Cirill,  Nagy  sz.  Aristenus, 
stb.  A „nem  kánonikus"  könyvekre  vonatkozó  nézet  szinte 
változatlan.  — A Keleten  ekkor  is  meg  van  a különbség  a 
kánonikus  és  a „nem  kánonikus*  könyvek  között.  — Nyu- 
gaton — szent  Hilarius,  szt.  Jeromos  és  Rufinus  kivételével  — 
nincs  különbség. 

A „právoszláv „ keleti  egyház  álláspontját  a laodiceai 
zsinat , Nagy  sz.  Athanáz,  Naz.  sz.  Gergely,  Jeruzsálemi  sz . 
Cyrill,  Amphilochius,  Caes.  Eusebius  és  Epiphanius  kép- 
viselik. 

A laodiceai  zsinat  a 60.  canonban  (350.  körül)  csak  22 
könyvet  sorol  föl  (a  protokánonikusokat)  mint  kanonikusokat 
és  szenteket. 

Nagyon  hasonlít  ehhez  Nagy  sz.  Athanáz  listája.  — 
Szintén  csak  22  könyvet  hoz.  Aztán  felsorolja  azokat  is,. 


28 


melyek  nincsenek  felvéve  a kánonba  (oo  xavoviCófieva),  de  a 
melyeket  az  atyák  a katechumeneknak  ajánlanak.  Ezek : 
Sál.  Bölcsesége,  Sirák  Bölcsesége,  Estber,  Tóbiás,  Judith.... 

Baruchot  és  Jeremiás  levelét  a kánonikusokhoz  számítja. 
Ez  teljesen  megegyezik  Origenes  eljárásával  és  bizonyítja, 
hogy  Origenes  is  a keresztény  és  nem  a héber  kánont  adja. 

Eszther  könyvének  a nem  kánonikusokhoz  való  soro- 
lása sem  uj  dolog.  Erre  analógia  Melito  eljárása.  — A 
zsidók  disputáltak  erről.  A 85.  apóst.  c.  és  a laodiceai  zsinat 
a „právoszláv“  theologusok  előnyére  döntik  el  a bizony- 
talanságot. — (Circulus  vitiosus !) 

Caes.  Eusebius  ugyanazt  a kánont  adja,  melyet 
Melito  és  Origenes.  — Ezért  őt  a katholikusok  tudós  történet- 
írónak nevezik  és  nem  tartják  a keresztény  hagyomány  igazi 
tolmácsának. 

Jeruzs.  sz.  Cyrill  22  könyvet  ismer,  mint  olyat,  me- 
lyeket meg  kell  különböztetni  az  apokryphektől.  Felsorolván 
a héber  kánonikus  könyveket,  azt  mondja,  hogy  a többi 
másodrangu,  a templomban  nem  olvastatnak  és  otthon  is 
óvakodni  kell  azok  olvasásától. 

Naz.  sz.  Gergely  arra  a kérdésre,  hogy  mely  könyveket 
kell  olvasni,  felsorolja  a héber  kánon  könyveit.  — Az  Új- 
szövetség könyveinek  felsorolása  után  pedig  hozzáteszi:  ha 
ezeken  kívül  még  más  könyvek  emlittetnek,  ezek  nem  tar- 
toznak az  elismertek  (ó(JLoXQYoó(xsva),  kánonikusok  közzé.  — 
Az  ő tanúbizonyságában  a konstantinápolyi  egyház  vissz- 
hangját kell  hallani. 

Amphilochius  csak  a „szoros  sugalmazott,  kánonikus14 
könyveket  sorolja  fel.  — Nem  számítja  ide  sem  Baruchot, 
sem  Jeremiás  levelét.  — Esthert  ellenben  említi.  — Meg- 
jegyzi egyúttal,  hogy  az  ő idejében  az  írás  elnevezést  nem- 
csak a közép  helyet  elfoglaló  könyveknek,  hanem  hamis 
könyveknek  is  adták. 

Szent  Epiphanius  hasonlóan  22  könyvet  sorol  fel.  — 
Más  helyen  különböző  felosztás  folytán  27  könyvet  hoz. 

Az  antiochiai  iskolából  Theodoretus  22  könyvet  ösmer. 
Csak  ezeket  magyarázza.  — Dániel  könyvéről  azt  mondja, 
hogy  a 12.-ik  fejezettel  végződik. 

Szent  Ephrem  szintén  nem  magyarázza  a „nem  káno- 
nikus"  könyveket. 

De  amint  az  előző  korban,  úgy  ebben  is  sok  idézés 
van  a „nem  kánonikus“  könyvekből,  mint  írásból.  — A 
IV. — V.  századbeli  görög  codexekben  meg  vannak  egészben,, 
vagy  részletekben  a „nem  kánonikus“  könyvek  is.  Ezeket 
olvasták  az  Egyházban.  — Ikonographikus  emlékeink  vannak 
a „nem  kánonikus"  könyvekből  is.  A Septuagintának  örmény, 
ethiop,  kopt  fordításaiban  meg  vannak,  bár  az  örmény 
egyház  kánonja  24  könyvből  áll. 

A nyugati  egyházban  főleg  sz.  Ágoston  eljárása  döntő,, 
kinek  elnöklete  alatt  tartott  zsinatokon  a „nem  kánonikuso- 
kat“  is  elfogadták.  Ezek  irányadók  lettek. 

Régebbi  Damasus  pápa  bizonyítéka.  O az  elfogadott 
könyvekhez  sorolja  a „nem  kánonikusokat“  is:  Sál.  Bölcse- 
sége,  Sirák,  Tóbiás,  Judith  és  két  Makk. 

Sz.  Ágoston  a „de  doctrina  christiana"  cimű  művében 
vegyest  hozza  a kánonikusokat  és  „nem  kánonikusokat“. 
És  pedig  44  -t  számlál,  mi  egy  keleti  egyházatyánál  sem 
található.  De  azt  mondja,  hogy  a zsidókkal  való  vitatkozá- 
sokban nem  szabad  használni  a zsidó  kánonban  nem  lévő 
könyveket.  — A nyugati  egyház  az  összes,  „nem  kánonikus" 
könyveket  — kivéve  a Ií.  és  III.  Makk.  (!)  — egyenlő  tekin- 
télyüeknek  ismerte  el  a kánonikusokkal. 

Sz.  Jeromos  ázonban  teljesen  megegyezik  a keleti! 
egyház  álláspontjával. 

A harmadik  korszakban  (VI. — XVI.  század)  a kánon 
kérdése  szintén  változatlan.  De  amint  előbb,  most  is  sok  kath. 
theologus,  sőt  pápa  is'  a keleti  egyház  álláspontján  van.  — 
Előbb  a keleti  egyházat  fogjuk  vizsgálni. 

A trullai  zsinat  (692.  2.  c.)  megerősíti  a 85.  apóst, 
kánont  a laodiceai  és  karthagói  zsinat  határozatait,  melyekben 
az  ószövetségi  szent  könyvek  elnevezéséről  és  számáról  van 
szó.  Az  ellenkezésekre  nem  ügyelt  a zsinat,  ezért  a káno- 
nisták nagy  zavarba  vannak.  Mégis  az  apostoli  kánonnak  és 
a laodiceai  zsinatnak  adják  az  előnyt  Zonaras  Aristenus, 
Balsamon,  Blastaris. 

Ebbe  a korba  tartozik  a Pidalion  bizonysága  is. 

Aristenus  pl.  a laodiceai  zsinat  60.  kánonjának  magya- 
rázatánál a héber  kánont  adja  (Baruch  és  Jer.  levelének 
mellőzésével).  — Ezeket  kánonikusoknak  nevezi.  — A 85. 
apostoli  kánon  magyarázatánál  felsorolja  a szent  és  olvasandó 
könyveket  és  ekkor  említi  a Makkab.  három  könyvét,  Sirákot 
is.  Látható,  hogy  az  ő szemében  az  apostoli  kánon  a káno- 
nikus  könyveken  kivül  néhány  „szent  és  olvasni  szokott  “ 
könyvet  is  hoz.  — Ezekkel  egy  véleményen  vannak  e kor 
tudósai.  így  Bizánci  Leó  történetiró  és  Damasceni  sz.  János. 

Damasceni  sz.  János  értesitése  főleg  azért  fontos,  mert 
ez  az  egész  „orthodoxia“  álláspontja,  mint  a hogy  az  ő 
munkái  az  egész  „orthodoxia“  álláspontját  tükröztetik  vissza. 
— De  ennek  ellenére,  a VI. — XVI.  századbeli  kéziratokban  a 
„nem  kánonikus"  könyvek  is  meg  voltak,  a Makkab. -t  kivéve. 

Az  Egyházban  használták  és  az  atyák  idézik. 

A nyugati  egyház  is  megőrizte  szokásos  álláspontját. 
De  azért  a nyugatiak  közt  is  voltak  ki  ezt  nem  fogadták 
el.  így  Nagy  sz.  Gergely  pápa,  Strabo,  Aquinói  sz.  Tamás, 
Lyra  Miklós,  Kajetán  bibornok  stb. 

Az  utolsó  korszak,  melyben  Jungerov  az  ószövetségi 
kánon  kérdését  vizsgálja,  a XVI. — XX.  századokra  terjed. 

A görög  és  orosz  „orthodoxia“  álláspontja  teljesen 
azonos.  Ugyancsak  változatlan  a hivatalos  Nyugat  álláspontja, 
bár  van  ellenkezés.  Emlitendő  a konstantinápolyi  (1672.)  és 
jeruzsálemi  zsinat  (1672.)  Ezen  zsinatok  határozatát  két 
„orthodox“  hitvallás  provokálta. 

Krytopulost  konstantinápolyi  apokrisiariust  Lukaris  CyriU 
patriarcha  egyházi  ügyekben  Angliába  és  Németországba 
küldötte,  ahol  (1625.)  hitvallást  publikált,  a melyben  protes- 
táns szellemben  a „nem  kánonikus*  könyvek  minden  tekin- 
télyét elvetette.  Nemsokára  ezután  (1629.)  Lukaris  hitvallása 
is  megjelent,  melyben  kizárja  a Bibliából  á „nem  kánonikus“ 
könyveket  és  apokrypheknek  nevezi.  Ezt  az  „orthodox" 
zsinatok  elitélték. 

Kritopulos  az  Ószövetségben  22  szent  és  isteni  könyvet 
számlál  a héber  kánon  szerint.  Mindezen  könyvek  ; — igy 
•szól  — authentikusok  és  kánonikusok.  A többit  pedig  : 
Tóbiás,  Judith,  Salamon  Bölcsesége,  Sirák  Bölcsesége,  Baruch, 
.Makkab.  nem  tekintjük  elvetendőnek  (áTropXVjToos)  mert  sok 

jó  dolog  van  bennök,  de  kánonikusoknak  és  igaziaknak  Kr. 
Egyháza  sohasem  tartotta.  így  pl.  Naz.  sz.  Gergely,  Amphi- 
lochius  és  Damasceni  sz.  János.  Ezért  csak  22-őt  fogadunk 
el,  mint  kánonikust  és  igazit,  melyeket  sugalmazottaknak  és 
Szentirásnak  nevezünk.  (Kimmel : Monumenta  fidei  eccle- 
siae  orieníalis.  Jenae,  1850.  II.) 

Ezen  hitvallást  a nyugatiak  protestánsnak,  Makarius 
archimandrita  „orthodox“-nak  mondja.  — Valójában  Krito- 
pulos  az  atyák  felfogásától  kettőben  különbözik:  1)  hogy  a 
„nem  kánonikus“  könyveket  nem  ismeri  el  az  egyházi  tanitás 
forrásául,  mi  csak  a protestánsoknál  van  meg,  2)  hogy  a 
„nem  kánonikus*  könyveket  nem  óhajtja  Szentirásnak  ne- 
vezni; ez  is  protestáns  nézet. 

Lukáris  azt  mondja,  hogy  Szentirásnak  nevezik  min- 
dazon kánonikus  könyveket,  melyeket  a laodiceai  zsinat 
sorol  föl.  Ilyen  22  van. 

A többi  könyvek  pedig,  melyek  apokrypheknek  nevez- 
nek, nem  nyertek  oly  megerősitést. 

A jeruzsálemi  és  konstantinápolyi  zsinat  főleg  azért 
Ítélte  őt  el,  mert  a „nem  kánonikusokat“  apokrypheknek 
nevezi.  Az  „orthodox*  keleti  állásponttól  következőkben  tér 
el  ezen  hitvallás : 1)  nem  helyes  az  apokryph  elnevezés, 

mert  azt  az  atyák  a haeretikusok  műveire  használják,  2)  a 
„nem  kánonikusokat*  kizárja  a Szentirásból.  — Ezért  hit- 
vallása protestáns  jellegű.  Ezt  el  is  Ítélte  több  zsinat.  — 
Főleg  a konstantinápolyi  (1672.)  zsinat  ítélte  el  a „nem 
kánonikus*  könyvek  teljes  elvetését.  — Bár  ezeket  — igy 
szól  a zsinat  — az  atyák  és  zsinatok  nem  számítják  a szent 
könyvekhez,  még  sem  szabad  elvetni,  mert  jók  és  épületesek. 
A jeruzsálemi  (1672)  zsinat  szintén  majdnem  igy  járt  el.  — 
Szent  könyveknek  fogadja  el  azokat,  melyeket  a laodiceai 
zsinat  felsorol,  úgyszintén  azokat,  a melyeket  Lukaris 
apokrypheknek  nevez : Sál.  Bölcsesége,  Judith,  Tóbiás,  Dán. 
13.  14.  fejezetei,  Makkab.  és  Sirák  Bölcsesége. 

Ezt  az  orosz  egyház  sok  képviselője  aláírta  és  igy  az 
orosz  egyház  e tekintetben  megegyezik  a görög  egyházzal. 

A zsinatok  szerint  tehát  1)  a „nem  kánonikus  köny- 
vek* jók,  2)  A Szentiráshoz  tartoznak,  3)  Hallgatnak  Baruch, 
Jeremiás  levelének,  2.  és  3.  Esdrás  tekintélyéről ; ‘Dániel 

„nem  kánonikus"  részei  is  az  íráshoz  tartoznak.  4)  Hallgat- 
nak a sugalmazás  terminusáról  a „nem  kánonikus"  köny- 
vekkel kapcsolatban.  így  az  „orthodox“  theologus  fel  van 
mentve  attól,  hogy  ezeket  egyformán  sugalmazottaknak 
ismerje  el  a kánonikusokkal  és  az  „orthodox"  tanítás  ebben 
különbözik  a katholikustól.  6)  A protestánsoktól  pedig 
abban  különbözik,  hogy  ezeket  a Szentirás  részéül  ismeri  el. 

Ebben  egyezik  az  előbbi  korszakokkal. 

A 21-es  számot  illetőleg  szintén,  mert  ezt  a zsinatok 
nem  érintik  és  nem  vetik  el  Kritopulos  és  Lukáris  22-es 
kánonját. 

A legtöbb  későbbi  görög  theologus  hasonlóan  jár  el.  Így 
Bulgaris  (1716 — 1806).  és  tanítványai.  — Philaret  katechis- 
musat  és  Makarius  dogmatikáját  többször  kiadták  görögül. 
Mindezek  a régi  hagyomány  értelmében  különbséget  tesznek 
a kánonikus  és  az  avaY'Víoaxófieva  könyvek  között.  Egyes 
görög  theologusok  azonban  közelebb  állnak  a kath.  fel- 
fogáshoz. 

Az  orosz  zsinatokon  nem  volt  szó  a kánonról.  A XVIII. 
századbeli  orosz  theologusoknál  némi  ingadozás  tapasztalható. 
Philaret  és  Makarius  a héber  kánont  fogadják  el;  a „nem 
kánonikus“  könyveket  hasznosaknak  ismerik  el.  — Ennek 
megfelelőleg  mindig  benn  voltak  a szláv  Bibliában. 

Mindezek  szerint  nem  kánonikus  könyvek : 2.  Esdr. 
Tob.,  Judith,  1.  2.  3.  Makkab.,  Salamon  Bölcsesége,  Sirák 
Bölcsesége,  Jeremiás  levele,  Baruch,  3.  Esdras,  151.  zs., 
Mánasses  imája  ; Dániel  és  Esther  könyvének  részei,  melyek 
a héberben  nincsenek. 

Jungerovnak  a fentiekben  ismertetett  okoskodását,  az 
ószövetségi  kánont  illetőleg,  amint  már  jeleztük,  a legtöbb 
keleti  biblikus  elfogadja.  — így  Qlesznickij,  Szmirnov- 
Platonov , a román  Olariu , Saguna  metropolita,  stb.  — A 
görög  Papageorgios  mérsékeltebb  nézeten  van.  — Szól  proto- 
kánonikus  és  deuterokánonikus  könyvekről.  — Ez  utóbbiakról 
azt  mondja,  hogy  egyes  egyházatyák  határozatlanul  nyilat- 
koztak róluk,  azonban  nemcsak  a Vulgataban,  hanem  a 
Septuagintában  is  mindig  benn  voltak.  Föl  kell  tennünk, 
hogy  ő — bár  nem  nyilatkozik  határozottan  — az  ószövetségi 

deuterokánonikusokat  is  ép  úgy  elfogadja,  mint  a proto- 
kánonikusokat. 

Meg  kell  azonban  jegyeznünk,  hogy  Jungerov,  mint 
a „nem  kánonikus"  könyveknek  általa  nyújtott  sorozatából 
láthatjuk,  Jób  42,  17-t  nem  említi,  mit  pedig  más  helyen 

— a többi  „orthodox"  theologusoktól  eltérőleg  — a nem 
kánonikus  részekhez  sorol,  (Jungerov:  Nekánonicseszkija 

Knihé.  Kazan,  1907.)  mivel  a görögben  és  orosz  Bibliában 
meg  van  ugyan,  de  nincs  meg  a héberben  és  a Vulgatában. 

A „nem  kánonikus"  könyvek  értékelésében  szintén 
nem  mindig  egyeznek  vele  a keleti  biblikusok. 

így  pl.  Szmirnov-Platonov,  Tóbiás  könyvéről  Írván, 
igy  szól : Tóbiás  nem  kánonikus  könyv.  Ez  azt  jelenti, 
hogy  ez  a könyv  történeti  és  dogmatikus  értelemben  rész- 
leges véleményt  foglal  magában,  de  tanítása  nem  kötelező,, 
mint  a kánonikus  könyveké.  (Právoszlávnoe  Obozrinie  1862. 
okt.  füzet).  Jungerov  ellenben  azt  tartja,  hogy  protestáns 
nézet  az,  mely  a „nem  kánonikusokat"  nem  fogadja  el  az 
egyházi  tanítás  alapjául. 

Ezek  után  az  a kérdés  merül  fel,  mit  szólunk  ehhez 
az  ószövetségi  kánon-történethez  ? 

2)  A keletiek  felfogásának  bírálata. 

Hogy  a bírálatot  minél  áttekinthetőbben,  sikeresebben 
végezhessük,  külön-külön  korszakokban  fogjuk  ezt  tenni. 
Jungerov  felosztásától  némi  eltéréssel,  igy  vehetjük  fel  az 
egyes  periódusokat : a zsidó  kánon,  Kr.-tól — a trullai  zsinatig 
(692),  a trullai  zsinattól — a XVI.  sz.-ig,  a XVII. — XVIII.-ig  és 
XIX.  sz.  — a legújabb  idők. 

a)  A zsidók  kánonja. 

A kánonnak  Esdrás  által  történt  állítólagos  végleges 
lezárása  korántsem  biztos.  Ezt  a keleti  biblikusok  is  hangoz- 
tatják. Következőleg  a keresztény  egyház  kánonjának  meg- 
ítélésénél a palesztinai  héber  kánon  terjedelme  nem  lehet 
irányadó.  Josephus  Flavius  legfeljebb  a maga  szektájának 
nézetét  tolmácsolja. 

Annyi  tény,  hogy  Esdras  összegyűjtötte  a könyveket, 
de  hogy  ez  a gyűjtemény,  mily  terjedelmű  volt,  arra  nézve 
nincs  semmiféle  biztos  támaszpontunk. 

Feltétlenül  a kánon  lezárása  ellen  szól  azon  tény,  hogy 
a zsidók  által  elismert  könyvek  legrégibb  katalógusai  nem 
egyeznek  egymással.  így  Origenes  és  Eusebius  katalógusában 
Jeremiáshoz  számittatik  Siráknak  könyve  és  Jer.  levele.  És  a 
végén  hozzáteszi:  ezeken  kívül  áll  a Makkab.  könyve.  Baruch 
könyvét  a zsidó  kánonba  fölveszi  Jeruzs.  sz.  Cyrill,sz.  Epiphanius 
és  Hilarius.  Esther  könyvét  ellenben  elhagyják:  Melito,  Nagy 
sz.  Athanáz,  Naz.  sz.  Gergely  és  mások.  Maga  Jungerov  úgy 
okadatolja  ezt  meg,  hogy  Esther  könyve  fölött  vitatkoztak  a 
zsidók  és  Melito  tanitói  bizonyára  ellene  voltak,  ezért  ő föl 
nem  vette.  Baruch  és  Jeremiás  levelének  fölvétele  Origenes 
és  Athanáz  által  és  mellőzése  Melito  által,  szintén  a mellett 
szól,  hogy  a héber  kánon  régi  katalógusai  nem  egyeznek. 
De  akkor  joggal  kérdezhetjük,  tarthatunk-e  sokat  arról  az 
állításról,  hogy  Esdrás  végleg  lezárta  a kánont  ? Vitázhattak 
volna-e  a zsidók  ebben  az  esetben  egyes  könyveknek  a 
kánonba  való  tartozásáról,  vagy  nem  tartozásáról?! 

így  a Talmud  értesítését  sem  szabad  túlbecsülni.  Egyes 
katholikusokra,  mint  olyanokra  való  hivatkozás,  kik  szintén 
azt  tartják,  hogy  Esdrás  lezárta  a kánont  nem  találó.  Ezek 
ugyanis  nem  úgy  értik  ezt,  mintha  ezzel  az  alexandriai 
zsidók  szent  könyveit  ki  akarnák  zárni  a kánonból.  Knaben- 
bauer,  Vigouroux,  Cornely,  stb.  tényleg  azt  tartják,  hogy 
Esdrás  lezárta  a palesztinai  kánont.  Ámde  úgy,  hogy  a 
palesztinai  és  az  alexandriai  kánon  kölcsönösen  kiegészítik 
egymást.  És  távol  áll  tőlük,  hogy  az  alexandriai  kánon 
értékét  leszállítsák. 

b)  Kr.-tól—a  trullai  zsinatig. 

Ezen  időszakban  főleg  sz.  Jusztinra,  Melitora,  Orige- 
nesre,  a 95.  apostoli  kánonra  és  a nagy  egyházatyákra 
(Nagy  sz.  Athanáz,  Jeruzs.  sz.  Cyrill,  Naz.  sz.  Gergely,  sz. 
Jeromos)  hivatkoznak.  Ezek  állítólag  csak  a héber  kánonban 
lévő  könyveket  fogadják  el.  Igaz  ez  ? 

Szent  Justin  a zsidó  Trifonnal  való  beszélgetésében 
azt  mondja,  hogy  Krisztus  messiási  küldetése  mellett  csak 
azokból  a könyvekből  fog  bizonyítékot  hozni,  melyeket  ők 
elismernek.  így  is  tesz.  Hasonló  eljárást  követ  az  ő Apo- 
lógiájában. 

Melito  pedig  Palesztinába  ment  — saját  szavai  szerint,  — 
melyeket  Onesimushoz  intéz,  hogy  pontosan  megismerje  az 
ószövetségi  könyvek  számát  és  rendjét.  Azután  felsorolja 
azokat,  a melyeket,  mint  protokánonikusokat  ismerünk.. 
(Esther  hiányzik.) 

Mit  mutat  ez  ? Azt,  hogy  úgy  Justin,  mint  Melito  nem 
azokról  a könyvekről  tanúskodnak,  melyeket  a keresztények, 
mint  szenteket  tisztelnek,  hanem  a melyeket  a zsidók,  mint 
ilyeneket  tisztelnek.  Melito  és  Justin  tehát  a héber  proto- 
kanonikus  könyvek  tanúi.  így  kell  érteni  azt,  hogy  Justin 
csak  a protokánonikus  könyveket  használja,  mit  a keleti 
biblikusok  a magok  igaza  mellett  könyvelnek  el. 

Origenes  pedig  igy  szól : tudni  kell,  hogy  a héberek 
22  könyvet  fogadnak  el,  a mi  megfelel  ábécéjük  22 
•betűjének 

Ez  sem  értelmezhető  máskép,  mint  Melito  és  Justin 
értesítése. 

Igaz,  hogy  más  helyen  a deuterokánonikusok  elneve- 
zése alatt  ismert  könyvekről  azt  mondja,  hogy  azokat  a 
katechumeneknek  kell  olvasni.  Ezzel  azonban  nem  szállítja 
le  azok  kánonikus  értékét.  Mutatja  ezt  az  okadatolás. 

Szerinte  ugyanis  azért  kell  ezeket  a katechumeneknek 
olvasni,  mert  ők  „nem  élhetnek  keményebb  eledellel."  Vagyis 
ezek  a könyvek  állítólag  könyebben  érthetők.  Bajos  föltenni, 
hogy  azoknak,  kik  a keresztény  hit  felvételére  készülnek,  nem 
egészen  megbízható  könyveket  ajánl.  Vagyis  Origenes  e 
helyen  is  tulajdonképen,  mint  a héber  kánon  tanúja  beszél. 

A mi  a 85.  apostoli  kánont  illeti,  ha  annak  listáját 
döntőnek  fogadjuk  el,  akkor  a Makkab.  harmadik  könyvét  is 
el  kell  ismerni,  mert  ezt  is  hozza.  Jungerov  magyarázata, 
hogy  az  apostoli  kánon,  Zonaras,  Balsamon,  Aristenus  szerint 
nemcsak  a szoros  kánonikus,  hanem  az  olvasható  könyveket 
is  hozza,  nem  helyes.  Balsamon  annyit  mond,  hogy  ezeket 
olvasni  kell  és  csak  az  újszövetségi  könyvek  közt  említett 
Constitutiones  Clementis-i  zárja  ki.  (Beveregius...)  Zonaras 
pedig  megjegyzi,  hogy  a felsoroltakon  kívül  más  könyvek  is 
vannak,  melyek  olvashatók  : Sapientia,  stb.  És  mindkét  cso- 
porttól világosan  megkülönbözteti  a heretikusok  könyveit 
Aristenus  csak  a Constitutiok  elvetéséről  szól. 

.v 

A mi  a IV. — V.  századbeli  nagy  egyházatyákat  illeti,., 
el  kell  ismerni,  hogy  néha  nagyon  határozatlanul,  sőt  elité- 
lőleg  nyilatkoznak  a deuterokánonikus  könyvekről.  De  épen 
határozatlanságuk  folytán,  nagyon  óvatosan  kell  fogadni 
értesítésüket. 

Nagy  sz.  Athanáz  az  ő 39.  levelében  szól  az  ószö- 
vetségi könyvekről.  A protokánonikusok  (Esther  kivételével) 
felsorolása  után  (de  Jeremiáshoz  számítja  a Siralmakat,  Jere- 
miás levelét  és  Baruchot)  igy  folytatja : ezeken  kívül  még 
más  könyvek  is  vannak,  melyek  nincsenek  bevezetve  a 
kánonba  (oó  xavovi£ó|xsva),  de  az  atyák  által  a katechume- 
neknek  vannak  kijelölve : Salamon  Bölcsesége,  Sirák 

Ezeken  kívül  vannak  apokryph  könyvek. 

Esther  mellőzése  az  első  rendbeli  könyvek  közt  és 
Baruchnak  és  Jeremiás  levelének  az  első  osztályba  való 
sorolása  elég  bizonyiték  Athanáz  épen  nem  pontos  eljárása 
mellett.  Origenes  és  Melito  értesítésének  kombinációját  látjuk 
az  ő gyűjteményében. 

Athanázzal  ellentétben  Jeruzs.  sz.  Cyrill  Esther  könyvét 
az  első  osztályba  sorozza.  Azután  hogyan  hozható  ő fel 
tanúnak  az  „avaYivwa>tó[X£va"  könyvek  mellett  mikor  azt 
mondja  ezekről,  hogy  az  Egyházban  nem  olvassák  és 
otthon  is  tiltják  olvasásukat  ? ! 

Naz.  sz.  Gergely  nagy  határozatlanságot  árul  el  azzal, 
hogy  semmit  sem  szól  Baruchfól,  Jeremiás  leveléről  és  Esther 
könyvéről. 

Amphilochiustól  sem  tudunk  meg  sok  biztosat.  0 inkább 
a különböző  vélekedéseket  adja  elő. 

Eusebius,  mint  történetiró  beszél.  Persze  Jungerov  ezt 
nem  ismeri  el.  Dehát  ez  igy  van.  Ő egyszerűen  felhozza  Me- 
litónak  ama  sorait,  melyben  dicséri  Onesimus  buzgóságát, 
melynél  fogva  az  Ószövetség  könyveinek  a Megváltóra  vo- 
natkozó részeit  ismerni  óhajtja.  Azután  elmondja,  hogy  ezért 
elment  Palesztinába,  hol  megismerte  a héber  kánont. 

A Melitó  által  adott  lista  közlése  után  igy  végzi:  „xod 
xá  (xsv  xoö  MsXítco voc  Toaaöia14.  (Ezek  Melitó  szavai).1) 

1)  Eusébe:  Histoire  ecclesiastique  (görög-francia  szöveggel)  pár  Emil 
Grapin.  Paris  1905.  (476 — 478.  old.) 

Ami  sz.  Epiphanius  tanúbizonyságát  illeti,  eleget  mon- 
dunk róla,  ha  egyszerűen  rámutatunk  az  ő zsidó  származására. 

A laodiceai  zsinat  ószövetségi  kánonja  kizárólagos  elis- 
merésre sohasem  talált  az  Egyházban. 

Mindezek  eléggé  mutatják,  hogy  ha  az  Egyház  kánon- 
ját meg  akarjuk  ismerni,  akkor  korántsem  arra  felé  kell  for- 
dítani tekintetünket,  hova  Jungerov  „az  orthodox“  egyház 
figyelmét  irányítja,  hanem  a Nyugatra. 

Azonban  még  egy-két  fontos  körülményt  nem  szabad 
elhallgatnunk  ezen  korszakkal  kapcsolatban. 

Nem  magyarázza  meg  Jungerov  azt  a jelenséget,  hogy 
a Megváltó  és  az  apostolok,  kik  az  Ószövetséget  igen  gyakran 
a Septuaginta  után  idézik,  nem  találták  szükségesnek  meg- 
mondani, melyek  az  igazi  kánonikus  könyvek.  Azt  hisszük, 
hogy  ez  a hallgatás  indirekte  a Septuaginta  katalógusa  mel- 
lett bizonyít. 

Ezt  egyik-másik  keleti  biblikus  el  is  ismeri.  PL  a görög 
Papageorgios. 

Mint  jellemző  tünetet  fölemlítjük,  hogy  Aranyszáju  sz. 
János,  ki  annyit  foglalkozott  a Szentirással,  sehol  sem  szól 
a kánon  kérdéséről.  Vájjon  nem  bizonyiték-e  ez  a mellett, 
hogy  ránézve  ez  nem  volt  vitás  ? 

Jungerovnak  Theodoretusra  való  hivatkozása  és  pedig, 
hogy  Dániel  jövendöléséről  azt  mondja,  hogy  ez  a 12.  fejezettel 
végződik,  felületes.  Theodoretus  ugyanis  14,  1.-t,  mely  csak 
görögül  van  meg,  magyarázza.  Hogy  a többit  nem,  onnan 
ered,  hogy  ő csak  a profetikus  részeket  akarja  kommentálni. 
Egyébként  Dán.  13,  42.-t  kétszer  idézi  és  magasztalja  Su- 
sanna  erényességét.  (Dennefeld  72.  1.) 

Miután  a „právoszláv“  kánon  igaza  mellett  sz.  Jeromost 
is  idézi,  erre  is  reflektálnunk  kell.  Elegendő  lesz  azonban 
annyi,  ha  egyszerűen  jelezzük,  hogy  Jeromos  nem  lehet  e 
téren  irányadó,  mivel  ő — más  helyen  — önmagának  ellent- 
mond. Néha  a deuterokanonikusokat  kifejezetten  istenieknek 
•mondja.  Melyik  tehát  az  ő igazi  véleménye  ? 

c)  A trullai  zsinattól— a XVI.  századig. 

Jugie  azt  mondja,  hogy  a kánon  dolgában  a Kelet  meg- 
előzte a Nyugatot.  Mig  a középkorban  a latin  theologusok  — 

sz.  Jeromosra  és  sz.  Ágostonra  támaszkodva  — elvetették  a. 
deuterokánonikus  könyveket,  a keletieknek  csak  a trullai  zsi- 
nat hátározatát  kellett  olvasni,  hogy  erre  nézve  pontos  útmu- 
tatást találjanak.  Minő  tévedés ! Ellenkezőleg  ! A trullai  zsinat 
zavart  hozott  be  és  nem  tisztázta  a nagy  egyházatyák  habozó 
nyilatkozatait.  Miért  ? Azért,  mivel  három  katalógust  is  elfo- 
gad: t.  i.  a 85.  apostoli  kánont  a laodiceai  és  a karthagói 
zsinat  kánonját.  (2.  c.)  A zsinat,  mikor  in  globo  megerősíti 
a 85.  apostoli  kánont,  továbbá  — többi  közt  — a laodiceai 
és  a karthagói  zsinatok  határozatait,  természetesen  elfogadja 
az  ezek  által  nyújtott  ószövétségi  kánont  is. 

Már  most  ezen  katalógusok  — mint  feljebb  láttuk  — 
eltérnek  egymástól.  A keleti  biblikusok  ezt  a maguk  javára 
használják  ki.  így  pl.  Jungerov  azt  mondja,  hogy  a kánonis- 
ták a laodiceai  zsinatnak  adják  az  előnyt.  Persze  ez  igy  még 
sem  áll.  Mert  pl.  Aristenus  mindössze  ennyit  jegyez  meg : „In 
canonibus  Apostolicis,  praeter  alios  növi  et  veteris  testamenti 
libros,  et  Constitutiones  Apostolorum,  a Clemente  in  octo  libris 
eompositas  et  venerandas  et  sacras  habere  nobis  in  mandatis 
datur.  At  praesens  canon  (se.  can.  II.  synodi  Trullani),  quia 
spuria  quaedam  et  a pietate  aliena  in  istis  ab  Heterodoxis  ad- 
duntur  ad  Ecclesiae  exitum,  abjici  ea  praecipit,  ad  gregis- 
Christianissimi  aedificationem  et  securitatemM.  (Beveregius  t. 
I.  p.  159.)  Vagyis,  hogy  az  apostoli  canonok  szerint  az  Ósz. 
és  Ujsz.  egyéb  könyvein  kívül  a Const.  Apost.-t  is  mint  szen- 
tet kell  tisztelni.  Azután  szól  a zsinati  határozatok  (canonok) 
meghamisitói  ellen. 

Hogyan  lehet  ebből  azt  kiokoskodni,  hogy  Aristenus  a. 
85.  apóst,  canon  és  a laodiceai  zsinat  katalógusának  adja  az 
előnyt  ? 

Emellett  azonban  igaz  marad  az,  hogy  a trullai  zsinat 
határozatlan  eljárását  az  „orthodoxia“  kihasználja. 

Ezzel  persze  nem  akarjuk  azt  mondani,  hogy  nem  lehet 
azt  a karthagói  zsinat  katalógusának  előnyére  magyarázni^ 
mint  a hogy  ezt  Jugie  is  teszi. 

Nagy  ütőkártya  a keletiek  érvelésében  Damasceni  sz. 
János.  O t.  i.  csak  a protokanonikusokat  sorolja  föl. 

Nála  figyelembe  kell  venni,  mit  szól  a Bölcseség  és- 
Sirák  könyvéről  a katalógus  végén.  Ezek  — igy  szól  — ki- 

váló  könyvek  minden  tekintetben,  de  nem  soroltatnak  föl  és 
nem  voltak  elhelyezve  a , frigyszekrényben.  (.._.oo8s  Ixsivto  sv 
tt)  xipwTto.)  Ez  arra  vall,  hogy  ő ép  úgy,  mint  sz.  Epiphanius 
a héber  kánont  tartja  szem  előtt. 

Azután  az  Újszövetséghez  számítja  az  apostoli  kánono- 
kat is.  Ezek  utolsója  (85.)  pedig  az  ószövetségi  könyvek  közt 
a Makkab.  három  könyvét  is  említi.  Következőleg  Damasceni 
sz.  Jánosnak  ezek  inspirációját  is  el  kellett  ismernie.  Továbbá 
Baruch  nála  együtt  van  Jeremiással. 

A IlfjYY]  t vjc  óp{>o§o£ía<;  cimü  könyvében  vegyest  hasz- 
nálja az  ószövetségi  protok.  és  deuterokánonikus  könyveket. 

Nicefor  konstantinápolyi  patriarcha  (f  828.)  az  ávriXs^opsva 
közzé  sorolja:  Makkab.  3.,  Sál.  Bölcs.,  Sir.,  Salamon  zsoltárai 
és  énekei,  Esther,  Judith,  Susanna  és  Tóbiás.  (Stichometria 
librorum  sacrorum).  Ámde  a Stichometria  valószínűleg  nem 
tőle  ered.  Azután  használja  Sirák  és  a Bölcseség  könyvét. 
Ez  utóbbit  egyenesen  sugalmazottnak  mondja. 

Egyébként  tény  az,  hogy  a trullai  zsinat  teremtette  bi- 
zonytalanság tovább  tart.  A VÍI.  egyet,  zsinat  (787-)  elfogadja 
azon  kánonokat,  melyeket  a hat  első  egyet,  zsinat  és  helyi 
zsinatok  hoztak.  Miután  a VI.  egyetemes  zsinat  a keletiek 
szemében  egy  a trullaivai,  így  a VII.  egyet,  zsinat  által  meg- 
erősített kánonok  közt  bennfoglaltatik  a 85.  apóst,  c.,  a lao- 
diceai  zs.  és  a karthagói  zs.  szentirási  katalógus^. 

Ez  a zsinat  tehát  tovább  terjesztette  a határozatlanságot. 

Krétai  sz.  András  (f  740.)  műveiben  az  összes  deutero- 
kanonikus  könyvek  és  fragmentumok  egy,  vagy  több  idézet 
által  képviselve  vannak. 

Egyik  kortársa  sz.  Germanus  patriarcha  idéz  a Bölcse- 
ség, Sirák,  Judith  könyvéből  és  Dániel  töredékéből. 

Photius  a Syntagma  canonum-ban  fölveszi  a 85.  apostoli 
kánont,  a laodiceai  60.,  a karthagói  zsinat  27.  kánonját. 

Egyébként  ő seholsem  sorolja  föl  a biblikus  könyveket. 

Bizánci  Leó  határozatlan,  amennyiben  felsorolván  a hé- 
ber kánon  22  könyvét,  Esthert  elmellőzi.  Ez  a körülmény 
nyilvánvalóvá  teszi,  hogy  ebben  a tekintetben  függ  Melitótól. 
Különben  úgy  ő,  mint  Simon  Metaphrastes  és  Theophylactus 
vegyesen  használják  a protok.  és  deuterokánonikus  könyveket. 

A kánonisták  nem  beszélnek  határozottan. 

Zonaras  azt  Írja,  hogy  az  Ó-  és  Újszövetség  azon  köny- 
veit, melyeket  olvasni  kell  pontosan  elősorolja  (a7rrjpí^{XY]VTai 
áxpt(3á>s):  Nagy  sz.  Athanáz,  Naz.  sz.  Gergely,  Amphilochius 
és  a karthagói  zsinat.  (A  60.  apostoli  canonhoz ; Beveregius 
t.  I.  p.  39.) 

A 85.  apostoli  kánonnal  is  foglalkozik  és  azt  mondja, 
hogy  egyes  listák  az  ott  felsoroltakon  kívül  megengedik  ol- 
vasni Salamon  Bölcseségét,  Judith,  Tóbiás  könyvét  és  a Theo- 
logus  Apokalypsisét.  (B.  56.  old. 

Miután  az  Apokalypsist  a keletiek  is  elfogadják,  Zonaras 
commentárját,  a deuterokanonikus  könyvek  előnyére  kellene 
magyarázniok. 

A XIV.  századbeli  Blastaris  a „Syntagma  alphabeticum“- 
bán  egy  fejezetet  szentel  a karthagói  zsinatnak.  Igaz,  hogy  ő 
a IV.  karthagói  zsinatról  (419.)  beszél,  de  ennek  29.  kánonja 
reprodukálja  a 397.  zsinat  27.  kánonját.  (B.  549.  old.) 

Azután  — más  helyen  — hol  kifejezetten  a kánonjog 
forrásaival  foglalkozik,  említi  a trullai  zsinat  2.  kánonját. 

A flórenci  zsinaton  a latinok  a „Filioque"  mellett  a 
deuterokanonikus  könyvekből  is  hoztak  érveket  a nélkül,  hogy 
a görögök  tiltakoztak  volna. 

Az  ellen  sem  tiltakoztak,  hogy  ez  a zsinat  helyben- 
hagyta a karthagói  zsinat  katalógusát. 

A mi  az  ó-szláv  Bibliát  illeti,  Methód  életéből  tudjuk, 
hogy  az  egész  írás  le  lett  fordítva,  a Makkab.  könyvét  kivéve. 
Nestor  értesítése  is  igy  hangzik.  Sajnos,  azt  nem  igazolhat- 
juk, hogy  ideértendők-e  a deuterokanonikus  könyvek,  mert  a 
régi  szláv  irodalom  emlékei  a XIII.  században  a tatárok  be- 
törésekor elvesztek;  kivéve  Sál.  Bölcsesége  és  Sirák  könyvé- 
nek töredékeit.  A Gennadius  féle  Bibliában  (1499.)  a deutero- 
kanonikusok  minden  megjegyzés  nélkül  benn  vannak. 

A XVI.  században  sok  szekta  hívei  olvasták  a deutero- 
kanonikusokat.  Ezért  a wittenbergi  és  tübingiai  theologusok 
a görögökkel  célzott  uniotárgyalások  alkalmával  nem  vetették 
fel  ezt  a kérdést. 

A keletiek  a trienti  zsinatot  szentirási  katalógusa  miatt 
nem  támadták. 

XIII.  Gergely  pápa  parancsára  Caucus  összeállította  a 
görögök  tévelyeit.  Caucus  31-t  talált,  de  ezek  közt  a deutero- 

kanonikus  könyvek  tagadása  nem  szerepel.  Jele  annak,  hogy 
az  előző  korok  bizonytalansága  ellenére  a keletiek  nem  fog- 
laltak el  ezen  kérdésben  merev,  sőt  egyenesen  tagadó  állás- 
pontot, mint  azt  jelenleg  teszik.  (Bessarione  1913.  ápr.- 
szept.  füzet.) 

A görögök  és  moszkoviták  viszont  1582-ben  a latinok 
„tévelyeiről“  készítettek  listát.  Ebben  szó  sincs  a kánonról. 

Az  1581.  osztrogi  Bibliában  a protokanonikusokkal  ott 
vannak  a deuterokanonikusok  is  minden  megjegyzés  nélkül. 

d)  XVII.  és  XVIII.  század. 

Ez  a kor  nagyon  válságos  a keleti  egyházra  nézve.  A 
protestáns  szellem  egyre  többnek  gondolkozását  járja  át  és 
azzal  fenyeget,  hogy  az  egész  „orthodoxiát“  lerontja. 

A görögök  szívesen  eljárnak  a német  egyetemekre,  a 
honnan  furcsa  „orthodoxiá“-val  térnek  vissza. 

Egy  bizonyos  Gerganos  nevű  1622-ben  katechizmust 
publikál,  melyben  a Makkabeusok  könyveit,  mint  apokriphe- 
két  elveti. 

1625-ben  Kritopulos  hitvallást  ad  ki,  melyben  a 
kánont  illetőleg  anglikán  tant  hirdet,  mit  az  oxfordi  egyete- 
men szivott  magába.  Az  Ószövetségben  22  könyvet  számlál. 
Vagyis  a héber  kánont  adja.  A többiről  (vagyis  a deuterokano- 
nikusokról)  igy  szól:  Tóbiás,  Judith,  Sál.  Bölcsesége,  Sirák 
könyve,  Baruch  és  a Makkab.  könyve,  melyeket  némelyek  a 
Szentiráshoz  akarnak  csatolni,  elvetendő,  mert  ezeket  az 
Egyház  sohasem  fogadta  el  kanonikusoknak  és  authentiku- 
soknak.  így  Naz.  sz.  Gergely,  Amphilochius  és  Damasc.  sz. 
János.  Mindazonáltal  ezen  könyvek  teljes  dicséretre  méltók. 

Kritopulos  dolgozata  csak  1661-ben  jelent  meg  először, 
ezért  nem  keltett  tiltakozást. 

Lukaris  1633-ban  az  ószövetségi  könyvek  katalógusára 
nézve  a laodiceai  zsinatot  fogadja  el  irányadónak.  Eszerint  22 
az  ószövetségi  kánonikus  könyvek  száma. 

Az  1638-i  konstantinápolyi  zsinat  anathematizálta  Luka- 
ris iratait  in  globo. 

Egyébiránt  megbízták  Syrigost,  a nagy  egyház  prédiká- 
torát, hogy  Írjon  cáfolatot  Lukaris  ellen.  Ő két  évi  munka 
után  (1638 — 1640.)  elkészült  azzal. 

Ebben  rámutat,  hogy  a haeretikusok  szokása  elvetni  egyes 
könyveket,  melyek  nem  kedveznek  nekik.  Ellenben  megen- 
gednek nekik  kedvező  apokripheket.  Innen  van,  hogy  némely 
atyák  bizonyos  esetben  az  Ószövetségben  csak  22  könyvet 
számlálnak,  mások  pedig  több  ilyet  találtak. 

Nincs  tehát  igaza  — folytatja  Syrigos  a cáfolatban  — 
Lukarisnak,  mikor  egyedül  a laodiceai  zsinathoz  tartja  magát. 

A karthagói  zsinat  elfogadja  a deuterokanonikusokat  is. 

Sok  atya  mint  írást  idézi  ezeket.  Következőleg  ezeket, 
mint  írást  nem  szabad  kétségbe  vonni. 

A kálvinisták  persze  elvetik  a deuterokanonikusokat,  mert 
azokban  megvan  a holtakért  való  imádság  ajánlása,  mi  ellen- 
kezik az  ő tanításaikkal. 

Az  1642-i  konstantinápolyi  zsinat,  mely  Mogila  kievi 
metropolita  ösztönzésére  ült  össze,  egy  levelet  erősített  meg, 
mely  a jassi-i  zsinat  tanácskozásainak  alapjául  szolgált.  Ebben 
azért  is  elitélik  Lukarist,  mert  elvet  egyes  könyveket,  melye- 
ket az  egyetemes  zsinatok,  mint  kanonikusokat  fogadtak  el. 
Ez  igaz  a görögök  szempontjából,  mivel  a trullai  zsinat  és  a 
VII.  egyetemes  zsinat  helybenhagyták  a karthagói  zsinat  ká- 
nonját. A jassi-i  zsinat  (1642.)  aktáit- aláírta  Konstantinápoly 
két  és  Oroszország  három  kiküldötte. 

Mogila  hitvallása,  melyet  1643-ban  négy  keleti  patriarcha 
megerősített,  nem  szól  ugyan  a kanonikus  könyvek  kataló- 
gusáról, de  idéz  a deuterokanonikusokból. 

1671-ben  a konstantinápolyi  patriarchatus  hét  metropo- 
litája  Tóbiás,  Judith,  Bölcseség,  Sirák,  Baruch  és  a Makkab. 
könyveit  Szentirásnak  mondja. 

Az  1672-i  konstantinápolyi  encyklika  a Szentirás  kérdé- 
sében ezeket  mondja : Ami  az  írás  könyveit  illeti,  ebben  eltér 
az  apostoli  kánonok,  a laodiceai  és  karthagói  zsinatok  kata- 
lógusa. Ki  kell  azonban  rekeszteni  a Constitutiones  Clemen- 
tis-t,  melyet  a VI.  zs.  (trullai)  2.  eanonja  elvet.  A többi,  me- 
lyek nincsenek  az  írás  könyvei  közt  felsorolva,  nem  érdemel 
teljes  elvetést. 

Persze  Jungerov  ezekre  azzal  felel,  hogy  a zsinatok  Kri- 
topulost  és  Lukarist  azért  Ítélték  el,  mert  apokrypheknek 
mondták  a deuterokanonikusokat  és  hogy  ezek  nem  tartoznak 
az  íráshoz.  Ez  — igy  szól  — helytelen,  ellenkezik  az 

„orthodox"  felfogással  és  ezért  megérdemlik  az  anathemát.  Igaz 
ez?  Határozottan  nem.  Az  okoskodás  egyébként  nem  uj. 

Syrigos  cáfolata  egyenesen  hivatkozik  az  egyházatyák 
különböző  katalógusaira,  amit  a keletiek  annyira  kiaknáznak 
és  azt  úgy  magyarázza,  hogy  egyes  egyházatyák  bizonyos 
könyveket  a haeretikusok  miatt  elhagytak.  Ebben  azonban  más 
egyházatyák  később  helyesebb  belátásra  jutottak  és  a szent 
könyvek  teljes  katalógusát  adták.  Majd  kifejezetten  elfogadja 
a karthagói  zsinat  enemü  határozatát.  Az  emlitett  zsinatok 
döntvényeit  hasonló  szellem  járta  át.  Ez  már  onnan  is  kitű- 
nik, hogy  Syrigost,  aki  pedig  a karthagói  zsinat  katalógusát 
kifejezetten  elfogadja,  mely  azonos  a trientivel,  nem  Ítéli  eh 
Még  annak  sem  látták  szükségét  a zsinatok,  hogy  figyelmez 
tessék  a keleti  kereszténységet  arra,  hogy  a szent  könyvek 
két  csoportja  közt  mégis  valami  különbség  teendő.  Érzi  Juti- 
gerov  ezt  a nehézséget.  És  úgy  gondolja  azt  elkerülni,  hogy 
a deuterokanonikusokat  is  a „szent"  könyvekhez  és  az  íráshoz 
tartozóknak,  sőt  a keresztény  tanítás  forrásának  mondja.  De 
akkor  hol  a különbség  a könyvek  eme  két  csoportja  közt  b 

A zsinatok  egyenesen  kánonikusoknak  mondják  a Lu- 
káris  által  elvetett  könyveket. 

Ami  pedig  az  1672.  konst.  encyklikát  illeti,  ez  csak  a 
85.  apóst,  kánon  említette  con^tiltiókat  veti  el.  A 85.  apostoli 
k.  a laodiceai  és  karthagói  zsinat  katalógusain  kívül  eső  köny- 
veket (Ili.  Esd.,  IV.  Makk.,  15 1.  zs.)  sem  tartja  egészen  elveten- 
dőknek.  A 85.  apóst.  k.  által  emlitett  Makkab.  harmadik  könyvét 
a laodiceai  és  karthagói  zsinatok  által  töröknek  kell  vennünk. 

Az  1672.  jeruzs.  zsinat  Lukarissal  kapcsolatban  tényleg 
használja  az  apokryph  szót.  De  azután  világosan  kijelenti,, 
hogy  azok  a könyvek,  melyeket  Lukadt,  mint  apokrypheket 
elvetett,  „az  írás  authentikus  részei  ép  úgy,  mint  a többi  ka- 
nonikus könyvek".  Ennél  világosabban  nem  lehet  beszélni. 

És  ha  Jungerov  ezt  elfogadja  és  a deuterokanonikusok- 
ról  szóló  „orthodox"  tanítást  mégis  szembe  helyezi  a kath- 
egyház  felfogásával,  akkor  a szavakkal  játszik. 

Damalas  egyenesen  megróvja  a zsinatot,  hogy  midőn 
elvetette  a kálvinista  eljárást,  melynél  fogva  apokrypheknek 
nevezi  az  avaYivcocjxd|X£va,  nem  elégedvén  meg  evvel,  azokat 
egyúttal  a kánonikus  könyvek  közzé  sorolja. 

Azt  kell  tehát  mondanunk , hogy  a nevezett  zsinatok 
tisztázták  az  ószövetségi  kánon  kérdését. 

Eddig  a bizánci  hagyományokon  élő  orosz  theologusok- 
nál  a kánont  illetőleg  nem  láttunk  ellenvéleményt. 

Nagy  Péterrel  önálló  élet  kezdődik  Oroszországban.  Ő 
az  orosz  egyházat  a protestáns  consistoriumok  mintájára  ala- 
kítja át.  A cár  tanácsosai  és  dolgozótársai  kálvinisták,  vagy 
lutheránusok  voltak.  Nem  csoda,  ha  becseppegtették  a tévelyt. 

Amint  a görögöknél  Lukaris , úgy  az  oroszoknál  Proko- 
povics volt  a közvetítő.  Prokopovics  1711  — 1716-ig  a kievi 
egyházi  akadémián  rektor  volt  és  tanítványai  előtt  igy  fejte- 
gette a kánon  kérdését:  Fontos  a kánonikus  könyvek  kér- 
dése, mert  csak  az  írásból  kell  meríteni  az  isteni  tanítást, 
dogmákat  és  cáfolni  a tévtanokat. 

Eszerint  az  írás  az  egyedüli  forrás...  így  beszélt  Lu- 
karis is. 

Azután  igy  folytatja:  nincs  kétség  az  iránt,  hogy  nem 
az  összes  könyvek,  melyek  a Bibliában  vannak,  kanonikusak. 
Egyes  részek  sem  kanonikusak.  Pl.  Susanna  története.  Csak 
azok  a könyvek  és  részek  kanonikusak,  melyek  megvannak 
a héber  kánonban.  A deuterokanonikusok  nevezete  alatt  is- 
mert könyvek  és  részek  apokryphek.  Azután  elmondja,  hogy 
az  egyes  apokrypheket  kik  fogadják  el  és  kik  nem... 

Vichnevskij  tanárral  ezért  meggyűlt  a baja.  Kievet  el 
kellett  hagynia  és  Moszkvába  került.  Itt  sem  volt  nyugta  ta- 
nai miatt.  A patriarchai  exarcha  is  föllépett  ellene.  De  Pro- 
kopovics oly  ügyesen  sorakoztatta  érveit  a deuterikanonikus 
könyvek  ellen,  hogy  ezt  meglepte  tudása  és  pskovi  püspök 
lett.  Mint  ilyen  katechizmust  szerkesztett,  melyet  Makarius 
szerint  az  orosz  iskolákban  sokáig  használtak.  Ebben  ugyan- 
azon tévelyek  vannak,  a melyek  miatt  Vichnevskij  támadta  őt* 

Maga  a patriarchai  exarcha  Javorski  hű  maradt  a deu- 
terokanonikusokhoz.  „A  hit  köve“  cim  alatt  munkát  irt  a pro- 
testánsok ellen,  melyben  a deuterokanonikusokból  merített 
érveket  is  használ. 

Ugyanigy  Rostov  metropolitája : Dimitrij  (1651  — 1709.), 
kit  az  orosz  egyház,  mint  szentet  tisztel. 

Mielőtt  teljesen  Prokopovics  iránya  felé  fordult  az  orosz 
egyház,  1723-ban  a keleti  patriarcháktól  egy  okmányt  kapott, 

melyben  az  oroszokat  arra  intik,  hogy  az  anglikánokkal  való 
uniótárgyalásokban  maradjanak  meg  a tiszta  „orthodoxia* 
alapján.  Ezt  a levelet  Oroszországban  elfogadták.  Bár  Lukaris 
tanát,  mellyel  a Prokopovicsé  azonos,  erősen  elítélték,  nem 
találtak  meghallgattatásra  az  akkor  hatalmas  Prokopoviccsal 
szemben. 

Platón  moszkvai  metropolita  1765-ben  kiadott  theolo- 
giai  compendiumában  idéz  a deuterokanonikus  könyvekből. 

Azonban  1783-ban  megjelent  névtelenül  egy  könyv,  mely 
ezeket,  mint  apokrypheket  tárgyalja. 

1795-ben  Falkovskij  archimandrita  Prokopovics  felfo- 
gását vallja. 

e)  XIX.  sz.— a legújabb  időkig. 

Mig  az  előbbi  évszázadokban  a deuterokanonikus  köny- 
vek elvetői  korholásban,  sőt  határozott  elitélésben  részesültek,, 
a XIX.  században  e tévely  általánossá  lesz.  Itt  — sajnos  — 
Jungerovnak  már  igaza  van,  hogy  a keleti  és  nyugati  állás- 
pont nem  fedik  egymást. 

Philaret  moszkvai  metropolua  szerint  (f  1867.)  a kánonikus 
könyvek  listáját  Nagy  sz.  Athanász,  Jeruzs.  szent  Cyrill  és 
Damaseeni  sz.  János  adják.  Számuk:  22.  A többi:  áváyívcua- 
ttojxeva. 

Az  oroszok  különben,  mikor  nem  tárgyalják  ex  professo 
a kánon  kérdését,  nagyrabecsülik  a deuterok.  könyveket. 
Úgy  írnak  ezekről,  mintha  sugalmazottaknak  tartanák.  (Sőt 
olykor,  ha  ex  professo  is  tárgyalják  ; láttuk  Jungerov nál.) 

A synodus  Philaret  eateehesisét  — : a deuterok.  elveté- 
sével — megerősitette. 

1840-ben  kiadta  a keleti  patriarchák  fentebb  jelzett  leve- 
lét. Azt  a részt  azonban,  melyben  Dositheus  a deuterok. 
könyvek  sugalmazását  és  kánonikus  tekintélyét  védi,  egysze- 
rűen elhagyta. 

Makarius  dogmatikus  22  könyvet  fogad  el.  Azt  mondja, 
hogy  a 85.  apostoli  kanon  olyan  könyveket  is  emlit,  melyek 
nem  tartoznak  a szentirási  kánonhoz.  Azonban  ezek  is  tiszte- 
letreméltók és  szentek. 

Hogy  a karthagói  zs.  és  sz.  Ágoston  kanonikusoknak 
mondják  a „nem  kanonikusokat  ez  senkit  se  ejtsen  tévé- 

désbe.  Szent  Ágoston  ugyanis  ezt  a szót  tágabb  értelemben 
veszi.  Vagyis  mindazon  könyveket  értette  ezek  alatt,  melye- 
ket az  Egyház,  mint  épületeseket  megerősitett.  Ezt  kell  — 
igy  szól  Makarius  — szem  előtt  tartani  akkor  is,  mikor  egyes 
„orthodoxok"  és  provinciális  zsinatok  kanonikusoknak  mond- 
ják a nem  kanonikusokat. 

Nem  kanonikusak  nála  : Tóbiás,  Judith,  Bölcseség  könyve, 
Sirák  könyve,  2.,  3.  Esdras,  1.,  2.,  3.  Makkab.,  Esther  és 
Dániel  töredékei,  Manasses  imája. 

Baruchról  és  Jeremiás  leveléről  azt  mondja,  hogy  inkább 
kánonikusoknak  kell  tekinteni,  mert  ez  volt  a régi  atyák  véle- 
ménye és  a zsidók  is  mindig  becsülték  ezeket.  Ezek  inspi- 
ráltak, az  előbbiek  nem. 

A mai  biblikusok  egyértelmüfeg  elvetik  a deuterokano- 
nikus  könyveket. 

1881-ben  és  1882-ben  megjelentek  Speranszkij  cikkei  az 
Ószövetség  kanonikus  és  nem  kanonikus  könyveiről  a Chrisz- 
tianszkoje  Cstenie  cimü  folyóiratban. 

Sokolov  megírta  az  Ószövetség  történetét  Origenesig. 

Voronkov  átdolgozta  Viguoruox  kézikönyvét. 

Jungerov  1902-ben  az  ószövetségi  könyvekhez  történet- 
kritikai bevezetést  irt. 

Mindezen  szerzők  elvetik  a deuterok.  könyveket,  bár 
olvasásra  hasznosaknak  mondják.  Hangoztatják,  hogy  az  ő 
tanításuk  ezen  könyveket  illetőleg,  közép  helyet  foglal  el  a 
kath.  és  protestáns  felfogás  közt. 

A hivatalos  orosz  egyház  egész  világosan  kimutatta, 
hogy  ebbeli  felfogásában  eltér  a kath.  felfogástól,  midőn  sze- 
mináriumai részére  engedélyezett  theolog.-polemikus  tan- 
rendbe, mint  dogmatikus  különbséget  fölvette  a kath.  egyház 
kánonját  is  az  „apokryph"  könyvek  elfogadása  miatt.  ( Uspens - 
kij  kézikönyve). 

Hogyan  áll  a görög  egyház,  mely  a Kritopulos-Lukaris- 
féle  válságot  sikeresen  kiállotta?  Sajnos,  egyre  jobban  inga- 
dozni kezdett  az  orosz  példa  behatása  alatt.  Az  állott  be 
ugyanis,  hogy  mig  előbb  a görögök  gyakoroltak  befolyást  az 
oroszokra,  most  az  orosz  cathedra  lett  az  irányadó.  Sőt  ez 
az  egész  keleti  egyházat  meggyőződési  szférájába  vonta. 

A görög  patriarchák  semmit  sem  tettek  a tévtan  ellen; 
tűrték  az  elhintését.  Az  orosz  theologusok  munkáit  lefordítot- 
ták Konstantinápolyban,  Athénben,  Jeruzsálemben  és  tan- 
könyvül szolgálnak. 

Platón  catechismusát  Korais  görögre  fordította.  De  nem 
híven.  Platón  ugyanis  — mint  láttuk  • — hű  maradt  a deutero- 
kanonikusokhoz.  Korais  ellenben  kirekeszti  ezeket  a kánonból 
és  utal  Naz.  sz.  Gergelyre,  Kritopulosra. 

A Platon-Korais-féle  catechismus  a XIX.  század  folya- 
mán többször  megjelent.  1836. — 1851-ig  négyszer  és  az  athéni 
synodusnak  nem  volt  semmi  mondanivalója  a deuterok.  köny- 
veket illetőleg.  A synodus  helyeslésével  tanították  a görög 
papok,  hogy  Tóbiás,  Judith,  Makkab,  Jer.  levele,  Baruch, 
Bölcseség,  Sirák  könyve  nem  sugalmazott  és  nem  kanonikus 
könyvek. 

1835-ben  Konstantinápolyban  is  megjelent  Platón*  orosz 
katechizmusa  görög  fordításban,  de  már  Korais  jegyzeteivel 
és  a deuterok.  elvetésével.  Nem  nyert  ugyan  hivatalos  meg- 
erősítést, de  a hivatalos  egyházi  személyek  szemeláttára  ter- 
jesztették. 

Bulgaris  a nagy  görög  theologus  (1716 — 1806.)  nem 
fogadja  el  a deuterokanonikusokat.  Esther  sincs  nála  a káno- 
nikusok  közt.  Makkab. : történeti  könyv.  Baruchot  nem  említi. 

Az  ő felfogását  követi  Papaphilos  püspök.  Nála  sincs 
meg  Esther  könyve.  Jeremiáshoz  számítja  a Siralmak  könyvét, 
Baruchot  és  Jeremiás  levelét. 

Bulgaris  munkája  1888-ban  az  athéni  synodus  helyben- 
hagyásával jelent  meg. 

Többen  hűek  maradtak  a hagyományhoz.  így  Mosku- 
pulos  theologus  az  ő kis  dogmatikus-moralis  compendiumá- 
ban  azt  Írja,  hogy  a protokanonikusokon  kívül  (hová  a Mak- 
kab. három  könyvét  is  sorozza)  vannak  más  könyvek  is, 
melyeket  deuterokanonikusoknak  neveznek.  Ezekről  némelyek 
kételkedtek,  azonban  Krisztus  Egyháza  ép  úgy  elfogadja,  mint 
a protokanonikusokat. 

Theotokis  (1736 — 1800.)  a deuterok.  könyvek  kanoni- 
kus voltát  bizonyítja. 

A kánonok  kommentárja  a Pidalion  (1800.  Leipzig),  me- 
lyet a görögök  nagyra  becsülnek  és  a mely  négy  kiadást 

ért  el  (Utoljára:  Athén,  188G.)  a deuterokanonikusokkal  is 
foglalkozik.  Mindenekelőtt  megjegyzi,  hogy  a Bölcseség  köny- 
vét nyilvánosan  olvassák  az  Egyházban,  mert  a karthagói 
zsinat  27.  canonja  szerint  kanonikus. 

Nehemiást  azonban  törli  a kánonból.  Ez  és  Dániel  töre- 
déke áva7iva>azó[isvov. 

Egyesek  avval  is  érvelnek  (pl.'Jugie)  a görögök  ellen, 
hogy  a Septuaginta  fordítást  elfogadják.  Mivel  pedig  ebben 
megvannak  a deuterokanonikusok  is,  igy  ezeket  is  el  kell 
fogadni. 

Részemről  nem  tartom  szerencsésnek  ezt  az  érvelést, 
mert  ők  erre  egyszerűen  azt  felelik,  hogy  régi  hagyomány 
alapján  ők  is  fölveszik  a Bibliába  a deuterok.  könyveket, 
azonban  csak  mint  áva'p.vtoaxójisva, 

Kontogonis  biblikus  munkájában  (Eiaayü>77]  sl?  r/]v  á^íav 
Ypacpyjv)  a deuterokanonikusokat,  mint  sugalmazottakat  és  ka- 
nonikusokat  fogadja  el. 

Philaret  orosz  katechismusát  görög  fordításban  engedé- 
lyezte a synodus.  Már  pedig  ez  kizárja  a deuterokanoni- 
kusokat. 

Sturdza  kézikönyvében  a karthagói  zsinatot  követi  a 
szentirási  kánont  illetőleg. 

Ugyanígy  Kalliphronis  katechismusa  (Konstantinápoly, 
1857.) 

Bernardakis  katechismusa  (1872.)  szintén. 

Az  1895.  patriarchai  encyklika,  mely  válasz  XIII.  Leó 
felhívására,  ezt  a kérdést  nem  érinti.1) 

A mondottakat  röviden  a következőkben  foglalhatjuk 
össze : 

A keleti  biblikusok  általában  tagadják  a deuterokáno- 
nikus  könyvek  sugalmazott  voltát. 

Az  orosz  egyházban  ez  jelenleg  dogma,  mig  a görög  és 
a többi  egyházakban  nincs  határozott  állásfoglalás. 

Hasztalanul  igyekeznek  egyes  biblikusok  a keleti  egy- 
háznak eme  „hitét"  az  előző  korszakok,  főleg  az  egyház- 
atyák hagyományával  igazolni. 

2)  ’A^ávr Tjais  sít;  t Tjv  7ü£pi  Tcüv  ycöpiCoóawv  tá<;  Sóo  ’ExxXtj- 
aías  D7TÖ  M.  M ...  Konstantinápoly,  1895. 


49 


A XVII.  századbeli  zsinatok  eléggé  igazolják,  hogy  nem 
ez  volt  a keleti  egyház  hite,  több  egyházatyának  és  a trullai 
zsinat  határozatlansága  ellenére. 

Csak  az  ujabbkori  protestáns-racionalista  befolyásnak 
tulajdonítható,  hogy  ebben  a kérdésben  megingott  az  „ortho- 
doxia“  és  most  igazolást  keres  a múltban. 

Van-e  tehát  a keleti  egyháznak  authentikus  ószövetségi 
kánonja  ? Oly  értelemben,  mint  a kath.  egyháznak  a trienti 
zsinat  decretumában,  nincs.  De  ezt  nem  úgy  okadatoljuk,  mint 
Ehrhard , hogy  t.  i.  a keleti  egyház  nem  érezte  szükségét, 
hogy  a Szehtirás  könyveinek  végleges  katalógusát  adja. 
Hanem,  azért  nincs,  mert  a keleti  egyház  az  egységes 
magisterium  ecclesiasticum  hiánya  folytán  nem  tudott  ilyet 
alkotni.  A keleti  egyház  a pápaságtól  való  elszakadás  óta 
nem  tud  egységesen  fellépni.  Nem  csoda,  hogy  nincs  meg  a 
hitegysége ; nincs  szentirási  kánonja. 

A keleti  egyházakban  vannak  helyes  szentirási  kata- 
lógusok is,  de  authentikus  decretum  erre  nézve  nincs. 

B)  Az  újszövetségi  kánon. 

Az  ószövetségi  kánon  tárgyalása  folyamán  többször 
jeleztük,  hogy  az  újszövetségi  szent  könyveket  a keleti  egy- 
házak is  elfogadják  ép  úgy,  mint  a kath.  egyház.  Ez 
azonban  nem  azt  jelenti,  hogy  a keleti  biblikusok  ép  oly 
határozott  állást  foglalnak  el  kérdésünkben,  mint  azt  a kath. 
biblikusoknál  tapasztaljuk. 

A keleti  egyházak  tanítói  hivatalának  — az  állandó 
censura  ellenére  — távolról  sincs  meg  az  a tekintélye,  minővel 
a sokszor  ócsárolt  magisterium  infallibile  rendelkezik.  'Ezt 
azon  mód  is  igazolja,  a hogyan  a keleti  biblikusok  az  újszö- 
vetségi könyveket  tárgyalják.  Lássuk! 

A kánon  kérdése  történeti  kérdés.  Történeti  érvekkel 
kell  eldönteni,  hogy  mely  könyveket  kell  sugalmazott  köny- 
veknek tartanunk.  Már  Origenes  megjegyzi,  hogy  ő a hagyo- 
mány után  indul  a szent  könyvek  csoportjainak  meghatá- 
rozása körül.  A kérdés  igy  egész  világosan  áll  előttünk.  A 
gyakorlatban  mégis  több  rendbeli  nehézséggel  találkozunk. 
Az  első  az,  hogy  erre  nézve  az  apostoloktól  semmiféle  bizo- 
nyítékunk nincs.  Egész  a IV.  századig  kell  mennünk,  mig  a 

szent  könyvek  határozott  csoportjával  találkozunk.  Nem  kis 
nehézség  az  sem,  hogy  a régi  egyházatyák  közül  többen  a 
szent  könyvek  közé  sorolnak  olyan  könyveket  is,  melyeket 
később  az  egyház  kirekesztett  azok  sorából. 

Ezen  nehézségek  megoldását  különböző  módon  kísé- 
relték meg.  A protestáns  irók,  elvetve  a hagyományt,  a káno- 
nikus  könyvek  csoportjának  kialakulását  az  illető  kor  vallási 
mozgalmainak  természetes  folyamánya  gyanánt  fogják  fel. 
így  pl.  Leipoldt1)  három  csoportba  sorozza  a könyveket. 
Nevezetesen  először  az  apocaliptikus  irodalomról  szól.  Azután 
az  evangéliumokról  és  végre  az  apostoli  levelekről  és  csele- 
kedetekről. És  hogyan  magyarázza  szent  János  Apokalypsi- 
sének  kanonikus  voltát  ? Szerinte  az  egész  apocaliptikus 
irodalom  egy  színvonalon  áll.  A montanizmus  érdeme, 
melynek  hívei  prophétáknak  adták  ki  magukat  és  az  orige' 
nisták  érdeme,  hogy  az  apocalipsisek  leszorultak.  A titokza- 
tosság elleni  aversio  csinálta  az  egészet. 

Hasonlókép  az  evangéliumok  elfogadása  is  szerinte 
természetes  folyomány.  Hogy  a négy  evangélium  sugalmazott, 
kanonikus  könyv  lett,  ez  onnan  van.  hogy  miután  meghaltak 
azok,  kik  még  tudták  Krisztus  élő  szavait,  szükségessé  vált 
az  evangéliumok  tekintélye.  Hasonlóan  magyarázza  az  apos  - 
toli levelek  és  az  Apostolok  cselekedeteinek  kanonikus  voltát  is. 

Ezen  okoskodásnak  alaptalanságát  azonban  eg>  kérdéssel 
megdönthetjük.  Honnan  van  t.  i.  az,  hogy  a sokféle  könyvből 
épen  ezek  lettek  kanonikus  könyvek  ? Erre  kielégítő  feleletet 
sem  Leipoldt,  sem  mások  nem  tudnak  adni,  kik  a hagyo- 
mányt elvetik.  Pedig  a hagyományon,  a történeti  érveken 
kívül  nincs  más  alap,  melyre  a kanonikus  könyvek  meg- 
határozásánál rá  helyezkedhetnénk. 

De  hát,  ha  ez  olyan  fontos  kérdés,  honnan  van  az, 
hogy  mégis  oly  későn  vannak  erre  nézve  pontosabb  érte- 
süléseink? Helyesen  felel  meg  erre  Székely  dr.2)  A szent 
könyvek  alkalmi  könyvek.  Főtanubizonyság  mellettök  azon 
egyház,  melyhez  intézve  voltak.  Már  pedig  némely  könyvek, 
jelentéktelen,  messze  fekvő  egyházakhoz  lettek  intézve.  Ezen- 
felül egyeseknél  exegetikus  nehézségek  merültek  föl.  Emiatt 


*)  Geschichte  des  Neutestamentlichen  Kanons.  Leipzig  1907. 

2)  Székely  István  : A szentirás  apológiája.  194.  1. 

azután  kirekesztették  előbb  a nyilvános  felolvasásokból,  azu- 
tán pedig  kimaradtak  a szent  könyvek  csoportjából.  Ezért 
oly  hiányosak  a legrégibb  nyomok  és  csak  tapogatózásra  ve- 
zetnek. Szent  János  evangéliuma  ismertnek  tételezi  föl  az  első 
három  evangéliumot.  Hogy  már  az  apostoli  korban  megvolt 
a négyes  szám,  ez  kitűnik  szent  Lukács  elbeszéléséből. 
Ezenkívül  már  az  apostoli  korban  ismertek  voltak  szent  Pál 
levelei.  Erre  tanúbizonyság  II.  Petri  3,  15.,  hol  szent  Pál 
összes  leveleiről  van  szó.  Lehet,  hogy  szent  János  evangé- 
lista adta  az  első  impulsust  a szent  iratok  egybegyűjtésére. 
Az  erre  vonatkozó  tradicióról  Photiusnál  olvasunk.1)  Biztos, 
mondja  Damalas,  hogy  a szentiratok  összegyűjtését  azoknak 
az  egyházban  való  használata  indította  meg.  Erre  szükség 
volt  a hívők  épülése  és  tanitása  végett.  Szpnt  Justinnál 
olvassuk,  hogy  összejövetelek  alkalmával  az  áTuo^vYjjxovéopia'ca 
twv  a7roo'uóXcöV  olvastattak.  Ez  szükségessé  tette  az  inspirált 
iratok  gyűjtését.  Bár  erre  nézve  nincs  egész  világos  tanúbi- 
zonyságunk. Szent  Irén  és  Tertullián  ócsárolják  Marciont 
kánongyüjteménye  miatt.  Több  könyvet  ok  nélkül  elvet. 
Kellett  tehát  valami  hiteles  kánongyüjteménynek  lenni.  És 
-ezzel  szembe  helyezte  Marcion  az  ő csonka  kánongyüjte- 
ményét. 

Korántsem  voltak  azonban  az  összes  könyvek  egyben, 
mint  most.  Hanem  volt  kettős  gyűjtemény : a)  az  evangé- 
liumok; b)  az  apostolok  gyűjteménye.  Hivatalos  és  végleges 
gyűjtemény  tehát  nincs.  Szent  Irén  és  Alex.  Kelemen  idejében 
különbség  van  már  téve  igazi  inspirált  könyvek  között. 
Ezeket  azonkívül  azért  is  megkülönböztették  a többi  iratoktól, 
mert  apostoloktól,  vagy  apostoli  férfiaktól  származnak  és  mint 
ilyenek  a keresztény  igazság  forrásai. 

A nyugati  egyház  érdeme,  hogy  kimondotta  : legyen 
világosság.  És  teljes  világosság  lett  a chaotikus  téren. 

Tudjuk,  hogy  már  a 393.  hippói  zsinat  határozott 
állást  foglal  el  a szent  könyveket  illetőleg.  Habozás  nélkül 
fogadja  el  a Nagy  szent  Athanáz-féle  kánont,  mely  mind  a 
27  szent  könyvet  tartalmazza.  Hasonlóan  jár  el  a 397. 

x)  'Ep[jLY]vsía  s i<z  ty]V  KaiVYjv  AialhfjXTjv  üti 6 AajxaXá 

Athén,  1876.  595.  oldal. 


52 


karthagói  zsinat.  I.  Ince  pápa  405-ben,  majd  -pedig  a VI. 
egyetemes  zsinat  újból  megerősíti  mindezt.  Utoljára,  mint 
tudjuk,  a trienti  egyetemes  zsinat  hallatja  ünnepélyesen  e 
kérdésben  szavát. 

Sajnos  nem  egészen  igy  áll  a dolog  az  „orthodoxM 
egyházban.  A keleti  egyház,  ámbár  állandóan  hagyományaira 
hivatkozik,  egyes  kérdésekben  egyre  jobban  eltér  saját  Egy- 
házának hagyománysától.  Ezt  teszi  a kánon  kérdésében  is. 

Az  ószövétségi  kánont  illetőleg  már  láttuk,  hogy  az 
oroszegyház  a deuterokanonikus  könyvek  sugalmazásának 
tagadását  dogmának  veszi,  ami  a görög  egyházban  legalább 
is  tűrt  dolog. 

Az  újszövetségi  kánont  illetőleg  is  ingadozás  észlelhető 
a keleti  egyházban.  A modernista  szellem  egyre  jobban  hatol 
be  a keleti  egyházba  a külföldi  egyetemeket  látogató  theolo- 
gusok  utján.  Mindjárt  látni  fogjuk,  hogy  az  evangéliumok 
keletkezését  illetőleg  Byzancban  is  többen  Harnackot  vallják 
főtanitómesterüknek.  És  még  a mérsékeltebbek  is,  mint  pl. 
az  athéni  Damalas,  meglehetősen  kitolják  az  evangéliumok 
keletkezésének  idejét.  Szerinte  Máthé  64  körül  irt.  Lukács 
70  után,  mert  elbeszéli  Jeruzsálem  elfoglalását.  Márkról 
pedig  igy  szól:  úgy  látszik  valamivel  Jeruzsálem  bevétele 
után  irt.  És  ami  a fő,  ezt  az  „orthodox“  theologusok  a hivata- 
los egyház  hallgatása  mellett  hirdetik. 

A deuterokanonikus  könyvek  közül  különösen  az  Apo- 
kalypsist  illetőleg  észlelhető  ingadozás.  Ha  nem  is  mondhatjuk, 
hogy  tagadásba  veszik  ezek  kanonicitását,  tény  azonban, 
hogy  elég  korrigálni  való  van  itt  és  pedig  úgy  jobbra, 
mint  balra. 

Nem  egészen  alaposan  hangzik  az,  ha  egyesek,  mint 
Leipoldt  is,  kategorikusan  kijelentik,  hogy  a keleti  egyház 
már  a XVII.  században  vetette  el  a deuterokanonikus  könyve- 
ket. De  viszont  Cornely  állítása  sem  állja  meg  egészen  helyét, 
hogy  t.  i.  a trullai  zsinat  elfogadta  az  Apokalypsist.  Alább 
látni  fogjuk,  hogy  épen  a trullai  zsinat  az,  melynek  nem  kis 
része  van  a keleti  egyház  e nemű  ingadozásában. 

Ami  Leipoldt  megjegyzését  illeti,  tény  az,  hogy  a szír 
egyház  1470-ben  öt  katholikus  levél  körül  még  ingadozott. 
És  itt  megemlíthetjük  a régi  szír  egyház  hallgatag  viselke- 


dósét.  Aranyszáju  szent  János,  a szentirásmagyarázat 
atyamestere,  pl.  nem  nyilatkozik  erről.  A neki  tulajdonított 
Synopsisról  ki  van  ugyanis  mutatva,  hogy  későbbi  eredetű. 
De  vájjon  az  ő hallgatását  nem  vehetjük-e  bizonyítéknak, 
mint  a hogy  Dennefeld  az  ószövetségi  kánonra  vonatkozólag 
teszi  ? Talán  épen  azért  hallgat,  mert  az  ő idejében,  a szir 
egyházbafr,  e kérdés  körül  nem  volt  vita. 

Nézzük  ezek  után  kissé  részletesebben  is  a felvetett 
kérdést.  Említettem  előbb,  hogy  a Keleten,  különösen  Byzanc- 
ban,  modernista  szellem  észlelhető.  Utalok  ennek  bizonyí- 
tásául Főnek,  a római  biblikus  intézet  rektorának  egy  köz- 
leményére,1) miről  feljebb  már  szó  volt.  Eszerint  Phanarban, 
még  mielőtt  Loisy  és  Tyrrel  megkezdték ' volna  tévelyeiket 
elhinteni,  e téren  már  nagy  haladást  tettek.  A mint  a katho- 
likusok  között  egyesek  nagyon  engedékenyek  voltak  a ratio- 
nalistikus  tévelyek  iránt,  úgy,  sőt  még  inkább  akadtak  ilyenek 
az  „orthodoxok“  között  is  a Bosporusnál.  Harnack  különösen 
nagy  vonzerővel  bir  rájok. 

Nagy  kérdés  az  evangéliumok  szerzőségének  kérdése. 
Harnack  azonban  meglehetősen  eltért  a tradíciótól  és  az 
evangéliumokat  nagyon  késői  korba  helyezte.  És  pedig  belső 
oknál  fogva.  A vallási  gondolat  természetes  fejlődését  tételezi 
föl  egész  a természetfölöttiig.  Ez  pedig  lassan  történt. 
Ezért  tagadja  Máthé  evangéliumának  apostoli  eredetét  is.  A 
Bosporus  mellől  jövő  idegenek  is  meghajtották  előtte  fejüket. 

Harnack  később  ' takarodót  fújt  a tradíció  elé.  (A  régi 
keresztény  irodalom  chronologiája  Eusebiusig.)  De  az  apostoli 
eredetet  azért  nem  ismeri  el.  Szerinte  Márk  Írási  éve:  65 — 70, 
Máthéé:  70 — 75,  Lukácsé:  78—91,  János  evangéliuma  pedig 
80 — 110  között  keletkezett.  Ezen  pontban,  úgy  látszik, 
úgy  az  „orthodoxok“,  mint  a modernisták  megegyeznek. 
Majdnem  ugyanezen  adatokat  láttuk  följebb  a mérsékelt 
Damalasnál.  . 

De  egy  év  múlva  Harnack  kénytelen  még  jobban 
hátrálót  fújni.  1906-ban  „Adalékok  az  újszövetségi  introduk- 
cióhoz“  című  munkájának  első  részét : Lukács  az  orvos,  a 
III.  evangélium  és  az  Ap.  Cselekedetek  szerzője  címén  adja 


l)  Bessarione,  1909.  fasc.  106. 

ki,  1908-ban  pedig  az  Apostolok  Cselekedetei  cim  alatt  újabb 
munkát  ad  ki.  Az  első  rész  bevezetésében  azt  írja,  hogy  a 
tradíciónak  tekintélye  van,  az  iratok  időrendjét,  az  irók 
személyét  és  az  elbeszélt  dolgokat  illetőleg.  Szent  Lukács 
pedig  a III.  evang.  és  az  Ap.  Cselekedetei  szerzője. 

1906-ban  az  Ap.  Cselekedeteket  illetőleg  három  argu- 
mentumot hozott  fel  arra  nézve,  hogy  ez  a mű  78  előtt 
nem  keletkezhetett.  1.  A praefatió,  2.  Jeruzsálem  pusztulása, 
3.  Krisztus  föltámadása.  1908-ban  már  csak  e két  utóbbi 
marad  meg,  mint  a melyek  elfogultságon  alapszanak.  Külön- 
ben a 63.  év  dátuma  mellett  hat  fontos  belső  argumentumot 
ismer.  A III.  evangéliumnak  tehát  63.  előtt  kellett  keletkeznie. 
Természetes,  hogy  az  ebből  következő  psychologikus  és 
historikus  probléma  igen  nagy,  mert  szemtanuk  írták  a 
természetfölötti  dolgokat. 

Mit  szólnak  mindehhez  — kérdi  végre  Főnek  — az 
„orthodox"  modernisták,  a kik  a tradiciótól  eltávolodtak  ? 
Bizony  hallottuk  már  ezt  a panaszt  a velehrádi  kongresszu- 
son is.  Az  „orthodoxu  egyház  elszakadva  az  anyaegyháztól, 
egyre  veszedelmesebb  útvesztőkbe  téved.  Innen  nincs  menek- 
vés, csak  úgy,  ha  az  „orthodoxok“  a keleti  egyház  régi  hagyó- 
mányaihoz  visszatérnek.  Ez,  ha  ép  e kérdésben  nem  is 
egészen  világos,  ha  nem  is  olyan  világos,  mint  a nyugati 
egyház  állásfoglalása,  nem  fogja  őket  oly  sikamlós  útra  vinni, 
mint  a minőt  most  mutattunk  be. 

Lássuk  csak,  hogyan  is  alakult  a keleti  egyház  újszö- 
vetségi kánonja  ? 

Ezen  kérdésre  leginkább  az  „orthodoxu  Damalas- 
munkája  nyomán ' fogunk  megfelelni.  Amint  ugyanis  az 
ószövetségi  könyveket  illetőleg  Jungerov , úgy  az  Újszö- 
vetséget illetőleg  Damalas  fejtette  ki  legalaposabban  a ke- 
letiek álláspontját. 

Origenest  vehetjük  elsőnek,  mint  olyant,  ki  a kérdést 
kifejezetten  tárgyalja.  Ő kételkedik  a Héberekhez  irt  levelet 
illetőleg,  hogy  vájjon  az  apostoltól  ered-e,  de  belső  értéke 
iránt  nincs  kétségben.  Ingadozik  Péter  2-ik,  János  2-ik  és  3-ik 
és  Judás  levele  körül.  Utána  még  többen  vizsgálják  az 
újszövetségi  kánonikus  könyveket,  de  Eusebius  az,  ki  Orige- 

nes.  rendszere  szerint  osztja  be  az  ő korában  használatos 
könyveket.  Szerinte  vannak : a)  homologumena,  melyek 

az  egyházi  tradíció  szerint  igazak.  Ilyenek : a négy 
evangélium,  az  Actus,  szent  Pál  14  levele,  Péter  I.  és 
János  I.  levele  és  soknak  véleménye  szerint  az  Apoka- 
lypsis,  b)  antilegumena.  Ezeket  sokan  hamisaknak  nézik. 
Ide  tartoznak : az  öt  katholikus  levél,  Actus  Pauli,  Hermás 
Pastor-a,  Apokalypsis  Petri,  ep.  Barnabae,  evang.  Hebr.  c) 
hamisak. 

De  nemsokára  Eusebius  után  az  egyházatyák  az. 
antilegumenákat  is  szentkönyveknek  veszik.  Nagy  szent 
Athanáz  az  első,  ki  a mai  értelemben  vett  kánont  nyújtja. 
Nála  mind  a 27  könyv  meg  van,  mint  ma.  Ő ezen 
könyvektől  megkülönbözteti  az  áva^ivoiazópisva,  vagyis 
azokat,  melyek  olvasásra  voltak  szánva.  Végre  megkülön- 
bözteti az  apokryph  és  heretikus  könyveket,  melyeket  meg- 
tévesztés végett  írtak. 

Mit  látunk  ezután  a keleti  egyházban  az  újszövetségi 
kánonra  vonatkozólag  ? Azt,  hogy  dacára  nagy  szent 
Athanáz  félre  nem  érthető  eljárásának,  az  Apokalypsist  ille- 
tőleg több-kevesebb  kétség  állandóan  fönnmarad.  Jeru- 
zsálemi  szent  Cyrillnél  hiányzik  az  Apokalypsis.  A laodiceai 
zsinat  59.  kánonja  hallgatással  mellőzi.  Nazianzi  szent 
Gergely  . szintén  hallgat  róla.  Aranyszáju  szent  Jánost 
már  előbb  említettem.  Itt  megjegyezzük,  hogy  az  örmény 
irodalomban  2.  P-re  is  van  commentárja.  (Chrysostomika 
ni.  k.)  ' 

Amphilochius  27  könyvet  émlit,  de’ nem  minden  meg- 
jegyzés nélkül.  A Héberekhez  szóló  levél  felől  egyesek  — igy 
szól  — kételkednek.  A katholikus  levelek  közül  majd  hetet, 
majd  ötöt,  sőt  némelyek  csak  hármat  fogadtak  el.  Az  Apo- 
kalypsis egyesek  szerint  hasznos.  Ő maga,  úgy  látszik,  nem 
kételkedik  kánonikus  voltában. 

Látjuk  tehát,  hogy  az  Apokalypsist  illetőleg  állandó  a 
kétség  a keleti  egyházban.  Tudjuk,  hogy  dogmatikus  okok 
miatt  történt  ez.  Az  V.  század  vége  felé  Aretás  magyarázata 
után  kezd  érlelődni,  hogy  szent  könyv.  Újabb  kétséget  támaszt 
— bár  akaratlanul  — a trullai  zsinat  (692.)  És,  mint  előbb 
említettem,  ennek  kell  tulajdonítani,  hogy  ezen  kétség  többé- 

kevésbbé  világosan  napjainkig  végig  vonul  a keleti  egyház 
fölfogásán. 

A trullai  zsinat  ugyanis  a II.  kánonban  foglalkozik  a 
kánonikus  könyvek  csoportjával.  De  igen  felületesen.  Neve- 
zetesen több  kánongyüjteményt  ismer  el  helyesnek.  És  pedig 
a laodiceai  zs.,  karthagói  zs.,  sz.  Athanáz,  Naz.  szent  Gergely 
és  Amphilochius  gyűjteményét.  Már  most,  ezek  közül,  a 2. 
és  3.  az  Apokalypsist  tartalmazza.1)  Ez  világos  ellenmondás, 
mely  nem  épen  örvendetes  nyomokat  hagyott  hátra.  Nicephor 
(konstant.  pátriárka  f 828)  az  Apokalypsist  Barnabás  levelével 
s a Héber  evangéliummal  egy  rangra  helyezi.2) 

Damaskusi  szent*  János  elfogadja  az  Apokalypsist,  de 
ez  nem  oszlatja  el  egészen  Photius  aggodalmát.  Kánonikus- 
nak  ismeri  el  ugyan  az  Apokalypsist,  de  Nomokánonjában 
érvényeseknek  ismer  el  olyan  kánongyüjteményeket  is, 
melyekből  az  Apokalypsis  hiányzik.  E kérdésben  tehát 
— ezt  kell  legalább  gondolnunk  — a trullai  zsinat  az  irány- 
adó előtte.-  Miután  pedig  ez  nem  beszél  világosan,  az  ő 
állásfoglalása  sem  határozott. 

Egy  feltűnő  jelenséget  kell  megemlítenünk  a trullai 
zsinattal  kapcsolatban  s ez  abban  áll,  hogy  a kánonmagya- 
rázók ezt  a határozatlanságot  hallgatással  mellőzik.  Aristenus 
az  egyedüli,  ki  egy- két  megjegyzést  tesz,  anélkül  azonban, 
hogy  tisztázná  a dolgot.  Mindössze  ennyit  mond:  „In  Con- 
cilio  Apostolorum,  praeter  alios  Növi  et  Veteris  testamenti 
libros  compositas  venerandas  et  sacras  nobis  in  mandatis 
datur.  At  praesens  canon,  qui  spuria  quaedam...  abjici  ea 
praecipit...“3)  Máshonnan  tudjuk,  hogy  Aristenusnál  Judás 
levelén  kivül  az  Apokalypsis  is  hiányzik. 

Balsamon  (1200)  a trullai  zsinatot  .fogadja  el.  Zonaras 
(1120)  azt  mondja,  hogy  egyesek  a szent  könyvek  közé 
számitják  az  Apokalypsist.4)  Kallistus  (1330)  pátriárka 
huszonhetet  fogad  el.  Eusebius  antilegumenáiról  megjegy- 
zést tesz. 


0 Leipoldt.  100.  1. 

2)  Olariu  : Introducere  in  cartile..  Karánsebes,  190  3. 

3)  Pandectae  Canonum..  Oxonii  1672.  (158  1.) 

4)  Olariu  id.  m.  348.  1. 

Újabban  a protestantizmus  is  rossz  behatással  volt  a 
deuterokanonikus  könyveket  illetőleg  a keleti  egyházra.  Az 
1642-i  Jassyban  tartott  zsinat  azonban  tiltakozott  az  ellen, 
hogy  elvessék  a deuterokánónikus  könyveket.  Akadtak 
azonban  olyanok  is,  kik  védték  a protestáns  érzelmű  Lukarist.1) 
Kritopulos,  kinek  szomorú  szerepét  az  ószövetségi  könyvek- 
nél ismerjük,  az  Újszövetségben  1 1 könyvet  ismer.  Ebben 
ázonban  benn  van  mind  a 27.  Csak  azért  számit  11-t,  hogy 
kijöjjön  a mystikus  33-as  szám.  (Ószöv.  22  -|-  Ujsz.  11.) 
(Jugie  40.  old.)  Az  1671-i  jeruzsálemi  zsinat  mindössze 
annyit  mond,  hogy  az  Egyház,  mint  genuin  szent 
könyveket  adta  át  az  evangéliumokat  és  a Szentirás  többi 
könyveit. 

A XVIII.  századbeli  Pláton  nem  említi  a biblia  részeit. 
Az  orosz  Filaret  (f  1867)  katechesisében  az  Apokalypsist 
fölemlíti.  Az  első  orthodox  hazai  román  metropolita  Saguna 
mind  a 27  könyvet  ismeri. 

Nem  mellőzhetjük  hallgatással  Damalas  különös  eljá- 
rását. 0,  midőn  az  újszövetségi  kánonról  szól,  igy  fejezi  be 
okoskodását : bár  egyesek  kételkedtek  egyik-másik  könyv 
felől,  mégis  ezek  voltak  a próbakövek,  melyeken  megismerjük 
a hamisakat.  A tudománynak  nincs  joga,  hogy  bármely 
könyvet  fölvegyen.  Nekünk  is  huszonhetet  kell  elfogadni. 
Ezen  világos  kijelentés  után  mégis  szükségesnek  látja,  hogy 
alább  a Héberekhez  irt  leveléhez  és  az  Apokalypsishez  egy- 
két megjegyzést  fűzzön.  De  nem  egyformán.  A Héberekhez 
írtra  vonatkozólag  azt  mondja,  hogy  mint  a többit,  ezt  is  a 
kánonikusok  közé  sorozták.  Az  Apokalypsist  illetőleg  ezt 
írja : sok  kétséget  támasztottak  a zsinatok,  de  a tudomány 
kimutatta,  hogy  nem  lehet  kétség  e tekintetben.  A tudomány 
mutatta  ki  tehát  és  nem  az  Egyház  tanúskodik  róla.  Vájjon 
nem  azt  jelenti-e  az,  hogy  az  Apokalypsis  szép,  hasznos 
könyv  (sőt  talán  inspirált)  de  nem  kánonikus?  Nem  annak 
a IV.  századbeli  distinctiónak  fölelevenítése-e  ez,  hogy  egy 
könyv  lehet  inspirált,  de  nem  kánonikus,  tehát  ennél  alsóbb 
rendű?  Tudvalevőleg  a IV.  században  megvolt  ez  a 
distinctió.2) 

b Bessarione  fasc.  113—114.  (25.  1.) 

2)  Dennefeld : Dér  Alttestamentliche  Kanon..  . Freiburg  im  B.  1909. 

Látjuk  ezekből  mindenekelőtt  azt,  hogy  az  „orthodox* 
modernisták  a régi  keleti  egyház  álláspontjától  eltértek. 
De  másodszor  azt  is,  hogy  a keleti  egyházban  az  újszö- 
vetségi kánont  illetőleg  sincs  minden  kétséget  eloszlató  ha- 
tározat. És  hogy  az  Apokalypsisre  vonatkozólag  az  egyes 
keleti  egyházakban  több-kevesebb  ingadozás  a mai  napig 
észlelhető. 

Az  „orthodox“  egyházakban  észlelhető  modern  szellem 
bizonyára  nem  fog  tisztitólag  hatni,  sőt  inkább  összebo- 
nyolitja  a kérdést,  mindnyájunk  őszinte  sajnálatára.  Ennek 
következménye  az  is,  hogy  egyesek  — a primátus  miatt  — 
Mt.  16,  17.,  19.-t  elvetik.  (Cerkovnija  Vjedomoszti  1911. 
Jul.  9.) 


Az  apokryph  irodalomból. 

Irodalom:  Dr.  Iván  Franko:  Co- 
dex  apokhryphus  e manuscriptis  ucrai- 
nico  russicis  collectus,  tömi  I — IV.  Leo- 
poli  1895- — 1906.  (Ó-  és  ujsz.  apokryp- 
hek).  Leginkább  a régi  „Paleából  leírva 
ex  monasterio  Krechivensi;  Veselnovics: 
Biblijski  Apokripni ; Szperanszkij : Pam- 
jatniki  o drevno-chreszt.  piszmennoszté. 
(Szbornik  ross.  szlovesznoszté,  II. 
Moszkva,  1897.) 

Porfirev:  Apokroficseszkija  szocsé- 
nenija...  ruszkoj  pészmennoszté...  (Pro- 
voszl.  Szobeszédnék  1869.  II.  62.,  156.) 

übjrmNz, : Hctopha  piJccKOÍí  ahté- 
I.  Szentpétervár,  1898.,  Vladi- 
mirov:  Az  apokryph  irodalomból.  Kíev, 
1900.  Glubokovskij  : Chrisztianszkoje 

Cstenie  1894.  I.  (No.  12.)  és 
Cerkovnij  Vjesztnik-ben  1900.  No.  22. 
A.  Anecdota  graeeo-byzan- 

tina  I.  Mosquae  1893. 

A kánon  szó  jelentéséről  szó4ó  részben  láttuk,  hogy  a 
keletiek  a mi  ószövetségi  deuterokanonikus  könyveinket  „nem 
kánonikusok“nak  nevezik  és  megkülönböztetik  az  apokry- 
phektől. 

Midőn  tehát  a deuterokanonikus  könyvekről  Írnak,  min* 
dig  ezt  a címet  adják:  az  Ószövetség  nem  kánonikus  könyvei. 

Igv  pl.  Jungerov,  Rodnikov  (Makkab.  I.  könyvéről  irt ; Kiev, 
1907.)  Bohojavlenskij  (Makk.  II.  könyvéről;  Kazan,  1907.) 
Rozsdesztvenszkij  (Sirák  könyvéről;  Chresztianszkoje  Cstenie 
1907 — 1911.  és  külön:  Szentpétervár,  1911.) 

Mit  értenek  tehát  apokryphek  alatt  ? 

Kétféle  jelentése  van  e szónak,  felelik.  A protestánsok  azo- 
kat a könyveket  nevezik  igy,  melyeket  mi  nem  kánonikusoknak 
tartunk;  az  Egyház  azokat,  melyek  jogtalanul  jutottak  be  a 
bibliai  kánonba.  Ily  értelemben  az  apokryphek : hamis  káno- 
nikus  könyvek.  ( A>KÉ-KáHOHHHÉCKÍA  khhth). 

Ezen  értelmet  kiszélesítve  mondhatjuk,  hogy  azon  köny- 
veket nevezzük  apokrypheknek,  melyek  címben,  vagy  hang- 
ban ihletett  férfiak  munkájára  emlékeztetnek,  de  tényleg  nem 
ezektől  erednek. 

Ezen  meghatározást  átviszik  a könyvek  azon  csoport- 
jára is,  melyeket  pseudepigraphoknak  vagyis  hamis  feliratuak- 
nak  nevezünk.  (Valamely  apostol,  vagy  apostoli  férfiú  neve 
alatt  jelentek  meg  és  azok  iratait  utánozzák). 

Határozottabban  fejezi  ezt  ki  a szerb  Veszelnovics : 
bibliai  apokrypheknek  azon  könyveket  nevezzük,  melyeket 
az  Egyház  a kánonból  kizárt  nemcsak  azért,  mivel  nem  su- 
galmazottak,  hanem  mivel  tévelyeket  is  tartalmaznak.  Máskép 
elvetett  könyveknek  is  neveztetnek.  (Khhth  otpéméhnhia 
áTcópp'/j'ca  pípXia.)  Ezeket  ugyanis  az  Egyház  elve- 
tette. A két  terminus  egymáshoz  közel  áll.  Majdnem 
egyet  jelentenek  ezen  megjelölések : áicóxpocpa , áicópptj'ca, 
t|>eo8ercÍYpa<pa,  octot ua,  vó-fra.  Mindezen  terminusok  a kánon  tör- 
ténete folyamán  alakultak  ki.  így  Eusebiusnál  a nem  káno- 
nikusok  : ávTiXsyópisva,  avtíppr^ a,  áioTua  neveztetnek.  Sinaita  már 
csak  kanonikusokat,  nem  kanonikusokat  és  apokrypheket 
ismer. 

Láthatjuk  ezekből,  hogy  a keleti  biblikusok  nem  külön- 
böztetnek jobb  irányú  (melioris  notae),  melyeket  szabad  ol- 
vasni ; (Pl.  a Vulgatában  levő  3.  4.  Esdras)  és  rosszabb  irányú 
(peioris  notae)  apokryphek  közt. 

Ok  az  apokryph  elnevezést  egyszerűen  a Bibliából  kizárt, 
tiltott  könyvekre  vonatkoztatják.  Ezek  tehát  szemben  állnak 
az  ávaYivo) a%ő fjisva- val,  melyek  a Bibliában  vannak  és  olvas- 
hatók (deuterokanonikus  könyvek). 

Nyilvánvaló,  hogy  a jó  és  rossz  irányú  apokryphek  kö- 
zött lévő  különbség  jelzését  azért  mellőzik  a keletiek,  mert 
akkor  nem  tudják  kellőleg  igazolni,  miért  vannak  az  . avatva)  a - 
ttójxsva  a Bibliában  a protokanonikus  könyvekkel  egy  sorban. 
Igaz,  hogy  az  apokryph  3.  Esdras  illetve  4.  Esdxas  (3.  Esdras 
tudvalevőleg  mint  2.  Esdras  mindjárt  Nehemiás  után  van  az 
Erzsébet-féle'  Bibliában,  bár  a prologomenákban  meg- 
jegyzik a kiadók,  hogy  ez  meg'  nem  erősített  könyv 
és  itt,  mint  3.  Esdras  szerepel)  és  3.  Makkab.  is  benn  van, 
ámde  a végén. 

A görög  eredetű  apokryph  iratok  átmentek  a szláv  iro- 
dalomba is  és  ott  önálló  átdolgozásaik  jöttek  létre.  26  ilyen 
könyv  van  a szláv  irodalomban  ószövetségi  tartalommal. 
Vannak  természetesen  újszövetségi  tartalmúak  is. 

Az  elvetett  könyvek  (Khhph  ^tpéménnha,  arróppYjta  (3ígXia) 
az  orosz-szláv  irodalomban  a kereszténység  felvételével  egyide- 
jűleg jelennek  meg.  Ugyancsak  ekkor  jelennek  meg  a tiltott 
és  hamis  könyvek  jegyzékei  (index).  Analóg  képet  mutatnak 
ezek  a görög  irodalmi  emlékekkel,  de  vannak  önállók  is.  A 
XI.  századdal  kezdődnek  és  egészen  a XVII.  sőt  XVIII.  szá- 
zad végéig  nyúlnak  ki. 

A legrégibb  index  1073-ból  való  : H3K0pnhkz  (Gyüjte- 
mény).  Bolgár  eredetije  a X.  századból  ered.  A legújabb 
1644-ben  Moszkvában  jelent  meg.  (Lenyomatva : 1786.  Grodno.) 
Ezen  jeg3^zékek  (GnncoKa,  index)  legrégibb  forrása  az 
analóg  görög  feljegyzések,  mindenekelőtt : Anastasius  Sinai- 
tikus  feljeg37zései.  Ezek  két  fordításban  is  ösme.retesek : az 
H3E0pNHKX-ban,  és  a Nikon  patriarcha  által  összeállított : 
KopMHdA  KHHra-ban  (Kánongyüjtemény.)  (Kiadta  IlkinHUh.  az 
orosz  régiségtani  Társaság  közlönyében  I.  9,  13.) 

Ez  még  a könyvek  három  csoportját  ismeri:  a)  A Bib- 
liába tartozó  könyvek ; b)  oda  nem  tartozók ; c)  titokzatos 
könyvek  (apokryphek,  elvetett  kön}^vek). 

A második  forrás : Csernagorc  Nikon  feljegyzése  a XI. 
század  második  feléből.  Csaknem  ugyanazt  az  átdolgozást 
tartalmazza,  mint  a fenti  OkinHHE-féle  kiadás.  Ezek  kizá- 
rólag az  Ó-  és  Újszövetség  apokryphjeit  tartalmazzák.  Ezek- 
ből kell  megítélni  a görögöktől  átvett  tiltott  könyvek  ter- 
jedelmét. 

Hogy  mennyiben  felel  ez  meg  az  elvetett  könyvek  tény- 
leges állapotának,  az  orosz  irodalomban  a XIV.  századig, 
nem  tudjuk  biztosan. 

Alább  látni  fogjuk,  hogy  a XI.  században  már  szláv 
vonás  kezdődik.  Ebbe  esik  a hamis  könyvek  jegyzékének  első 
szláv  (bolgár)  fordítása.  Élén  a laodiceai  zsinatnak  59.  kánon- 
ját hozza,  mely  tiltja  a hamis  könyvek  olvasását.  Ez  kétség- 
telenül Anastasius  Sinaitikus-ból  van,  kiegészítve  szláv  for- 
dításban ismert  apokryphekkel.  Az  egyes  apokryph  könyve- 
ket önállóan  nevezi  el  a tartalom  szerint. 

Ez  a szláv  index,  a korábbi  görög  indexekkel  határozta 
meg  a későbbi  orosz  indexek  összeállítását  is.  Ezekbe  már 
babonás  könyvek  is  kerültek.  Orosz  földön  főleg  ez  virágzik. 

A XIV.  században  megjelennek  a jósló-könyvek  (Ta^a- 
TíAbNH/ft  Khmth)  (Cyprian  metropolita  indexe).  A XV.  század- 
ban a zsidó  herezissel  kapcsolatban  jelenik  meg.  Az  index 
utolsó  járulékai  a XVI.  században  más  babonás  könyvek. 
A XVII.  században  tehát  az  elvetett  könyvek  (Knhth  OTpf- 
hínnkia)  fogalma  összeolvadt  a tiltott  könyvek  fogalmával. 
(KNHrn  3anpí4JÉNNki/a.) 

Ami  az  elvetett  könyveket  illeti,  tudnunk  kell  a követ- 
kezőket : 

1.  A szláv-orosz  index  legrégibb  része  összeállítása  sze- 
rint felülhaladja  az  orosz- szláv  tiltott  könyvek  terjedelmét. 

2.  Ama  index  újabb  része  már  jobban  megfelel  a nap- 
jainkig megőrzött  ebbeli  irodalmi  termékeknek. 

3.  az  indexben  jelzett  némely  könyvek  eddig  nem  talál- 
tattak meg. 

4.  más  könyvek  pedig,  melyek  az  indexnek  úgy  újabb, 
mint  régibb  részéből  ismertek,  nem  abban  az  alakban  jutot- 
tak hozzánk,  milyenben  az  indexben  voltak.  Mindez  kitűnik 
Anastasius  Sinaitikus  és  Nikon  Csernagorc  feljegyzéseiből,  kik 
által  az  orosz-szláv  index  első  része  meghatároztatott. 

Az  előbbi  szír  eredetű  és  a VI.  sz.-ból  való.  Nikoné  kisázsiai 
származású  és  a XI.  sz.-ból  ered.  Mindkettő  szószerint  való  for- 
dításban átment  a szláv-orosz  irodalomba,  mely  — e kettőtől 
függetlenül  — átvette  az  elvetett  bizánci  könyveket.  Innen  van 
az,  hogy  az  index  — szláv  talajon  — nem  felel  meg  a tény- 
eleges állapotnak. 


Az  ószláv  Biblia  története. 


Irodalom  : 1.  a források  közt. 

Ezenkívül:  Hnctokhm  : HcTopi^ 

riÉpfKO^a  Cheaíh...  I.  rész.  Szentpéter- 
vár, 1873. 

Chrisztianszkoje  Cstenie  1911  ápr. 
május,  jun.  és  1912.  nov.  füzetek;  1913. 
jan.,  febr.,  márc.,  ápr.  füzetek.  Cerkovnij 
Vjesztnik  1914.  21.  sz. 

Astaphev  N.  Alexandrovics : Spe- 
cimen históriáé  bibliáé  in  Russia  eius- 
que  relationes  ad  culturam.  Petropoli, 
1889.  és  1892.  (oroszul.) 

Eddig  az  ezeréves  szláv  Bibliát  nem  igen  méltatták  fi- 
gyelemre. Pedig  ennek  ismerete  többféle  szempontból  fontos. 

Az  ószláv  Biblia  hatása  alatt  áll  az  összes  szláv  népek 
Bibliája.  Katholikusoké  ép  úgy,  mint  nem  katholikusoké.  Sőt 
más,  nem  szláv  ajkú  népek  Bibliája  is,  pl.  a grúzoké,  kiknek 
Bibliát  az  oroszok  adtak. 

De  az  ószláv  Biblia  ismeretének  fontosságát  főleg  az 
adja  meg,  hogy  ennek  alapja  — a mai  tudományos  megálla- 
pítások szerint  — az  antiochiai,  konstantinápolyi  Lukian-féle 
recensio,  melyet  bizáncinak  is  neveznek  és  a melyhez  az 
alexandriai  codex  szövege  áll  egyes  kritikusok  szerint  a leg- 
közelebb. 

Természetes  dolog  tehát,  hogy  erről  az  oldalról  tekintve 
az  ószláv  Bibliát,  az  nagyban  hozzájárulhat  a Lukian-féle 

recensio  visszaállításához.  Ez  a szempont  már  a XVIII.  szá- 
zadban felmerül  a bibliai  szövegkutatások  terén. 

Amikor  a nyugati  tudomány  az  Ó-  és  Újszövetség 
görög  szövegére  gondolt,  a figyelem  a szláv  Biblia  felé  fordult. 

Mit  adhat  az  ószláv  Biblia  az  eredeti  görög  szövegnek 
megállapításához  és  történetéhez  ? Ezt  kérdezték.  Erre  a kér- 
désre az  1751.  szláv  Biblia  akarta  megadni  a feleletet.  Azon- 
ban nem  adta  meg.  Ezért  a szláv  bibliai  kéziratok  kiadását 
sürgették.  Főleg  a göttingeni  egyetem  egyik  tanára:  Paul  de 
Lagarde  buzgólkodott  ezen  a téren. 

Az  erre  vonatkozó  tudományos  munkálkodásról,  főleg  a 
keletiek  tevékenységéről  még  fogunk  szólni.  Ennek  jelzése 
egyelőre  elegendő,  hogy  átlássuk  az  ószláv  Biblia  ismereté- 
nek fontosságát. 

Az  ószláv  Biblia  történetében  négy  periódust  különböz- 
tethetünk meg:  1.  A legrégibb  szöveg  a XV.  század  végéig. 
2.  A XV.  század  végétől  az  első  nyomtatott  Bibliáig:  1581. 
és  1663.  3.  1581  — 1712-ig.  4.  1712— 17ol-ig. 

1 periódus : a legrégibb  szöveg  a XV.  század  végéig . 

Ezen  periódusban  legfontosabb  az  első  szláv  Biblia  ter- 
jedelmének meghatározása.  Le  volt-e  fordítva  mindjárt  kez- 
detben az  egész  Biblia  szláv  nyelvre?  Főleg  pedig  benn  vol- 
tak-e a sokat  vitatott  deuterokanonikus  könyvek?  Ez  utóbbi 
kérdés  sok  vitára  adott  alkalmat  és  fogjuk  látni,  hogy 
épen  a deuterokanonikus  könyvek  miatt,  a szláv  Biblia  tör- 
ténete, tulajdonképen *az  ószövetségi  Biblia  története. 

A kérdés  megoldásra  vár  és  nem  lehet  tudni,  hogy  fog- e 
sikerülni  egyáltalán  a biztos  megoldása,  miután  a szláv  kéz- 
iratok nagy  része  elveszett  a XIII.  században  a tatárok  betö- 
rése alkalmával. 

Kéziratok  hiányában  a történettől  várjuk  a feleletet. 

A katholikus  tudósok  abból  indulnak  ki,  hogy  a szláv 
apostolok : Cyrill  és  Methód  a liturgikus  könyveknek  és  Bib- 
liának első  fordítói  közösségben  voltak  Rómával.  Miután  pe- 
dig Nyugaton  a karthagói  zsinat  (27.  kánon)  katalógusát  fo- 
gadták el,  mely  azonos  a trienti  zsinat  katalógusával,  igy  a 
szláv  apostolok  Bibliájának  teljesnek  kellett  lenni.  (Jugie). 

A keletiek  ellenben  a szláv  apostolok  ,,orthodoxia“-jából 

indulván  ki,  arra  a következtetésre  jutnak,  hogy  a deutero- 
kanonikus  könyveket  nem  fordították  le. 

Van-e  valami  történeti  támaszpont  akár  az  egyik,  akár 
másik  következtetés  mellett?  Mert  hiszen  a katholikus,  vagy 
„orthodoxia“  kérdéséből  még  nem  okvetlenül  következik  a 
deuterokanonikus  (ávaYtvíocsxófxeva)  lefordítása,  vagy  le  nem 
fordítása.  A szláv  apostolok  elhatározásában  dönthetett  a 
pásztoralis  prudentia.  (Gondoljunk  a trullai  zsinat  határo- 
zatlanságára). 

Van-e  tehát  történeti  támaszpont?  Eddig  nincs.  A „Vita 
Methodii“-ből  és  Nestor  krónikájából  (Jagic:  Entstehungsge- 
schichte  dér  Kirchenslavischen  Sprache.  Berlin,  1913.;  Slavorum 
Litterae  theologice,  1906.  No.  2.  és  4.)  azt  tudjuk,  hogy  az  egész 
írást  lefordították,  kivéve  a Makkabeusok  könyvét.  (A  Makkab. 
alatt  némelyek  az  összes  deuterokánonikus  könyveket  értik). 
A „Vita  MethodiP  pláne  azt  is  mondja,  hogy  Methód,  két  tanít- 
ványának segítségével  az  összes  könyveket  — a Makkab. 
kivételével  — hat  nap  alatt  fordította  le,  a mi  képtelenség. 

Az  orosz  Evseev  abból  indul  ki,  hogy  Methód  a IX. 
században  csakNikephor  konstantinápolyi  patriarcha(806  — 8 15.) 
kánonját  vehette  alapul.  Nikephor  22  kánonikus  és  8 „anti- 
kánonikus“  könyvet  sorol  föl  az  Ószövetségben.  (3.  Makkab., 
Sál.  Bölcsesége,  Sirák,  Salamon  zsoltárai,  Esther,  Judith, 
Tóbiás,  Zsuzsanna)  és  26  újszövetségi  könyvet. 

Láthatjuk,  hogy  mindez  bizonytalan.  Biztosan  csak  a 
kéziratokból  dönthetnénk.  Ezek  azonban  — mint  már  meg- 
jegyeztük — a Bölcseség  könyve  és  Sirák  könyve  töredékei- 
nek kivételével  elvesztek.  Annyi  biztos,  hogy  a szláv  apos- 
tolok Rómából  engedélyt  kaptak  mindazon  könyvek  lefordítá- 
sára, melyek  az  istenitiszteletnél  szükségesek. 

így  mindenesetre  lefordították  a Psalteriumot,  (a  hoz- 
zánk eljutott  legrégibb  görög  Psalterium  862-ből  való.)  pari- 
miákat1),  evangéliumokat,  Ap.  Cselek,  és  apostoli  leveleket. 
Nestor  krónikája  az  Evangéliumról,  Apostolról  és  Apostolok 
Cselek. -ről  szól.  Az  Apokalypsisről  hallgat  „cum  huius  in 
Ecclesia  Graeca  nullus  sit  usus“.  (Dobrowsky). 

Nézzük  tehát,  mit  beszélnek  ezen  kor  Bibliáját  illetőleg 
a felkutatott  kéziratok  ? 

9 Az  istenitiszteletnél  olvasni  szokott  ószövetségi  részek.  (ftapoipia). 

A ma  létező  szláv  kéziratok  két  különböző  alakban 
vannak  meg.  Az  egyik  az  istentiszteleti  parimiai  szöveg,  me- 
lyet legrégibbnek  tartanak  és  a másik  a magyarázatos  (toa- 
kokkjh)  szöveg  otthoni  használatra.  Az  előbbi  kéziratok  csupán 
a templomban  olvasni  szokott  szövegrészt  tartalmazzák ; az 
utóbbiak  ellenben  folytatólagos,  egész  szöveggel  jelennek  meg. 

Az  előzők,  épen  mivel  templomi  használatra  voltak  szánva, 
pontosabbak  ; szerzőik  theologiailag  képzett  görög  vagy  szláv 
férfiak.  Az  otthoni  használatra  szánt  magyarázatos  kéziratok 
ellenben  nem  oly  pontosak.  Az  istentiszteleti  szövegek  jobban 
el  voltak  terjedve  a szlávok  közt  és  Oroszországban  ; nagyobb 
tiszteletnek  örvendtek  és  igy  kevéssé  vétóztak.  A magyará- 
zatos szöveg  leginkább  kolostorokban  és  fejedelmi  könyvtá- 
rakban volt  található  és  csak  a XIII.  században  kezdett 
terjedni. 

A parimiai  textus  — nyelvre  és  jellegre  nézve  — tel- 
jesen hasonlít  a Psalterium,  Evangélium  és  Apostol  régi  szö- 
vegéhez. 

A tudósok  az  ószláv  kéziratok  két  typusából  arra  kö- 
vetkeztetnek, hogy  az  előbbiek,  vagyis  a parimiai  szövegű 
kéziratok  szerzői  Cyrill  és  Methód ; az  utóbbiak  szerzőjéül 
ellenben  sz.  Methódot  és  tanítványait  tartják  és  azt  mondják, 
hogy  879 — 927.  közt  jelentek  meg,  mikor  a szövegmagyará- 
zatokkal kapcsolatban  az  atyák  egyéb  munkái  is  lefordittat- 
tak  szláv  nyelvre. 

A parimiai  szöveget  a IX.  században  Konstantinápoly- 
ban használt  Septuaginta  után  állították  össze.  Ez  összeesik 
a Lukian-féle  recensióval. 

Mivel  a régi  görög  recensió  elveszett,  azért  a szláv  pa- 
rimiai szöveg  igen  nagy  szerepet  játszik  ezen  recensió  meg- 
ítélésénél. Erre  Cornely  is  rámutat. 

A régi  szláv  kéziratok  másik  alakja:  a magyarázatos 
(toakormh)  szöveg  az  alexandriai  és  vatikáni  codexek  szöve- 
géhez közeledik.  Teljessége  által  — bár  sok  idegen,  érthe- 
tetlen szó  van  benne  — felülmúlja  a parimiai  formát.  A for- 
dítás a Septuaginta  után  készült,  de  nem  oly  érintetlen,  mint 
a parimai  typus. 

A legrégibb  kéziratok  csak  a Pentateuchust  és  Psalte- 
riumot  hozzák.  (1136-ból  másolat).  Azután  jön  Josue,  Sirák, 

Ruth,  Parabolák.  Régi  a Próféták  könyve : 1047-ből  származó 
másolatban  és  Jób.  Mindezek  az  atyák  magyarázataival  van- 
nak ellátva,  kivéve  az  utolsó  négy  kis  prófétát. 

A Pentateuchus,  Josue,  Ruth  sem  a vatikáni,  sem  az 
alexandriai  szöveghez  nem  hasonlít  kizárólagosan.  Majd 
egyikre,  majd  másikra  emlékeztetnek,  de  vannak  egészen  el- 
ütő részek  is. 

A Birák  könyve  és  a Psalterium  az  alexandriaira  emlé- 
keztet. Jób  a vatikánira.  A Próféták  közül : Izaias  és  Jeremiás 
a vatikánira ; Ezekiel  az  alexandriara ; Dániel  Theodotionra. 
A kisebb  próféták  vegyes  szöveget  mutatnak.  A kevésbbé  régi 
Királyok  négy  könyve  a vatikánira  emlékeztet. 

A legtöbb  kézirat  a XV.  század  végéről  való.  A Para- 
lipom.,  Esdras,  Nehemiás,  Eslher  és  a „nem  kánonikus“  köny- 
vek fordítása  a Vulgata  után  készült  (kivéve  Salamon  Böl- 
cseségét  és  Sirachot). 

Az  írás  mihelyt  megjelent  Oroszországban,  a szellemi 
és  erkölcsi  élet  alapjává  lett  és  a theologiai  képzettség  ki- 
induló pontja. 

Aki  az  írást  ismerte,  azt  Írástudónak,  bölcsésznek  nevez- 
ték (Xhtpmh,  Knhjknhkx,  <1>h/\occ»4í£).  Eőleg  a kolostorokban 
voltak  elterjedve  ezen  bibliai  (magyarázatos)  kéziratok.  (Kiev, 
Moszkva,  Novgorod).  Azután  püspöki  székhelyeken  és  művelt 
világiaknál.  De  az  egyszerű  embereknél  is  előfordultak.  Főleg 
a Psalteriumot.  Prófétákat,  Pentateuchust  és  parimiákat  olvasták. 
A sok  leírás  folytán  hibák  csúsztak  be.  Ezért  a másolók  a 
szöveget  sokszor  javítgatták  éspedig  nem  egyszer  hibásan. 
A bibliai  könyvekkel  együtt  néha  apokrypheket  is  fölvettek 
és  igy  ezekből  is  belekerült  idegen  anyag  a Biblia  szövegébe. 
Ezért  egyes  képzett  férfiak  javítgatták  a kéziratokat.  így  Elek 
metropolita  (1332 — 1378.)  az  Újszövetséget  Konst.-ból  hozott 
görög  kéziratok  után  lefordította  szlávra.  Utóda,  Cyprián  met- 
ropolita (1378 — 1406.)  Szerbiából  és  Bulgáriából^  sok  bibliai 
(és  liturgikus)  kéziratot  hozott  (szlávot  és  görögöt)  és  ezek 
után  javította  a Psalteriumot.  Ebben  vét  a világosság  ellen. 
Ő t.  i.  szerb  volt  és  az  Oroszországban  beszélt  nyelvet  nem 
tudta  jól  és  szerb  szavakat  vitt  be  a javításba. 

A XV.  század  közepén  Fülöp  metropolita  (f  1474.)  és 
•az  ő neveltje  a zsidóságból  megtért  Theodor  a Psalteriumot 

és  Esther  könyvét  újból  lefordította  héberből.  Lehet,  hogy  ő 
javította  ki  a héber  után  a szláv  Pentateuchust  és  a pró- 
fétákat is. 

De  mindezek  részleges  jellegűek.  Általános  jellegű  a 
Gennadius-féle  1499.  Biblia.  Ez  Oroszországban  az  egyházi 
szláv  Bibliánál  mindenkor  alapul  szolgált  — bár  sok  válto- 
záson ment  át. 

2.  periódus:  az  1499.  Gennadius-féle  Bibliától  — 1581. 
és  1663. 

Az  első  teljes  szláv  kéziratos  Bibliát  Gennadius  nov- 
gorodi  érsek  adta  ki  1499-ben.  Ebben  régi,  a szláv  aposto- 
lok fordításához  közel  álló  részek  : Pentateuchus,  Josue,  Bírák 
Ruth,  Psalterium,  Parabolák,  Prédikátorok  (bár  ez  utóbbi  ké- 
sőbbi javításokkal).  A magyarázatos  szövegből : a Próféták 
(Jer.  1 — 25.,  46 — 51.;  Ez.ekiel  a 45.  és  46.  fejezetei  kivéte- 
lével). Sirák  könyve  a Vulgata  után  van  javítva.  Paralip, 
Esdras,  Nehemiás,.  Tóbiás,  Judith,  Salamon  Bölcsesége,  Es- 
ther deuterok.  részei,  1.  és  2.  Makkab.  a Vulgatából  fordítva. 
Úgyszintén  Jer.  1 — 25.,  46 — 51.  és  Ezekiel  45.  és  46.  feje- 
zetei. Esther  könyvének  protokanonikus  részei  a héberből 
vannak  fordítva.  3.  Makkab.  nincs  a Gennadius-féle  Bibliában, 
mert  a Vulgatában  sincs. 

Hasonló  gyűjtemény  jelent  meg  Vilnában,  Jónás  kievi 
metropolita  idejében.  (1502 — 1507.)  Ebben:  16  próféta,  Jób,. 
Psalterium,  Parabolák,  Prédik.,  Enekek-Eneke,  Sirák  szövege 
hasonlít  a Gennadius-féle  Bibliához.  Azonban  a szláv  Biblia 
szövegére  csak  a Gennadius-féle  Bibliának  van  jelentősége. 

A . Gennadius-féle  Bibliába  jutott  kéziratok  analisise  mu- 
tatja, hogy  a Septuaginta  után  vannak  fordítva  és  pedig  majd 
a vatikáni,  majd  az  alexandriai  szöveghez  állnak  közelebb. 
Néha  egy  könyvben  is  több  kézirat  nyoma  fedezhető  fel. 

Az  orosz  tudósok  Gennadius  Bibliájában  a katholizáló 
törekvések  egyik  eredményét  látják.  Gennadius  — mondja 
Evseev  — teljesen  szakított  a hagyománnyal,  midőn  a latin 
Vulgata  után  fölvette  a „nem  kanonikus"  könyveket  is. 

A szláv  Biblia  szövege  szoros  kapcsolatban  van  — a IX. 
századtól  egész  a XV.  század  végéig  — a görög  szöveggel. 
És  csak  a Gennadius-féle  Bibliában  lép  kapcsolatba  a latinnal. 
Hogy  magyarázzák  ezt? 

Ez  — feleli  Evseev  — a római  egyház  hitbeli  nyomá- 
sának eredménye.  A keleti  egyháznak  a nyugatival  szemben 
szigorúan  lezárt  kánonja  volt,  mert  a Nyugat  későbbi,  nem 
kánonikus  könyvekkel  szélesitette  a régi  kánont. 

Gennadius  munkájának  első  komoly  vizsgálói  azt  mond- 
ják, hogy  azért  használta-  a kiszélesített  kánont,  mert  vagy 
nem  álltak  görög  kéziratok  rendelkezésére  ezen  könyvekből^ 
vagy  nem  voltak  a görög  nyelvnek  alapos  ismerői.  A Vulgata 
pedig  kéznél  volt.  Mi  azonban  (t.  i.  az  oroszok)  a katholikus 
propaganda  művét  látjuk.  A katholicizmusnak  Oroszországra 
gyakorolt  nyomása  régi;  már  a XIII.  században  jelentkezik. 
Főleg  pedig  az  1439-i  flórenci  zsinaton.  Ép  itt  nyilvánult  meg 
nagy  törekvés  arra,  hogy  a kanonikus  jelentést  elfogadják  a 
„nem  kanonikus^  könyvekre  vonatkozólag. 

Az  ószövetségi  kánon  tárgyalásánál  tényleg  láttuk,  hogy 
a keletiek  a deuterok.  könyvekre  nézve  semmiféle  nehézséget 
sem  támasztottak  a flórenci  zsinaton. 

Ezen  törekvéseknek  megfelelőleg  a Biblia  fordításában  a 
szláv  származású,  de  latin : Benjámin  dominikánus  is  részt 
vett.  A forditásból  következtetve  horvát-glagolit  lehetett  az 
alapszöveg. 

A szláv  kéziratos  Biblia  további  története  a XVI.  szá- 
zadban Maximus  és  Gerazim  működésével  áll  összefüggésben. 
Maximus  munkája  azonban  nem  annyira  a szövegre,  mint 
inkább  a Biblia  egyes  helyeinek  magyarázatára  irányult.  Gö- 
rögből lefordította  és  magyarázatokkal  ellátta  a zsoltárokat. 
Apostolok  Cselekedeteit,  az  Apostolt  és  lefordította  Mt.  és  J. 
evangéliumához  irt  magyarázatokat.  Az  ő munkája  nem  volt 
tehát  befolyással  a szövegre. 

Makarius  metropolita  (f  1562.)  szintén  foglalkozott  a 
bibliai  szöveg  javításával.  Ő munkáját  „Minea“  címmel  adta 
ki  és  ezen  liturgikus  könyv  beosztásának  megfelelőleg  12 
könyvből  áll.  Az  egyes  hónapokba  azon  könyvek  vannak 
beosztva,  melyeknek  szentjeit  az  illető  hónapban  ünnepli  a görög 
egyház.  így  pi.  szept.  1 . officiuma  után  következik  Josue,  Bírák 
és  Ruth  könyve,  mert  Josué  emléke  szept.  l én  van. 

A Biblia  azonban  nem  teljes.  A Pentateuchus  meg  van 
benne  rövidítve.  A történeti  könyvek  közül  teljesebb  alakban 
vannak  meg:  Josue,  Birák,  Ruth,  1.  és  2.  Kir.,  1.  és  2. 

Makkab. ; a többi  hiányzik.  Prófétákból  16  van  benn.  így 
összesen  15  teljes  könyv  hiányzik. 

Egyébként  a szláv  Bibliának  további  történetére  nem 
volt  nagy  jelentősége. 

A mi  a nyomtatott  szláv  Bibliát  illeti,  az  oroszokkal  ro- 
kon nyugati  és  déli  szlávoknál  a XVI.  század  elején 
kezdiek  ilyenek  megjelenni.  így  1495-ben  Cettinjében.  1506, 
1549.,  1507.  a Vulgata  után  megjelent  a cseh  Biblia.  Ugyanez 
Prágában,  1517. — 1515. 

Skorinától  „orosz"  bibliai  fordítás  jelent  meg  régi  szláv 
kéziratokból,  kiegészítve  a Vulgata  után.  Osztrogban  1580- 
ban  a Psalterium  jelent  meg  nyomtatásban. 

Az  első  teljes  nyomtatott  ószláv  Biblia  az  158 l-i 
„Khkaía  Oct0C*jkck4au  (osztrogi  Biblia). 

3)  periódus  1581—1751. 

Konstantin  Konstantinovics  osztrogi  fejedelem,  hogy  a 
kath.  propagandát  Litvániában  és  Lengyelországban  ellen- 
súlyozza, elhatározta,  hogy  a Bibliát  kinyomatja.  Ő jó  és 
pontos,  Bibliát  akart.  Ezért  többeket  kiküldött  Nyugatra  és  Ke- 
letre, a görög,  szerb,  bolgár  egyházak  képviselőihez  és  Jeremiás 
patriarchához,  hogy  küldjenek  hiteles  kéziratokat  és  képzett,, 
görögül  és  szlávul  tudó  férfiakat.  A küldetés  teljes  sikerrel  járt. 
Sok  kéziratot  sikerült  összehozni  a Biblia  kiadásához. 

Ez  1581-ben  jelent  meg.  Az  összes  kéziratokat  összeha- 
sonlították és  egybevetették  a Vulgatával. 

Az  ostrogi  Biblia  sokban  eltér  a Gennadius- félétől  és 
az  eltérésekre  nem  találunk  párhuzamot  a ma  ismert  görög 
kéziratokban.  Ezen  eltérések  néha  a héberhez,  néha  a Vulg,- 
hoz  és  néha  a göröghöz  közelednek.  Ez  mutatja,  hogy  a 
fordítók  előtt  oly  szláv  kéziratok  voltak,  melyek  nem  jutot- 
tak be  a Gennadius  Bibliába.  Az  egyes  könyvek  szövegét 
tekintve,  a következőket  állapíthatjuk  meg  : 

Tóbiás,  Judith  és  3.  Ezdras  a Vulgata  után  van  javítva. 
Jób,  Paralip.,  Prédik.  Sirák  csaknem  változatlanul  átvéve  Gen- 
nadiustól.  Úgyszintén  a Psalterium.  Salamon  Bölcsesége  gö- 
rögből fordítva,  bár  sok  meg  van  tartva  a Vulg.-ból.  Esther 
görögből.  A protokanonikus  könyvek,  vagy  a görög  után, 
vagy  a Vulgata  után  javítva.  A Siralmak  részben  a Vulg„ 
után.  3.  Makk.  görögből. 

Ami  a felhasznált  görög  kéziratokat  illeti,  Eleonskij  azt 
tartja  — Evseevvel  szemben  — hogy  ama  gondolat,  mintha 
a konstantinápolyi  egyházban  használt  Lukián-féle  recensió 
adná  meg  a kezdetleges  szláv  Biblia  eredetiségét,  az  osztrogi 
Bibliában  nem  nyer  megerősítést.  Pl.  Josue  könyvének  ama 
kifejezései,  melyekre  megfelelőt  az  ismert  görög  kéziratokban 
nem  találunk,  a Lukián-féle  szöveggel  sem  egyeztethetők  össze. 

Általában  mondhatjuk  — a fentiek  alapján  — hogy  az 
osztrogi  kiadók  a szláv  Bibliát  a Sept.-hoz  akarták  köze- 
lebb hozni. 

A mi  magát  a fordítást  illeti,  főleg  a szavak  mennél  tel- 
jesebb visszaadására  törekedtek  és  az  érthetőségre.  Ezért  az 
archaismusokat  kirekesztették.  Mindazonáltal  sok  tökéletlen- 
ség volt  az  uj  Bibliában,  részint  a tárgyi  nehézség,  részint 
egyesek  járatlansága  folytán.  Az  orosz  egyházban  170  évig 
használták.  1663-ban  újra  nyomatták  jelentéktelen  javítások- 
kal, főleg  a helyesírásban.  Első  moszkvai  kiadása  Elek  cár 
alatt  jelent  meg  a metropoliták  és  más  püspökök  áldásával, 
Nikon  patriarcha  hozzájárulása  nélkül,  aki  méltóbb  alakban 
akarta  kiadni.  Ennek  a törekvésnek  volt  a visszhangja  az 
1674.  zsinati  határozat,  mely  szerint  az  egész  Bibliát  (Ó-  és 
Újszövetség)  a görögből  le  kell  fordítani.  A határozat  első 
végrehajtója  Slavnickij  Epiphanius  volt,  ki  az  Újszövetség 
szláv  fordítását  öszehasonlitotta  nemcsak  a nyomtatott  görög 
szöveggel,  hanem  a kéziratossal  is.  A Pentateuchust  is  össze- 
hasonlította. Az  Apóst.  Cseleked.  és  az  Apostoli  levelek  ki- 
javítása 1669-ben  történt  különféle  szláv  kéziratok  alapján. 
Ezt  a kijavított  szöveget  lenyomatták  1671-ben. 

Az  osztrogi  Bibliának  nagy  jelentősége  volt.  Hatása  nem 
határolódott  Oroszország  területére.  Már  az  osztrogi  Bibliáig 
is  elterjedtek  orosz  kéziratok  a déli  szlávok  között.  De  mind- 
ezek élén  állott  a XVI. — XVII.  századokban  az  osztrogi  Biblia. 

Novakovics,  a szerb  irodalom  kutatója  pl.  tanúskodik  a 
szerb  nyomtatványoknak  az  oroszhoz  való  viszonyáról  a 
XVI — XVII.  századokban.  A szerb  barátok  — igy  szól  — 
egyszerűen  leírták  az  orosz  kéziratokat,  de  ezzel  sok  zavart 
idéztek  fel  a nyelv  fejlődésében.  A szláv  nyelv  orosz  alakja 
uralkodott  a szerbeknél  a XVII.  század  elejétől  egészen  a 
XIX.  század  elejéig. 

Az  osztrogi  Bibliának  még  a horvátok  istenitiszteleti 
textusára  is  volt  befolyása.  Úgyszintén  a magyarországi  olá- 
hok szövegére. 

Az  osztrogi  Biblia  szövege  bizonyos  tekintetben  pápai 
megerősítést  nyert.  Ennek  rövid  magyarázata  a következő : 

Ismeretes  dolog,  hogy  a XIII.  században  Dalmáciában, 
Isztriában,  Krajnában  a glagolit  istenitisztelet  el  lett  ismerve. 
A tiszta  liturgikus-biblikus  textus  első  alakját  a Cyrill-féle 
fordításra  vezetik  vissza. 

A trienti  zsinatnak  az  egyházi  könyvek  javítására  irá- 
nyuló rendelete  kiterjed  a glagolit  könyvek  javítására  is.  En- 
nek történetét  a Congregatio  de  propaganda  fide  történeté 
tartalmazza  1621. — 1791-ig.  A Propaganda  kiadásainak  sajá- 
tos jellege  az,  hogy  függnek  az  orosz  recensio  szö- 
vegétől. 

VIII.  Orbán  pápa  1624.-ben  megbízta  a horvát  Levako- 
vicsot,  hogy  nyomda  alá  készítse  a liturgikus  könyveket.  Ter- 
lecki  tanácsára,  ki  azt  mondta,  hogy  a szláv  nyelv,  melyre 
Cyrill  fordította  a liturgikus  könyveket,  az  orosz  liturgikus 
könyvekben  van  meg,  ezért  a glagolit  szöveget  ezután  kell 
fordítani.  1648.-ban  megjelent  a glagolit  Breviárium.  (Breviá- 
rium Romanum  slavico  idiomate,  Romáé).  Meg  van  benne  az 
osztrogi  Biblia  nyoma.  A Psalterium  részben  az  osztrogi 
után  javítva,  részben  a Vulgata  után.  X.  Incze  pápa  jóváhagyta 
és  ezzel  az  osztrogi  szöveg  hatalmas  megerősítést  nyert. 
(Chrésztianszkoje  Cstenie  1913.  ápr.  füzet). 

4.  periódus  1712— 1751-ig. 

Nagy  Péter  cárral  uj  fejezet  kezdődik  a szláv  Bib- 
lia történetében.  Ő 1712-ben  ukázt  adott  ki,  mely  szerint  a 
szláv  szöveget  nyelvtanilag  és  értelmileg  a göröghöz  közelebb 
kell  hozni.  Az  akkori  legkiválóbb  theologusok  Damatinszkij 
Theophylaktus,  Lichud  Sophronius  és  mások  bízat- 
tak meg. 

A javítók,  miután  a görögben  is  hibákat  találtak,  a Vul- 
gatát  is  használták  (főleg  Tóbiás  és  Judith  könyvében).  Sőt 
a hébert,  polyglottát,  az  arab,  szír  és  szamaritánus 

szöveget. 

1720-ban  befejezték  munkájukat.  Mit  tettek  a Péter-féle 
javítók  ? A külső  változtatáson  kívül  a kevésbbé  érthető  szó- 

kát  érthetőkkel  cserélték  föl.  Helyenkint  megjelölték  a pár- 
huzamos helyeket. 

Azonban  nem  egyhamar  jelent  meg  a rászkolnikok  fel- 
lépése miatt.  1724.-ben  a cár  meghagyta  a synodusnak,  hogy 
nyomassák  ki,  azonban  a javított  kifejezések  oldalt  szintén 
feljegyzendők.  Egy  pótló  rendelete  arra  irányult,  hogy  a Psal- 
teriumot  össze  kell  hasonlítani  a göröggel  és  a szláv  szövegnek 
a görögtől  való  eltérései  szintén  feljegyzendők  oldalt.  Nagy  Pé- 
ter közben,  1724.  végén  meghal,  mikor  már  minden  készen  volt 
a kinyomatásra.  így  a kiadás  hosszabb  időre  újra  megakadt. 
I.  Katalin  cárnő  hiába  sürgette  a dolgot.  1735.-ben  komolyan 
felkarolja  a synodus  tagja : Theophán  érsek.  Ő nem  volt  meg- 
elégedve a fordítással,  mivel  a fordítók  a latin  Vulgatát  is  tekin- 
tetbe vették,  melyre  átvitte  a maga  türelmetlenségét  a katho- 
lieizmussal  szemben.  Közölte  a synodussal  Nagy  Péter  utolsó 
szóbeli  rendelkezését,  mely  szerint  a Bibliát  az  előző  szerint 
változatlanul  kell  kiadni  és  az  eszközölt  javítások  oldalt  adan- 
dók és  nem  a szövegben  a néphangulat  felingerlésének  elhá- 
rítása végett. 

A synodus  Ambrus  érseket,  synódusi  tagot  bízta  meg 
az  átnézéssel.  A javítások  jegyzékbe  kerültek.  Szentpéterváron 
kellett  kinyomatni.  De  mikor  már  minden  elkészült,  Theo- 
phan  érsek  beszüntette  a nyomatást.  (1736.  ápr.  15.) 
Az  ok  valószínűleg  az  volt,  hogy  itt  tulajdonképen  tel- 
jesen uj  munkáról  van  szó.  A synodus  ugyanis  később  úgy 
intézkedett,  hogy  mindaz,  mi  a Septuagintán  kívül  eső  Bib- 
liából, főleg  a latinból  van,  kiküszöbölendő*  és  csak  a töb- 
bire (tehát  a 70-és  a héber  alapon)  vonatkozik,  hogy  a régi 
kifejezések  megtartandók  és  az  uj,  jegyzetben  adandó.  Ez 
persze  óriási  munka  volt  és  amellett  kérdésessé  vált, 
hogy  vájjon  e jegyzetek  nem  fogják-e  megzavarni  az 
olvasót. 

Theophán  meghalt,  mielőtt  a Biblia  megjelent  volna. 
Az  1736.  végén  megkezdett  nyomtatása  roppant  lassan  ha- 
ladt. 1738.-ban  uj  nehézség  állott  elő.  Észrevették,  hogy 
Tóbiás,  Judith  és  3.  Esdras  a Vulg.-ból  van  fordítva,  mert  a 
göröggel  nem  egyezik  és  Nagy  Péter  megbízottai  is  a Vulg. 
után  javították.  Ezért  ezeket  le  kellett  a görögből  fordítani. 
De  melyikből  ? Kéziratos,  vagy  nyomtatott  görögből  ? Össze 

kellett  gyűjteni  a bizonyítékokat  arra  nézve,  hogy  a javítók 
minő  bibliákat  használtak.  De  a dolog  megakadt.  1740-ben 
a synodus  elhatározta,  hogy  a nevezett  könyveket  újból  le- 
fordittatja  az  általánosan  használt  görögből.  A többit  pedig  a 
régi  után  változtatás  nélkül  kiadja,  de  a szöveg  alatt  följe- 
gyeztetnek az  uj  javítások.  1742-ben  elkészültek  a javítások. 
Használták  Walton  Polyglottáját,  az  alexandriai  kézirat  olva- 
sását és  a komplutit.  És  pedig  azért,  mivel  szerintük  a régi 
szláv  Biblia  az  alexandriai  kéziratból  lett  fordítva,  rpely  köze- 
lebb áll  a héberhez,  mint  a vatikáni.  A régi  javítók  — mond- 
ják — az  alexandriai  kéziratot  használták  és  csak  a benne 
nem  lévő  helyeknél  fordultak  a kompluti  kiadáshoz.  A vati- 
káni Bibliát*  nem  használták,  mert  benne  sok  hiány  van  a 
szlávhoz  és  héberhez  viszonyítva  (1.,  2.  Kir. ; 1.  Paralip.) 
és  a benne  nem  lévő  helyek  mind  megvannak  a szlávban  és 
olvasásuk  úgy  látszik,  hogy  egyezik  a héberrel.  így  az  alexandriai 
kézirat  mellett  döntöttek  a Walton-féle  kiadás  olvasásai  szerint. 
A munka  lassan  haladt.  Sok  a szlávban  meglevő  hely  nem 
volt  meg  a görögben  és  igy  a hébert  is  meg  kellett  nézni, 
sőt  a szírt  és  másokat,  melyekkel  egyes  helyeken  egyezett  a 
szláv  Biblia.  A synodus  főleg  arra  figyelmeztetett,  hogy  ügyel- 
jenek, hol  van  értelmi  különbség  és  nincs-e  az  „orthodox* 
egyház  dogmáival  ellenkező  tanitás  valahol  és  fölösleges 
nincs-e  a szövegben.  Mindezen  helyeket  össze  kellett  vetni 
a görög  Bibliával  és  véleményüket  e synodus  elé  terjeszteni. 
1746.  végén  készen  voltak.  Újból  át  kellett  nézni  különböző 
görög  codexek  után,  mig  végre  1748-ban  ezzel  is  készen 
voltak. 

Az  utóbbi  javítóknak  már  több  segédeszköz  állott  rendelke- 
zésre. így:  a kompluti,  londoni  Polyglottán  kívül : Laubet  Bős 
'H  IJocXaiá  AiafWjXY]  xatá  tdí?  70.,  1709.  (A  Biblia  Sixtina  kü- 
lönböző olvasásokkal  az  akkor  ismert  kéziratokból  és  részben 
magyarázatokkal) ; az  alexandriai  kódexnek  Grabe-féle  kiadása, 
Héber-latin  Biblia ; a Sept.  latin  fordítással  Nobili-től  (Romáé, 
1588.)  stb.  és  az  atyák  munkái.  Főleg  az  alexandriai  textust 
részesítették  előnyben.  Azután  gyakori  hivatkozás  van  a komp- 
lutira,  mint  amely  az  alexandriai  után  legjobban  egyezik  a 
szlávval.  De  a vatikánit  is  figyelembe  veszik.  Az  értelem 
visszaadására  törekedtek.  A különböző  olvasásoknál  az  egyház- 


75 


atyák  és  egyháztanitók  magyarázataira  voltak  tekintettel.  Sőt: 
az  Újszövetségre  is.  PL  Is.  42,  l.-nél.  Mt.  12,  18.  után  javasol- 
ták a javítást.  De  a synodus  nem  fogadta  ezt  el  és  elrendelte,, 
hogy  hagyják  meg  az  előző  fordítást,  mely  egyezik  a görög- 
gel. Nehezebb  helyeknél  a héberre  is  utaltak. 

Az  összes  ó-  és  újszövetségi  könyvek  fordítását  össze- 
hasonlították a göröggel.  Magát  a javítást  pedig  csak  az  ószö- 
vetségi könyveknél,  kivéve  a Psalteriumot,  mely  N.  Péter 
rendelete  alapján  változatlanul  maradt,  bár  a javítók  sok  elté- 
rést találtak  a görög  szövegtől. 

Az  újszövetségi  javítások,  melyeket  a göröggel  való  össze- 
hasonlítás alapján  eszközöltek,  csak  jegyzetek  alakjá- 
ban kerültek  be.  A szövegbe  csak  a nyelvtani  javításokat 
vették  fel. 

A főbb  szempontokat  magának  a Bibliának  bevezetésé- 
ben jelölték  meg. 

A sok  javításon,  átnézésen  keresztülment  Biblia,  Erzsébet 
cárnő  alatt  jelent  meg  1751-ben.  Második  kiadása  1756-ban. 
Azóta  igen  sokszor  adták  ki.  Ma  is  változtatás  nélkül  hasz- 
nálják. Ennek  alapján  készült  az  1804.  budai  kiadás  is,  me- 
lyet egyházmegyénkben  is  használnak.  Az  1900.  lembergi 
kiadású  Ószövetség  is  ezen  alapszik,  melynek  jegyzeteit  Cor- 
nelius  a Lapide,  Allioli,  Knabenbauer,  Brentano,  Dillmann  alap- 
ján Bacsinszky  Sándor  készítette.  Miután  az  Erzsébet-féle 
Biblia  ilyen  fontos  szerepet  játszik  a keleti  egyházban,  néz- 
zük csak,  hogy  a „Predszlovie“  (előszó)  szerint  minő  a javí- 
tások általános  jellege  ? 

Az  atyákat  követve  arra  ügyeltünk  — igy  szólnak 
— hogy  megegyezik-e  a szláv  Biblia  a göröggel  ? Ezért: 
semmit  sem  vittünk  be  a szövegbe,  mi  nincs  meg  a. 
görögben. 

Az  1663.  moszkvai  kiadás  kifejezéseit  seholsem  változ- 
tatták, ha  azok  megfeleltek  a görögnek  és  a szláv  nyelv 
tulajdonságainak. 

Persze  nehéz  pontos  Ítéletet  mondani  arról,  hogyan  vit- 
ték ezt  keresztül  a javítók. 

Ha  az  Erzsébet-féle  Bibliát  összehasonlítjuk  az  osztrogi- 
moszkvaival,  a következőket  látjuk. 


76 


1 . A Septuagintát  követik  ; a variánsoknál  az  alexandriai- 
nak adják  az  előnyt.  2.  Óvatosan  jártak  el  a.  szláv  szövegnek 
az  eredeti  kéziratokkal  való  összehasonlításánál.  Ha  nem  ta- 
láltak a szláv  szövegnek  megfelelő  olvasást,  akkor  nem  bán- 
tották. 3.  Tóbiás,  Judith  könyvét  újból  lefordították  a görög- 
ből. Esther  könyvét  a görög  után  javították,  mivel  ezek  vagy 
a Vulg.-ból  voltak,  vagy  a héberből ; 3.  Esdrast,  nem  lévén 
a görögben,  a Vulg.  után  javitották. 

Az  Újszövetségben  — mint  már  feljebb  megjegyeztük  — 
üz  1663 A moszkvai  kiadástól  eltérő  lég,  a göröggel  és  az 
atyákkal  való  összehasonlítás  alapján  történt  a javítás , de 
csak  a nyelvtani  eltérések  kerültek  a szövegbe . 

Egyébként  az  eltéréseket  minden  könyvnél  részletesen 
előadják. 

A sokszori  javítás  ellenére  az  Erzsébet-féle  Biblia  egy- 
általában nem  mondható  tökéletesnek.  Ezért  a biblikusok  uj, 
javított  kiadást  sürgetnek. 

A szöveg  felosztása. 

Az  ószláv  Biblia  története  folyamán  láttuk,  hogy  az  első 
teljes  (bár  még  kéziratos)  Biblia  a Gennadius-féle  Biblia  1499- 
hől.  Természetes  tehát,  hogy  ezen  időig  a Biblia  felosztásáról 
— mai  értelemben  — nem  beszélhetünk.  A XV.  század  vé- 
géig csak  liturgikus  felosztásról  lehet  szó.  A Biblia  olvasása 
t,  i.  már  a legrégibb  időktől  az  istentiszteletnek  kiegészítő 
része.  Az  alkalomnak  megfelelőleg  bizonyos  részeket  nyilváno- 
san olvastak  a templomban  az  Ó-  és  Újszövetségből.  Az  egyes 
egyházakban  erre  nézve  más  és  más  rendszer  fejlődött  ki, 
úgy,  hogy  olvasási  rendszerekről  beszélhetünk.  Ezen  lectiós 
rendszerek  tanulmányozására  szolgálnak  a különféle  liturgikus 
könyvek  (Triodion,  Pentekostarion,  Minea)  és  a meglévő  litur- 
gikus kéziratok.1) 

Ezek  tekinthetők  a bibliai  szöveg  legrégibb  felosz- 
tásának. 

Gennadius  novgorodi  érsek  Bibliájában  a deuterokano- 
nikus  könyvek  a Vulg.  után  vannak  fordítva.  Miután  a Vul- 

J)  Mitteilungen  des  Septuaginta  — Unternehmens  dér  Königlichen 
•Gesellschaft  dér  Wissenschaften  zu  Göttingen.  Heft  5.  (Berlin,  191  f».) 

gatában  már  a XIII.  században  megvan  a fejezetes  és  vers- 
szakos felosztás,  igy  azt  lehetne  gondolni,  hogy  Gennadius 
azt  is  átvette.  De  tényleg  nem  igy  áll  a dolog.  Gennadius 
a Vulgatából  csak  a könyvek  sorrendjét  és  az  előszót  vette  át. 
A sorrendet  az  1581-i  osztrogi  kiadás  is  megtartja  és  első 
ízben  vezeti  be  a fejezetes  beosztást  a szövegbe  és  pedig  a 
Vulgata  után.  Versszakos  beosztás  még  nincs. 

Ezt  megtartja  az  1663.  moszkvai  kiadás  is. 

Nagy  Péter  megbízottai  első  Ízben  hozták  be  a vers- 
szakos beosztást  és  pedig  1720-ban  a Vulgata  után.  A feje- 
zetes beosztást  javították  a görög  szerint. 

A végleges  1751,  Biblia  is  ezt  követi.  Megjegyzendő,, 
hogy  számok  helyett  — a görögnek  megfelelőleg  — betűket, 
használ  a fejezetek  és  versszakok  jelölésére. 


Kodex-kutatások. 


Irodalom : 1.  a források  közt.  Ezen- 
kívül: Chrisztianszkoje  Cstenie  1911.  ápr. 
füzet;  Pravoszlavnoje  Obozrinie  1862. 
szept.  füzet;  ’ExxXyjcj.  <í>.  1909.  jan.  febr. 
fűz.  és  1911.  aug.  fűz;  Revista  Teologica 
1914.  No  10.— 13.  és  1916.  No  1.— 3. 

A Biblia  szövegének  kritikájánál  fontos  a kéziratos  tex- 
tusok ismerete.  Először,  mint  az  ószláv  Biblia  történeténél 
láttuk,  Gennadius  novgorodi  érsek  gyűjtötte  össze  a régi  szláv 
kéziratokat  (1499.) 

Az  osztrogi  bibliaforditók  szintén  összegyűjtötték  az  ak- 
kor ismert  szláv  és  görög  kéziratokat  Keletről  és  Nyugatról 
és  kritikailag  állapították  meg  az  1581.4  Biblia  szövegét.  Igaz, 
hogy  erről  a kritikai  munkáról  nem  sokat  tudunk. 

A szláv  kéziratok  kutatását  már  Assemani  kezdte  meg. 
Ő a vatikáni  könyvtárban  két  „ruthén“  codexet  ismer.  Cara - 
manus  még  egy  harmadikat.  Sorich-nél  is  volt  egy  codex. 
(Dobrowsky:  Linguae  Slavicae  Institutiones.) 

Nyomatékosan  mutatott  rá  az  ószláv  kéziratok  felkuta- 
tásának fontosságára  a XVIII.  századbeli  híres  biblikus  : Mi- 
chaelis.  A keletiek  azonban  csak  legújabban,  a XIX.  század 
folyamán  kezdik  értékelni  a bibliai  kéziratok  szerepét  a szöveg- 
kritika  terén. 

Nem  oly  szemmel  nézik  ezt,  mint  az  a görög  patriarcha, 
ki,  midőn  Tischendorffal,  a Sinai  codexről  beszélgetett,  ezt 
mondta : nekünk  régóta  van  már  Evangéliumunk  és  Aposto- 
lunk, mire  van  még  szükség? 

Az  orosz  tudósok  a legtöbbet  tettek  e téren. 

Tischendorf  felfedezését  a Sinai  hegy  szent  Katalin  kolos- 
torában, többször  méltatták  és  sokat  vártak  a Sinai  codextől 
a biblia  szöveg  kritikájára  nézve. 

Szmirnov-Platonov  Tóbiás  könyvének  kritikai  ismerte- 
tésénél már  a Sinai-codexet  használta.  (Pravoszlavnoje 
Obozrinie  1862.  okt.) 

Persze  a Sinai-codex  nagy  értékelésében  nem  kis  része 
van  annak  is,  hogy  az  Ószövetségben  22  könyvet 
ismer. 

A kéziratok  önálló  kutatása  terén  az  oroszok  vezetnek. 
Mindazonáltal  a nagy  kincs,  mit  a Cyrill-betüs  bibliai  kéz- 
iratok képviselnek,  még  csak  kis  részben  van  kiaknázva.  A 
régi  szláv  fordítások  nagyobb  része  kéziratokban  hever  kü- 
lönböző helyeken  szétszórva.  Nyomtatásban  csak  kevés 
jelent  meg.  Ilyenek  a következők. 

Amphylochius  archimandrita  kiadta  a régi  szláv  Psal- 
tériumot.  (XIII — XIV.  századból.) 

Grigorovicsev  kiadta  a Paramejnikot  (ószövetségi  lectiós 
könyv)  összehasonlítva  a más  Paramejnikokkal. 

Vasztokov  az  osztromiri  evangéliumot  (1056 — 1057.) 
1843.;  phototypikus  kiadás.  1883. 

Amphylochius  archimandrita:  Galicsszkoje  Csetverojevan- 
helie  1144-ből;  1882 — 1883.  három  kötetben. 

Szreznevszkij : Gakkhno  BiuiNríAif.  (XI.  sz ) 

Jagics : Glagolit  evang.  a XI.  századból  (1883.) 

Amphilochius  archimandrita : Újszövetség  a XIV.  sz.-ból ; 
phototypikus  kiadás.  Később  Leontiev  adta  ki  (1892.) 

Voszkreszenszkij : Márk  evangéliuma  XI — XVI.  század 
beli  kéziratok  után  (1844.) 

Voszkreszenszkij : Rom.  lev.  (1892.) 

Evangéliumi  töredék  a XI.  századból  (1868.) 

Szilveszter:  Római  evangélium  XI— XII.  századból. 

(Paris  1843.)  Újból  kiadva:  1899-ben. 

A moszkvai  synodusi  könyvtár  sz^v  kéziratait  leírta: 

Gorskij. 

Zuteckij  ily  címmel  ismertet  egy  szláv  codexet : 
„Descriptio  perescopnicensis  codicis  manmcripti  Évangelii 
saec.  XVI.  Kioviae,  1876. 

Nagy  lökést  adott  a szláv  bibliai  kéziratok  tanulmá- 
nyozásának a göttingai  egyetem  Septuaginta-vállalata.  A 
Septuagintának  az  összes  fordításokkal  való  kiadásáról  van 
szó  és  az  ebben  való  közreműködésre  az  orosz  tudósok  is 
fel  lettek  szólítva. 

így  többi  között  Evseev. 

Egy  évi  munka  után  több  mint  négy  ezer  szláv  kézirat 
állott  rendelkezésre,  melyek  nélkülözhetetlenek  a régi  bibliai 
szöveg  megállapításánál. 

Az  anyag  kiadásáról  és  feldolgozásáról  ezideig  semmit 
sem  tudunk.1) 

Az  ószövetségi  görög  kéziratok  terén  is  nagy  érdemeik 
vannak  az  orosz  és  görög  tudósoknak. 

A göttingai  egyetem  Septuaginta  vállalatában  — mint 
jelezve  volt  — alaposan  kivették  részüket. 

1)  Ezen  kéziratok  nagyobb  része  Cyrill  betűs. 

Ezen  irás  nem  más,  mint  kiegészitése  néhány  uj  betűvel  a görög 
írásnak,  amint  ez  a IX. — XI.  századbeli  görög  liturgikus  könyvekből  isme- 
retes. (A  hozzánk  eljutott  legrégibb  a Porphir-féle  Psalterium  852-ből  való.) 
A Cyrill  betűk  régi  hangzás  dolgában  a legrégibb  görög  emlékek  görög 
betűivel  néha  majdnem  egészen  azonosak.  Pl.  a k (magyarban : b)  meg- 
felel a p különböző  formáinak,  melyek  a görögben  — v,  vagy  b 
(pl.  Xa[l(3áva))  J a n és  ui  (c,  s)  alak  és  jelentés  szerint  hasonlítanak  a 
héber:  cade-hez  és  sin-hez  (és  ezek  szamaritanus  váriansaihoz).  Chwolsotl 
volt  szentpétervári  egyh.  akadémiai  tanár  pl.  kimutatta,  hogy  a héber: 
sint  a IX. — X.  században  csaknem  úgy  írták,  mint  az  ószláv  : in-t  (s). 
(Héber  feliratok  gyűjteménye.  Szentpétervár,  1884.) 

Mint  a görög  betűknek,  úgy  a szláv  betűknek  is  számjelölése  és 
külön  elnevezése  van. 

Az  ószláv  irás  az  egyes  szláv  népeknél  bizonyos  változáson  ment  át. 

A bolgárok  a X. — XIII.  századokban  a legnagyobb  teljességben  és 
az  ó-  görög  formákhoz  való  legnagyobb  közelségben  ismerték. 

Chrabr  barát,  Cyrill  és  Method  kortársa  a Cyrillika  összeállítását  a 
világ  teremtésének  6363.  évére  teszi,  Boris  bolgár  fejedelem  és  Vratiszláv 
morva  fejedelem  idejére.  Ez  áttéve  a mi  éveinkre:  855  év  Kr.  u,  (ha  a világ 
teremtésétől  5508  évet  számítunk,  mint  egyes  görögök)  vagy  863  év  (ha 
más  görögökkel  5500  évet  számítunk). 

A glagolit,  melyben  sokan  a Cyrillika  átdolgozását  látják,  csaknem 
oly  régi  mint  emez. 

Irodalom:  Jagics  többször  jelzett  művén  kívül:  Karckij : A Cyrill 
Paleographia  vázlata.  Varsó,  1901.  Szobolevszkij : a régi  egyházi  szláv 
nyelv.  Moszkva,  1891.  Azután  egyes  cikkek  az  ,, Orosz  philologiai 
Tudósitó“-ban  1902.  No.  1. 

A VIII.  Heft  az  Ószövetség  görög  codexeit  hozza.  En- 
nek alapján  a következőket  jegyezzük  fel. 

A XVI.  századig  leírja  az  összes  görög  kéziratokat  és 
pedig  nemcsak  a bibliai  szöveget,  hanem  a catenakat,  com- 
mentárokat  (V.  sz.-ból)  és  lectionárokat  is. 

A commentárokat  körülbelül  400-tól  (Kr.  u.)  hozza,'  mert 
az  első  három  század  meg  van  Harnacknál ; a IV.  századot 
pedig  a krakói  Akadémia  fogja  kiadni. 

íme  néhány  katalógus  görög  és  orosz  tudósoktól. 

Lambros : Az  athéni  könyvtárak  (a  nemzetit  kivéve) 
códexeinek  katalógusa. 

Beis:  az  athéni  keresztény  régiségtan!  Társaság  kéz- 
iratainak katalógusa.  Athén,  1908. 

Sakellion  és  Alkibiadis:  a görögországi  könyvtárak 

kéziratainak  katalógusa.  ‘Athén,  1892. 

Lambrus  kiadta  az  Athos  hegy  kéziratainak  katalógusát. 
„Catalogue  of  the  Greck  ms.  on  Maunt  Athos.  I.  II.  Cambr. 
1895—1900. 

Papadopulos-Kerameos  a jeruzs.  könyvtárakat  ismer- 
teti... 1 — 4.  Szentpétervár,  1891 — 1899. 

Koikolydes  a jeruzsalemi  könyvtárak  kéziratait  hozza. 
Jeruzsálem,  1899. 

Papüdopulos-Kerameos : 'mwXo^oc,...  ttjs  Eua'nfsXoojc 
Gyokr\Q.  Szmyrna,  1877. 

Cereteli  et  Sobolevskij : Exempla  codicum  graecorum 
litteris  minusc.  scriptorum  annorumque...  Vol.  I.:  Codices 
Mosquenses.  Mosquae,  1911. 

Sabas  : Specimina  paleographica  codicum  graecorum  et 
slavonicorum  bibliothecae  Mosqu.  Synod. ; saec.  VI — XVII. 
Mosquae,  1863. 

Cereteli  et-Sobolevszkij : Exempla  codicutn  graec.  litteris 
minusc.  scriptorum...  Volumen  alterum : Codices  Petropo- 
litani.  Mosquae,  1913. 

Amphilochius : Paleographische  Beschreibung  gr.  Hss. 
(oroszul)  1 — 4.  Moszkva,  1879. 

Petrov  a kievi  egyházi  akadémia  egyh.  régiségtan} 
múzeuma  kéziratait  irja  le.  I.  Kiev,  1875. 

Vladimír  archimandrita  rendszeresen  leírta  a moszkvai  syno-. 
dusi  könyvtár  kéziratait.  1 .a  görög  kéziratok  leirása.Moszkva,  1 894 

A románok  közül  Jorgán  kivül  megemlítendő : Erbiceanu, 
ki  a romániai  könyvtárak  kéziratainak  katalógusát  adta  ki. 
1861 — 1886.  Függelék:  Konstantinápoly,  1888. 

A kéziratok  nagyrészt  Jassiban  vannak.  Részletesen  irt 
erről  a Jassiban  megjelenő:  „Revista  Teologica“.  I.  (III.?) 
kötetben. 

A görög  Papamichael  ismerteti  az  orosz  Uspenskij 
munkáját,  melyben  leírja  a Sinai  hegy  szent  Katalin  kolos- 
torában levő  görög  kéziratokat.  (Szentpétervár,  1911.) 

Az  első  rész  a szentirási  codexekkel  foglalkozik. 

Ez  a kolostor  egyike  a leggazdagabbaknak  bibliai  kéz- 
iratokban. Persze  sok  átment  különböző  patriarchátusok 
könyvtáraiba  és  magánosok  (Moldva  — Oláhország  fejedelmei) 
könyvtárába.  Jól  mondja  Uspenskij,  hogy  a Sinai  kolostor 
története  a XIX.  század  második  feléig,  a kolostor  kifosz- 
tásának története.  (Francia  ügynökök.) 

A XIX.  század  második  felétől  kezdve  főleg  az  orosz 
tudósok  kezdtek  érdeklődni  a Sinai  könyvtár  iránt.  így : 
Kondakov,  Dimitrievszkij , Karabinov,  Vasiliev. 

Külön  foglalkozunk  azon  nevezetes  felfedezéssel,  melyet 
Üspenskij  tett  a Serail  könyvtárában. 

A konstantinápolyi  orosz  régiségtani  Társaság  közle- 
ményei (XII.  kötet)  tesznek  erről  jelentést.  És  ez  nem  más, 
mint  a híres  Oktateuchos,  melynek  létezéséről  mások  is 
tudtak,  igy  pl.  Kubinyi  hazánkfia,  de  nem  ismerték. 

Azon  ritka  codexek  közé  tartozik,  melyek  az  Ószö- 
vetségnek egymásra  következő  eseményeit  rövid  leírásban 
adják  a világ  teremtésétől  egész  Ruthnak  Booz  földjén  való 
időzéséig.  Ilyen  codex  2 van  a Vatikánban,  1 Athos  hegyén 
és  2 Szmyrnában. 

A prológust  Izsák  uralkodó  I.  Komnenus  Elek  fia  irta 
és  ez  bizonyítja,  hogy  a Komnenusok  könyvtárá- 
ból ered. 

Az  Oktateuchos  elején  van  Aristeas  ismert  levele, 
melyben  előadja  a Septuaginta-forditás  körülményeit,  byzanci 
írója  átdolgozásában.  Ez  mutatja,  hogy  Aristeas  levele 
Philokrateshez  korántsem  talált  oly  tiszteletre,  mint  azt 
Ikonomos  a Sept.-ról  irt  munkájában  előadja.  A változtatás 
azonban  inkább  külső  (nyelvi). 


83 


Az  Oktateuchos  magyarázatainak  Írójáról  semmi  biztosat 
sem  tudunk.  Valamelyik  szerzetes  lehet.  Uspenskij  Theodo- 
retusban  sejti  a magyarázatok  íróját.  De  sok  rész  biztosan 
későbbi. 

E kérdés  vizsgálata  rávezette  Uspenskij t az  ószövetségi 
magyarázatok  Catenainak  tanulmányozására. 

Az  első  görög  Catena-iró  : Prokopios,  a Gázában  (IV. 
V.  sz.)  virágzó  iskola  vezetője.  Ő valószínűleg  már  kész 
anyagot  használt  fel  és  ebben  az  esetben  Caesariái  Eusebius 
a mestere. 

A görögök  közül  Nikiforos  Theotokis  adott  ki  catenákat 
az  Oktateuchoshoz.  A régiségtani  Társaság  IX.  kötetében  ir 
erről  Uspenskij. 

De  mi  köze  van  Theotokisnak  a seraili  kiadáshoz? 

A keleten  ismert  három  kis  betűs  codex  (Szmyrna, 
Athos,  Serail)  összehasonlításából  kimutatja  Uspenskij,  hogy 
egy  a prototypusuk  és  egy  ágat  alkotnak.  Sőt  kimutatja,  hogy 
a lipcsei  codex  is  idetartozik.  A müncheni  9.  számú  codex 
hasonlóan. 

A codexet  350  kép  díszíti. 

A szélén  glossák  vannak  a szerzők  neve  nélkül.  Ezek- 
ben Uspenskij  a Hexapla  maradványait  látja.  Mert  bár  a 
Hexapla  kivéve  az  V.  oszlopot,  elveszett,  miután  Hesy- 
chius  és  Lukian  ennek  nyomán  jártak,  a catenak  fel- 
kutatása és  rendezése  révén  nincs  egészen  elvágva  a régi  kéz- 
irathoz kötő  fonál. 

Origenesre  és  tanítványaira  emlékeztetnek  a seraili  ki- 
adásban lévő  glossák. 


6! 


Forditások. 


Irodalom:  Acta  Acad.  Velehr.  1912. 
No.  1 — 3.;  Revista  Teologica  1912.  No. 
3.,  4.,  5.;  1913.  évfolyam  több  száma; 
1914.  No.  10—13.  1916.  No.  1—3. 
Echos  d’  Orient  1903.  jan.-nov. 

Dr.  Dimitrij  Stefanovics : 

# NoRdro  3aRdvTd  Újvidék,  1913. 
(szerb  introductió). 

Cholmovskij:  Megjegyzések  az  írás 
fordításához.  (Chrisztianszkoje  Cstenie 
1909.  1207—  1214. 1.  és  1910.  35—42. 1.) 

Csisztovics  munkája:  A Biblia 

orosz  nyelvre  való  fordításának  törté- 
nete. A Pravoszlovnaje  Obozrinie  kötetei 
a múlt  század  60-as  éveiből.  És  a for- 
rásokról szóló  rész. 

A)  Orosz  forditások.  (Ruthén  fordítás.) 

Mint  minden  fordítást,  az  oroszt  is  a közszükséglet 
hozta  létre.  Az  orosz  nyelv  a maga  természetes  fejlődésében 
egyre  jobban  eltávolodott  az  egyházi  szláv  nyelvtől,  mely  a 
liturgikus  könyvekben  és  a Szentirásban  mintegy  megköve- 
sedett. 

Ennek  következtében  egyre  érezhetőbbé  vált  annak  a 
szüksége,  hogy  a Bibliát  közelebb  hozzák  a népnyelvhez. 

Már  a XVI.  század  folyamán  megtaláljuk  ennek  a nyo- 
mát. Ezt  mutatja  a négy  evangéliumnak  Gergely  archimand- 
rita  által  nyugat-oroszra  való  lefordítása  és  Skoryna  fordítása, 

mely  az  egész  Bibliát  felöleli;  az  ószövetségi  deuterokanoni- 
kusokat  is.  Őt  azonban  nem  tartják  „orthodox“-nak. 

A XVIII.  századból  is  van  orosz  fordítási  kísérlet.  És  pe- 
dig a Psalterium  fordítása  héberből  és  az  Újszövetségé  görög- 
ből Tichon  Zodonszkij-tőL 

Nagyobb  és  eredményesebb  törekvések  vannak  e téren 
a XIX.  század  folyamán.  A fordítások  történetének  kezdete 
az  orosz  biblia  társaság  tevékenységével  áll  szoros  összefüg- 
gésben. Minthogy  erről  külön  fogunk  szólni,  azért  ezt  ezúttal 
mellőzzük. 

Az  orosz  bibliai  társulat  — 'mint  még  látni  fogjuk  — 
I.  Miklós  uralkodása  alatt,  1826-ban  megszűnt.  Ettől  kezdve 
a Bibliának  orosz  nyelvre  való  fordítása  Pavskij  szentpétervári 
egyházi  akadémiai  tanár  és  Makarius  missionarius  nevével 
van  kapcsolatban. 

Pavskij  az  ószövetségi  doktrinalis  és  prophetikus  köny- 
veknek a héberből  való  leforditásával  foglalkozott  — előadá- 
sok alakjában.  Ezt  1839 — 1841.  közt  líthographálták  és  igy 
egyes  tanulók  és  papok  közt  elterjedt.  Az  egyházi  körök  bí- 
rálata szerint  a fordítás  nagyon  hibás  volt  és  beleütközött  az 
„orthodoxw  tanba.  A synodus  ezért  elitélte.  Philaret  moszkvai 
metropolita  sokféle  javítást,  jegyzeteket  javasolt,  azonban 
Szerafim  szentpétervári  metropolita  mindenképen  ellenezte  az 
orosz  kiadást,  mint  fölöslegest  és  ártalmast.  A synodus  javas- 
latára a dolog  a cár  elé  került,  aki  Szerafim  javaslatát  fo- 
gadta el.  Bizottságot  küldtek  ki  Pavskij  fordításának  meg- 
vizsgálására. A bizottság  több  kérdést  intézett  hozzá.  így  pl. 
Is.  7.  fejezetében:  íme  egy  szűz  méhében  fogan...  elismeri-e, 
hogy  ez  Krisztus  születésére  vonatkozó  jövendölés?  Elismeri-e, 
hogy  Is.  11.  fej.  betüszerint  Kr.-ra  vonatkozik  ? , Kérdést  intéz- 
tek még  Is.  40.-t  Dániel  9.  24 — 27-t,  Joel  2,  28-t  és  más 
messiási  helyek  felfogását  illetőleg.  Ebből  az  látszik,  hogy 
Pavszkij  fordítása  a messiási  helyek  értelmébe  ütközött.  Mind- 
ezen kérdésekre  igenlőleg  felelt  és  az  egész  Szentirást  elismerte 
sugalmazottnak.  Nézetét,  főleg  Dániel  jelzett  helyére  vonat- 
kozólag körülményesen  kifejtette.  A végén  kifejezi  reményét, 
hogy  ezek  után  a synodus  el  fogja  ismerni  fordítását. 

A kiküldött  bizottság  a synodusnak  előterjesztést  tett  és 
ebben  kimondja,  hogy  minden  fordítás  az  ószlávon  kivül  tör- 

vényellenes  és  hogy  minden  fordítást,  amely  a synodus  jóvá- 
hagyása nélkül  jelent  meg,  el  kell  kobozni. 

Ennek  megfelelőleg  Pavskij  fordítása  sohasem  jelent  meg 
nyomtatásban,  de  mint  első  ószövetségi  orosz  fordításnak  meg 
van  a történeti  jelentősége. 

Pavskijjal  egyidőben  Makarius  archimandrita  és  missio- 
narius  is  foglalkozott  az  ószövetségi  könyveknek  héberből 
oroszra  való  fordításával.  Makarius  a szentpétervári  akadémia 
hallgatója  volt  Philaret  rectorsága  alatt  és  Pavskij  ta- 
nítványa. 

Missiós  útja  alkalmával  győződött  meg  az  orosz  for- 
dítás szükségességéről.  Először  Jóbot  és  Isaiást  fordította  le 
(1837 — 39.}.  De  nem  engedélyezték  a kinyomatását.  A „Pra- 
voszlavnoje  Obozrinie“  1860— -67-i  évfolyamában  jelent  meg. 

1856.  után  jött  újból  szóba  hivatalosan  az  Újszövetség 
és  a többi  könyvek  orosz  nyelvre  való  fordítása.  A tervet 
erre  nézve  a synodus  átadta  a moszkvai  Philaretnek ; ő a 
prokurátorral  közölte,  ki  a maga  részéről  a kievi  Philarethez 
fordult.  Ennek  ugyanis  erre  nézve  önálló  nézete  volt,  melyet  a 
főprokurator  is  vallott.  Philaret  kievi  metropolita  t.  i.  nem 
tartotta  feltétlenül  szükségesnek  a Szentirás  orosz  fordítását. 
Azt  javasolta  tehát,  hogy  az  ószláv  szövegben  a kevésbbé 
érthetőt  javítani  kell,  vagy  megmagyarázni.  E mellett  azt  is 
ajánlotta,  hogy  az  egész  íráshoz  adjanak  — az  egyházatyák 
alapján  — rövid  magyarázatot  és  hogy  a gyermekek  tanulják 
a szláv  abc-t  a szláv  nyelv  megértése  végett.  A cár  elren- 
delte, hogy  terjesszék  ezt  a synodus  elé,  de  előzőleg  közöljék 
a moszkvai  Philarettel.  Itt  két  különböző  nézet  ütközött  össze. 
A moszkvai  Philaret  az  oroszra  való  fordítás  mellett  nyilat- 
kozott. A synodus  1858-ban  úgy  döntött , hogy  az  oroszra 
való  fordítás  szükséges,  de  nem  egyházi  használatra,  hanem 
az  írás  megértésére. 

Erre  megkezdődött  a fordítás  és  pedig  az  Újszövetség- 
gel. Az  egyházi  akadémiák  végezték  a görög  után,  melyet  az 
iskolában  használtak  (1820.  és  1849.  kiadás;  továbbá  Scholz, 
Griesbach,  stb.).  Előbb  átnézték  a megyés  püspökök.  Majd 
a synodusban  való  átnézés  után  szétosztották  a tagok  közt. 
Miután  a moszkvai  Philaret  nem  volt  jelen  a gyűlésen,  hozzá 
is  átküldték. 

1860-ban  megjelentek  az  evangéliumok;  1861.  után  a 
többi  újszövetségi  könyvek. 

Az  Ószövetség  fordításához  az  előkészületi  munkálato- 
kat szintén  az  egyházi  akadémiák  végezték.  Az  1870-ben  ala- 
kított bizottságban  benn  voltak  : Golubev,  Lovjagin,  Ghwolson. 
A héberből  fordították  és  azt  jegyzetekkel  kisérték,  melyek- 
ben * — többi  között  — rámutattak  más  régi  fordításokra 
(Sept.,  szír,  Vulg.) 

A synodus  a fordítást  a Psalteriummal  akarta  kezdeni. 
Philaret  1863-ban  szintén  előterjesztést  tett  a héberből  való 
fordításra  nézve  és  pedig  oly  értelemben,  hogy  azt  a Genesissel 
kell  kezdeni.  Halála  után  Izidor  szentpétervári  metropolita  szor- 
galmazta a fordítást,  míg  végre  1 87 5-ben  az  egész  Biblia 
megjelent  orosz  fordításban. 

A synodus  1876-ban  meghagyta  az  egyházi  akadémiák- 
nak, hogy  magyarázatot  írjanak  hozzá.  A jegyzeteket  elkészí- 
tették, de  nem  adták  ki. 

1891 /92-ben  megbízást  kaptak,  hogy  fogjanak  hozzá  a 
synodusi  kiadás  javításához,  kezdye  az  Újszövetséggel.  1904- 
ben  az  Ujsz.  uj  kiadása  csakugyan  meg  is  jelent.  Az  Ószö- 
vetségről nem  tudunk. 

Persze  e synodusi  kiadással  párhuzamosan  más  kiadá- 
sok is  megjelentek.  Ezek  részletkiadások  és  többnyire  kül- 
földön jelentek  meg. 

Ruthén  fordítás. 

Moracevskij  az  Újszövetséget  fordította  le.  Miutáa  Orosz- 
országban 1876.  óta  nem  szabad  ruthén  könyvet  kiadni,  a 
synodus  nem  erősitette  meg.  Kulis  • fordításának  első  része 
1869-ben  Lembergben  jelent  meg.  Azután  Levickivel  és  Pu- 
lujjal  lefordította  az  egész  Bibliát  ruthénre.  (Bécs,  1913.) 

Moracevskij  fordítását  kijavítva,  újabban  engedélyezte 
a synodus  és  1907-ben  jelent  meg.  Nagy  keletnek  örvend. 

Galíciában  az  Újszövetség  jelent  meg  népnyelven,  az 
ószláv  szöveggel  párhuzamosan,  Bacsinszky  Sándor  fordításá- 
ban. Lemberg,  1900. 

B)  Görög  fordítások. 

Az  első  ujgörög  fordítási  kísérletek  a XVII.  század  első 
felére  esnek ; tehát  arra  a korra,  melyben  a görög  egyház  a 

legnagyobb  küzdelmet  állotta  a protestantizmussal.  Ezeket  a 
fordításokat  olykor  hallgatag  helyeselte  a hivatalos  egyház, 
olykor  nyíltan  elitélte,  mint  az  „orthodox“  egyház  felfogásá- 
val ellenkező  szokást. 

Maximos  Kallipolitis  az  első,  ki  az  Újszövetséget  lefor- 
dítja görög  népnyelvre.  (1637.)  Meletios  Syrigos  hatalmas  po- 
lémiát fejtett  ki  Kallipolitis  újszövetségi  fordítása  ellen.  Ezért 
Parthenios  patriarcha,  mint  békétlenkedőt  kiutasitotta. 

Athanasios  Pateleras  tanár  1626-ban  a Psalteriumot  for- 
dította le.  A még  ki  nem  adott  szöveg  a patmosi  334.  számú 
codexben  van.  (Sakkelion  : ílaxuLia xyj  ptpXtod^v.Tj.  Athén,  1890 
196.  1.) 

Nikoedemos  (az  Athos  hegyről)  kiváló  theologus  a régi 
egyházi  szentirás  magyaráza toknak  uj  göiögre  való  fordítá- 
sával foglalkozott.  Az  ő munkája  kevésbbé  érintette  a szent- 
írási  szöveget,  (f  1809.) 

Fokozottabb  erővel  látnak  — hivatottak  és  nem  hiva- 
tottak — az  írásnak  uj  görög  nyelven  való  tolmácsolásához 
a XIX.  század  folyamán.  A&  egész  mozgalomnak  lelke  — mint 
azt  alább  látni  fogjuk  — az  angol  bibliai  Társaság  volt. 

1808-ban  a nevezett  társaság  felszólította  Koraist , hogy 
ebben  az  irányban  — az  Isten  igéjének  a keleti  keresztények 
közt  élő  nyelven  való  terjesztésében  — működjön  közre. 
Erre  Korais  kisérletképen  lefordította  a Titushoz  irt  levelet. 
Meg  volt  a hatása.  Nemsokára  (1810-ben)  Halleben  jelen? 
meg  az  Újszövetség  fordítása. 

Ez  csaknem  szószerint  Maximos  Gallipolitis  említett 
fordítását  hozta.  A Bibliai  társaság  — hozzáadva  párhu- 
zamosan a régi  szöveget  — terjeszteni  kezdte.  1810 — 1830-ig 
hatszor  jelent  meg  Londonban.  Sok  ezer  példányban  terjesz- 
tették az  angol  befolyás  alá  eső  Keleten,  de  nagy  ellentállásra 
találtak  Martelaos  tanár  részéről.  Martelaos,  mint  egykor 
Syrigos,  nagy  bátorsággal  lépett  föl  az  idegen  propaganda 
ellen  és  pedig  a szószékről  tiltakozott.  1819-ben  VI.  Cyrill 
patriarcha  megdicsérte  buzgalmáért.  Ha  két  lustrummal  tovább 
él,  tanúja  lehetett  volna  annak,  hogy  egy  görög  metropolita 
anglikán  irányban  dolgozik.  Gergely  metropolita  t.  i.  az  Új- 
szövetséget uj  görög  és  albán  nyelven  publikálja.  Az  uj  görög 
fordítás  tulajdonképen  Maximos  Gallipolitis  fordításának  javitása. 

Korais  1829-ben  a Titushoz  irt  levél  fordítását  az  erede- 
tivel és  Gallipolitis  szövegével  adta  ki.  Az  egészet  magyarázó  jegy- 
zetekkel látta  el.  1832-ben  a Timoteushoz  irt  két  levél  fordí- 
tása jelent  meg  ugyancsak  tőle,  magyarázattal  kapcsolatban. 
Az  előszóban  határozottan  az  írás  lefordításának  szüksége 
mellett  nyilatkozik. 

Magyarázó  jegyzetei  tele  voltak  protestáns  eszmékkel 
az  írás  magyarázatát  illetőleg.  Ezért  I.  Konstantin  patriarchá- 
tól  követelték,  hogy  Ítélje  el.  A patriarcha  azonban  nem 
akart  fellépni  ellene. 

1818-ban  Hilarion  archimandrita  fordította  le  a synop- 
tikusokat,  mit  VI.  Cyrill  patriarcha  jóváhagyott.  Oroszország  is 
támogatta  a patriarchánál  ezt  az  irányt. 

V.  Gergely , VI.  Cyrill  utóda  szintén  megerősítette  azt. 

De  ekkor  Ikonomos , ki  előbb  szintén  helyeselte  a for- 
dítást, mert  a Stylus  nem  volt  vulgarizálva,  erősen  ellene  tá- 
madt. Közben  kiütött  a görög  forradalom.  Ikonomos  Odes- 
sába  menekült.  A várt  brosúra  nem  jelent  meg.  Évek  múlva 
azonban  kiadta  a Septuagintáról  irt  nagy  művét,  melyben 
minden  fordítást  elitéi. 

De  a synodus  is  fellép  Hilarion  ellen  és  1823-ban  III. 
Anthimos  elnöklete  alatt  kárhoztatja  fordítását.  Hilarion  nem 
nyugszik  bele  a dolog  ilyen  fordulatába.  Erre  vizsgálat  indul 
meg,  melynek  eredménye  ránézve  elitélő.  Eszébe  juttatták, 
hogy  nem  megfelelő  és  nem  hasznos,  ha  az  írási  az  egysze- 
rűek és  tudatlanok  kezébe  adják  az  atyák  magyarázata  nélkül 
Nincs  szüksége  az  „orthodoxiának“  az  angol-amerikai  táplá- 
lékra. Az  írásnak  modern  nyelvre  való  fordítása  újítás  és  ez. 
okozta  az  egyházak  szakadását. 

Mindazonáltal  Hilarion  fordítása  megjelent  a régi  és  uj 
szöveggel  Londonban  1828-ban  és  1830-ban  Genfben.  Ezen 
két  kiadás  a következő  felírással  jelent  meg : 'A8eía  rrj<;  ávaro- 
Xuajg  ’Ex%)a]aía<;“  (a  keleti  egyház  engedélyével). 

Ez  alkalmas  volt  az  „orthodox“  kedélyek  megnyugtatá- 
sára. Polykarp  jeruzsálemi  patriarcha  (1808 — 1827.)  szóbelileg 
megerősítette.  A három  patriarchához  (VI.  Cyrill  és  V.  Ger- 
gely konstantinápolyi  és  Polykarp  jeruzsálemi)  kik  helyeselték 
Hilarion  vállalkozását,  nemsokára  I.  Konstantios  konstant. 
patriarcha  is  csatlakozott.  így  a dolog  kedvezett  Hilarionnak. 

Azonban  a protestáns  eszmék  térnyerése,  a brosúrák  és 
szentirási  fordítások  nyomán,  fellépésre  késztették  a patriar- 
chátust. VI.  Gergely  — a synodus  helyeslésével  — fellép  a 
heterodoxok  ellen  (1839  ) Elrendeli,  hogy  az  összes  szent- 
irási fordításokat  — kezdve  Maximos  Gallipolotis  fordításá- 
val — be  kell  vonni.  Úgyszintén  a kálvinisták  segítségével 
létrejött  utánnyomásokat. 

Ez  volt  az  utolsóelőtti  fellépés,  melyet  Hilarion  provo- 
kált. Az  utolsó  Kyprios  ex-metropolita  kiadásábán  megjelenő : 
AvttppTjoL?  (Ellenmondás)  volt.  A bevezetés  elmondja,  hogy 
az  írásnak  vulgáris  nyelvre  való  forditása  újítás  és  mint  ilyen 
botránykő.  Szerinte  nincs  szükség  fordításra,  elég  a magya- 
rázat. 

Theotokis : xopiaxo8pó|uov-ja,  Theophylaktos  evangéliumi 
magyarázatai,  Nikodemos,  Zigabenos  hasonló  munkái  teljesen 
elegendők  a nehezebb  helyek  megértésére.  Nincs  egyébre 
szükség. 

Az  anglikánok  buzgósága  nem  szorítkozott  az  Újszö- 
vetségre. Hilarion  a Septuaginta  után  lefordította  az  Ószövet- 
séget, de  a*  Bibliai  társaság  bizottsága  nem  fogadta  el.  És 
pedig  azzal  az  indokolással,  hogy  a héberből  kellett  volna 
fordítani.  Hilarion  helyett  Leeves  és  Lowudes  anglikán  pa- 
pokat bízták  meg  ezzel  a munkával,  kik  munkatársaknak 
Vamvast,  Typaldost  és  Joannidest  vették  magukhoz.  A fordí- 
tás 1834-ben  megjelent  és  nagy  tiltakozásra  talált  Görög- 
országban. Pharmakidis  tanár  védelmébe  vette,  de  az  athéni 
synodus  1835-ben  eltiltotta  és  pedig  oly  ' indokolással,  hogy 
az  „orthodox*  egyház  a Septuagintán  kívül  nem  ismer  más 
törvényes  fordítást.  Hiába  érvelt  Pharmakidis,  hogy  az  írás- 
nak vulgáris  nyelven  való  terjesztése  a protestánsok  által 
semmit  sem  árthat  az  „orthod.ox“  dogmáknak.  Sőt,  mint  a 
synodus . titkára,  kénytelen  volt  ezt  a nézetével  homlokegye- 
nest ellenkező  határozatot  aláírni. 

A synodus  a világi  hatóságot  is  felszólította,  hogy  aka- 
dályozza meg  a fordítások  terjesztését.  Mindezt  körülménye- 
sen leírja  íkonomos  (SwCófJisva  exxX/jaia cmxá  oD^YpájJLjiata),  ki 
a legelkeseredettebben  küzdött  az  írás  vulgarizálása  ellen. 
Erősen  cikkezett  — - Hilarius  egykori  társa  — a fordítás  el- 
len és  megirta  nagy  munkáját  a Septuagintáról. 

A protestánsok  azonban  még  ezen  munka  megjelenése 
előtt  megvalósították  tervüket.  Tényleg  az  Ószövetség  uj 
kiadása  megjelent  Londonban  1840-ben.  Az  Újszövetség,  mi- 
után az  evangéliumok  és  Apóst.  Cselek.  1838-ban  Athénben 
megjelentek,  1844-ben  teljesen  megjelent.  Vamves  és  Nikolai- 
des  átnézték  és  ezután  az  egész  Biblia  újból  megjelent 
18öl-ben.  1882-től  kezdve  zsebkiadásban  is  publikálták  és 
ezt  jelenleg  is  árulják  és  pedig  a régi  szöveg  nélkül.  Csak  a 
protokanonikus'  könyveket  tartalmazza. 

A négy  evangéliumnak  újabb  fordítása  egyenesen  a gö- 
rög királyné  kívánságára  jelent  meg.  Prokopiüs  athéni  metro- 
polita  jóváhagyta.  A synodus  és  a konstantinápolyi  patriarcha 
elvetették.  Mindazonáltal  1900-ban  megjelent  az  eredeti  szö- 
veggel együtt. 

1901-ben  az  ,/AxpÓ7roXic“  Mt.  evangéliumát  kezdte  kö- 
zölni vulgáris  nyelven  Rallistóí,  az  Angliában  letelepedett  görög- 
től. Nyelvi  szempontból  támadták.  Az  athéni  theologiai  facultás 
is  ellene  nyilatkozott.  1901.  nov.  30-án  pedig  megjelent  a 
kárhoztató  Encyklika.  Nyomában  roppant  nagy  zavar  kelet- 
kezett. Prokopiüs  athéni  metropolitát  azzal  vádolták,  hogy  a 
synoduson  a kiközösítés  ellen  nyilatkozott.  Athénben  oly  za- 
vargások állottak  be,  hogy  Prokopiusnak  le  kellett  mondani 
és  Theotokis  kultusminiszter  is  visszavonult.  Az  Encyklika 
különben  minden  fordítást  elitéit,  nemcsak  mint  fölöslegest, 
hanem  mint  botránykőt  az  „orthodoxw  egyházban. 

III.  Joachim  konstantinápolyi  patriarcha  is  intézkedett, 
hogy  a püspökök  akadályozzák  meg  a fordítás  olvasását  és 
terjesztését.  1901.  dec.  18-án  megjelent  a patriarcha  levele, 
mely  elitéli  a fordítást  és  pedig  a következő  indokolással : 
1.  a görög  nép  az  Újszövetséget  saját  nyelvén  kapta  eredeti- 
ben és  a Septuagintát  maga  az  Isten  adta;  2.  az  írás  nyelve 
és  a beszélt  nyelv  egy  és  ugyanaz  a maga  történeti  és  ter- 
mészetes fejlődésében;  3.  az  első  ujgörög  fordítások,  melyek 
protestáns  hatás  alatt  jöttek  létre,  arról  tanúskodnak,  hogy 
sok  terminus  homályosabb  bennök,  mint  az  eredetiben;  4. 
nem  annyira  fordításra,  mint  inkább  magyarázatra  van  szük- 
ség. Ezért  dicsérendő  az  „’AváftXaaL^,  mely  az  Újszövetsé- 
get magyarázatokkal  adta  ki. 

Rallis  fordítása  ezek  után  megakadt. 

A fordítási  vita  azonban  még  egyszer  nap  irendre  került 
és  pedig  a nyelvi  vitával  kapcsolatban. 

1911-ben  az  athéni  kamara  kimondotta,  hogy  a tiszta 
(puristák)  nyelv  a görög  királyság  hivatalos  nyelve  és  ezt 
beeikkelyezte,  mint  törvényt.  Ugyanakkor  III.  Joachim,  az  athéni 
synodus  és  mások  javaslatára  a Szentirást  illetőleg  külön 
cikkelyt  vettek  föl.  Venizelos  akkori  miniszterelnök  ellenezte ; 
azonban  a synodus  sürgetésére  és  még  inkább  az  utca  fenye- 
getésére mégis  fölvették.  És  miben  áll  ez  a cikkely  ? Abban, 
hogy  a Szentirás  szövegét  változatlanul  fenn  kell  tartani  és 
hogy  ezen  szöveg  kiadása  a konstantinápolyi  egyház  engedélye 
nélkül  általánosan  tiltva  van. 

Az  athéni  synodus  ezzel  ellentétbe  helyezkedett.  Tilta- 
kozott a konstantinápolyi  patriarchatus  beavatkozása  ellen  ; 
nem  akarta  azt  elismerni,  hogy  Konstantinápoly  engedélyére 
van  szükség  a szöveg  bármily  változtatásához  és  tőle  kell 
kérni  a modern  nyelvre  való  fordítás  megengedését,  mert 
autonómnak  érezte  magát.  A „Ilpóo5o<;“  erre  kioktatta  az  athéni 
synodust  és  viselkedését  kánonellenesnek  mondta. 

A patriarcha  Encyklikát  bocsátott  ki,  melyben  a metro- 
politák  figyelmét  felhívj^  a vulgáris  fordításokra  és  azon  taná- 
rokra, kik  ujgörög  nyelven  tanitanak.  Ajánlja  a görög  nyelv- 
nek tisztán  való  megőrzését  és  a vulgáris  nyelv  híveit,  az 
úgynevezett  malliaristákat  (jxaXXiapós  hajjal  benőtt)  elitéli. 

Rallis  191 1-ben  kiadta  az  Újszövetséget  vulgáris  nyelven, 
phonetikus  örthografiával.  Ez  a cime  : „TI  vsa  SiatWjXT]  xa rá 
tö  pauxavö  ^sipóypacpo  fjLsxacppaapivY]"  (Újszövetség  a vatikáni 
kéziratból  fordítva)  Liverpool,  1911.  Sok  furcsaság  van  benne. 
Pl.  az  átlényegülés  szavaiban  csw[xa  helyett  xoppi-t  mond 
Joachim  patriarcha  elitélte. 

C)  Román  fordítások. 

A román  fordítások  múltja  még  nincs  kellőleg  fel- 
tárva. Főleg  a XVII.  századot  megelőzőleg,  mely  század,  mint 
p.  román  öntudat  ébredésének  korszaka  ismeretes,  inkább  ta- 
pogatózásokra vagyunk  utalva. 

Egész  a legújabb  időkig  a tudósok  a román  fordítások 
keletkezését  a bogomilismussal,  a huszita  és  a kálvinista 
mozgalmakkal  hozzák  kapcsolatba,  okmányok  hiánya  folytán. 
E részben  megfelelünk,  hogy  helyesen-e  vagy  nem. 

A román  fordítások  kéziratosak  és  nyomtatásban  levők. 

Ami  a román  bibliai  kéziratokat  illeti,  ezek  — amennyire 
a codexek  kutatói  megállapították  — csak  töredékeket  tar- 
talmaznak. 

Jorga , Korvin  Mátyás  és  Bonfinus  idejéből  talált  Erdély- 
ben bizonyos  román  liturgikus  nyelvű  töredékeket.1) 

Az  egyik  szentirási  rész  : Apostol ; és  pedig  szent  Pálnak 
a Galatákhoz  irt  leveléből  töredék  és  az  Ur  születéséről  szóló 
apostoli  rész.  A szöveg  szláv-román  nyelvű  párhuzamosan.  Már 
ez  a parallelizmus  nagy  régiségre  mutat,  mert  az  interlinearis 
rendszerű  óodexekhez  tartozik,  milyenek  a keleti  egyházban 
szokásosak,  főleg  a kereszténység  X.  századában.  Ilyen  rend- 
szerűek az  ősrégi  görög-latin,  görög-kopt,  görög-ethiop,  stb. 
liturgikus  codexek. 

„Orthodoxiáját“  az  bizonyítja,  hogy  a szláv  szöveg  Cyrill 
betűkkel  van  írva  és  nem  glagolittal,  melyet  a Nyugat  szláv- 
jai  használtak.  De  ezt  a liturgikus  lectiók  „orthodox“  beosz- 
tása is  igazolja.  T.  i.  a codexben  jelek  vannak,  melyek  mu- 
tatják, hogy  az  illető  részt  honnan  és  meddig  kell  olvasni 
az  istentiszteleten.  Ugyanígy  jelezve  volt  magában  az  írásban 
is.  Csak  későbbi  időből  származik  az  időrendi  beosztás.  A 
töredék  szláv  nyelvű  szövege  is  ezt  a jelzést  mutatja. 

Ugyancsak  a XV.  századba  tartozik  az  a töredék,  me- 
lyet Jorga  az  úgynevezett  „Evanghelie  invatatoare“-ből  talált. 
Mások  szerint  azonban  ez  a töredék  egy  Molitvennikból  (Irpád- 
ságos  könyv)  és  más  ismeretlen  forrásból  származik. 

A „Scheian  codex“  Psalteriumot  tartalmaz  a XV.  szá- 
zadból. Jorga  és  mások  szerint  a husziták  befolyása  alatt  jött 
létre.  Azonban  semmi  sincs  benne,  ami  ilyen  eredetre  vallana, 
sőt  „orthodox“-iája  mellett  tanúskodik  a régi  lectiós  rendszer. 

A „Voronetean  codex“-t  Moldvában  találták  és  Sbiera 
csernoviczi  egyetemi  tanár  szerint  — mint  fordítás  — a bogo- 
milok  befolyása  alatt  keletkezett.  Ez  Apostolos  könyvnek  ne- 
vezhető. Azonban  a mellett  semmi  bizonyíték  sincs,  hogy 
bogomil  befolyás  alatt  jött  volna  létre.  Jorga  egyébként  más 
helyen  is,  az  eddig  talán  román  bibliai  emlékeket  a huszitis- 

*)  N.  Jorga : Istoria  bisericii  romanesti  si  a vietii  religioase  a roma- 
nilor  (A  román  egyház  és  a románok  vallási  életének  története)  vol.  I. 
Valenie  de  Munte,  1908. 

mussal  hozza  kapcsolatba.  A huszitismus  — igy  szól  — 
mindjárt  behatolt  Magyarországba,  mihelyt  a Bibliáért,  a,  szer- 
tartások, formák,  püspökök  és  pompa  nélküli  vallásért  küz- 
dők himnuszokat  énekelve  végig  vonultak  a Szepességen  és 
Máramaroson.  A „román  Máramaros“  elfogadta  az  uj  prédi- 
kátorokat, kik  a világiaknak  a két  szin  alatt  való  áldozást 
engedélyezték,  amint  ez  a görög  egyházban  mindig  szo- 
kás volt. 

Követvén  a csehek  példáját,  kik  a Psalteriumot  és  az 
egész  Bibliát  cseh  nyelven  tolmácsolták  és  a lengyeleket,  kik- 
nél a zsoltárok  szintén  népnyelven  voltak,  azok  a papok,  kik 
elfogadták  Hasz  hitét,  a szláv  eredeti  után  először  tolmácsol- 
ták románul  az  írást. 

Kéziratokkal  jártak  körül,  melyek  — tele  hibákkal  — 
román  nyelven  tartalmazták  a Psalteriumot,  Ószövetséget, 
evangéliumokat  és  Apostolok  Cselekedeteit. 

Még  egy  román  ószövetségi  töredékről  emlékezhetünk 
meg,  melyet  Belgrádban  találtak  és  amely  szintén  valamely 
román  liturgikus  codex  részének  tekinthető.  (Revista  Teo- 
logica  1914.  No.  10.  12.  p.  228.) 

Meg  kell  jegyeznünk,  hogy  mig  a Jorgától  feltalált  leg- 
régibb liturgikus  emlékeket  a kettős  (román-szláv)  szöveg  jel- 
lemzi, addig  a későbbi  emlékek  már  szláv  szöveg  nélkül  je- 
lennek meg. 

Az  itt  tárgyalt  kort,  tehát  a XV.  századot  megelőzőleg, 
semmi  biztosat  sem  tudunk  a román  nyelvű  Bibliát  illetőleg. 
Csupán  következtetni  lehet,  hogy  — mint  minden  népnek  — 
úgy  a románoknak  is  mindjárt  a kereszténység  fölvételekor 
megvoltak  a legszükségesebb  liturgikus  könyveik.  Mivel  pedig 
az  istentiszteletnek  az  írás  olvasása  is  kiegészítő  része,  leg- 
előbb is  bizonyos  szakaszok  (Evangeliomos,  Apostolos  könyv. 
Psalterium,  Parimiák)  meg  voltak  már  a legrégibb  időben 
román  nyelven. 

Amint  az  első  kéziratos  román  bibliai  töredékeket,  úgy 
a nyomtatottakat  is  egyesek  a heterodoxiával  hozzák  kapcso- 
latba. És  pedig  a protestantizmussal.  Mások  tagadják  ezt  az- 
zal az  okadatolással,  hogy  a legrégibb  román  nyomtatvá- 
nyokban nyilvánuló  nacionális  szellem  a keleti  egyház 
sajátja. 

Látni  fogjuk  azonban,  hogy  a protestáns  befolyásnak 
határozott  nyoma  van  a történetben. 

A régi  nyomtatványok  ép  úgy,  mint  a régi  kéziratok  a 
liturgikus  használattal  függnek  össze  és  a XVI.  században 
Coresi  diakónus  áll  az  első  román  nyomtatványok  terjeszté- 
sének szolgálatában.  (Revista  Teologica  1916.  No.  1 — 3.) 

Ő,  többek  segítségével  lefordítja  az  evangéliumot  „cu  in- 
vataturi“  (tanítással).  Nyomtatásban  megjelent:  Brassó,  1581. 
Coresi  a fordításnál  nem  hivatkozik  más  egyházak  szokásaira; 
a lutheránusra  sem,  melynek  terjedését  pedig  ismerte,  hanem 
sz.  Pálra  (1.  Kor.  14.19....  de  az  anyaszentegyházban  inkább 
akarok  öt  igét  szólni  érthetőleg,  hogy  másokat  is  tanítsak, 
mint  tízezer  szót  idegen  nyelven)  és  a románság  vallási  és 
kulturális  szükségletére.  Láttuk,  hogy  a XV.  században  a 
bílinguismus  volt  szokásban.  Coresi  a szláv  nyelvet  elimi- 
nálni  igyekszik,  miután  azt  úgy  sem  értik. 

Az  ő evangeliumos  könyve  (Evanghelierul)  eltér  a maiak- 
tól, amennyiben  a régi  módot  követi,  amely  szerint  az  egyes 
bibliai  könyveket  egészben  adja,  de  útmutatásokkal,  hogy 
mikor  és  meddig  kell  olvasni  az  illető  részt.  Ez  a rendszer 
hasonlít  a Jorga  által  feltalált  Apostol-töredék  rendszeréhez. 
Csakhogy  a Coresi-é  tisztán  románul  van. 

Meg  kell  még  jegyezni,  hogy  Coresi  a protestantizmust 
akarta  ellensúlyozni,  melynek  hívei  1544-ben  Nagyszebenben 
lutheránus  catechismust  adtak  ki  román  nyelven.  (íme  az  idegen 
hatás!)  Ezen  kor  biblikus  román  nyomtatványai  igy  következ- 
tek. Coresi  első  könyve  volt:  a brassói  Evangélium  (1560.) 
Azután  következett  a Psalterium.  (Brassó  1570.)  Ezek  a köny- 
vek előszó  nélkül  jelentek  meg.  Azután  jött  a feljebb  említett 
Evanghelia  invatatoore  (1581.  Brassó).  Majd  fordítások  magá- 
ból az  írásból:  „Palia  dela  Orestie“  (1582.)  Vagyis  az 

Ószövetség. 

A bilinguismust  azonban  nem  lehetett  száműzni,  mert 
a szlávizmus,  mint  az  igazi  „orthodoxia“  svmboluma 
szerepelt.  így  az  1577-i  Psalterium  szlávul  és  románul 
jelent  meg.  Már  most,  mivel  a kálvinisták  1567-ben  ünnepé- 
lyesen száműzték  a román  egyházból  a szláv  nyelvet,  ezt  a 
Psalteriumot  demonstrációnak  kell  vennünk  a protestantiz- 
mus ellen. 

Coresi  a szlávizmus  konzervatizmusával  meg  akarta  vé- 
deni az  „orthodoxiát*.  Erre  mutat  az.  1580-ban  megjelent 
Sborniknak  tiszta  szláv  szövege  is. 

A szláv  befolyás  a XVII.  században  is  jelentkezik.  Moldvá- 
ban az  orosz  Mogila  nyomdái  működnek.  (1624 — 1640.)  A Psal- 
teriumot  és  evangeliumos  könyvet  szlávul  nyomatták.  De  nem- 
sokára uj  időszak  következik.  Simion  Stefan  metropolita(\  1653.) 
érintkezésbe  lép  az  erdélyi  superintendenssel1)  és  II.  Rákóczy 
György  erdélyi  fejedelemmel. 

1640-ben  Geley  István  superintendens  románul  catechis- 
must  irt  és  Simion  Stefant  felszólították  ennek  terjesztésére. 
Rákóczy  György  pedig  az  Újszövetség  lefordítására  buzdította. 
Ez  1648-ban  Belgrádban  megjelent.  Ez  az  első  teljes  újszö- 
vetségi román  fordítás.  Érdekes  a bevezetés,  melyben  elő- 
adja, mit  használt  fel  a fordításnál  és  mivel  indokolja  a fordí- 
tást, melyben  félreismerhetlen  a protestáns  hatás. 

Felhasználta  -a  található  görög,  szerb  és  latin  példányo- 
kat. Leginkább  a görögöt  tartotta  szem  előtt;  de  figyelembe 
vette  a Vulgatát  és  a moszkvai  szláv  szöveget  is;  úgy  azon- 
ban, hogy  a görögtől  nem  távozott  el. 

A nyelvre  nézve  azt  mondja,  hogy  annak  olyannak  kell 
lenni,  mint  a pénznek,  melynek  mindenütt  értéke  van.  A Bib- 
liának népnyelven  kell  megjelennie,  hogy  mindenki  értse. 

Az  „orthodoxia“  védője  Varlaam  moldvai  metropolita  a 
„ Cartii  romanesti  de  invatatura"  előszavában  szintén  igy  beszél. 
Az  írás  az  emberek  megértésére  szállt  le.'  Ezt  mindenkinek  sa- 
ját nyelvén  kell  olvasni,  hogy  értse.  És  ezért  Moldvából  minden 
áron  ki  akarja  szorítani  a szláv  nyomtatványokat. 

A bibliaolvasásnak  ez  a nyomatékos  hangsúlyozása  két- 
ségtelenül protestáns' jelleg.  És  Jorga  el  is  Ítéli  Varlaam  tul- 
buzgalmát  a román  nyelv  körül  és  egyenesen  kálvinista  befo- 
lyásnak tulajdonítja  azt,  amely  — mondja  — észlelhető  már 
Coresi  működésében  és  az  erdélyi  püspököknél.2)  Egyébként 
S.  Stephánnak  is  erdélyi  püspökök  segédkeztek  a fordításnál. 

Az  1651-i  Psalterium  fordítója  nincs  megnevezve.  A for- 
dítás héberből  történt,  mert  — mint  Simion  Stefan  mondja  — 
a viz  tisztább  a forrásnál. 


J)  Jorga  id.  m.  333.  old. 

2)  U.  o.  335.  old. 

így  a románok  — támaszkodva  a régi  latin  fordításokra 
és  a moszkvai  szláv  fordításra  — megkapták  a Szentirásból , 
authentikus  formában  a két  legfontosabb  könyvet. 

Varlaam  — az  írás  könnyebb  megértésére  — lefordittatta 
Galetovszkij  cernigovi  archimandritának  Lembergben  megjelent 
dolgozatát  a „Cheia  intplesuluU-t.  (Az  értelem  kulcsa.)  Gyenge 
kísérlet  ez  a könyvecske. 

Eddig  láttuk  a románoknál  a szláv,  protestáns  befolyást 
a bibliafordításoknál. 

Dositheus  jeruzsálemi  patriarchával  a görög  befolyás 
kezdődik.  Dositheus  sok  időt  töltött  — mielőtt  jeruzsálemi 
patriarcha  lett  — Romániában. 

Ő mindenben  a „nagy  Egyházhoz"  alkalmazkodik  és  azt 
a Bibliát  dicséri,  mely  ennek  akaratából  készült.  Énnek  meg- 
felelőleg  a román-hellén  bilinguismusért  harcolt  a románoknál 
és  Moszkvában  is. 

Az  első  teljes  bibliafordítás  csakugyan  görög  befolyás 
alatt  jött  létre.  Joan  Serban  Basarab  Cantacuzin  a konstantin- 
nápolyi  egyház  engedelmével,  tanult  görög  és  román  férfiak- 
ból bizottságot  állított  össze  az  írás  lefordítására.  Ez  a for- 
dítás Mitrofan  püspök  felügyelete  mellett  készült  és  1688-ban 
jelent  meg  Bukarestben.  Ez  a bukaresti  1688-i  kiadás  a 
Bibliának  az  első  teljes  román  fordítása  és  alapja  az  összes 
későbbi  román  fordításoknak.  Az  előszóból  kitűnik,  hogy  a 
bizottság  tulajdonképen  kijavította  az  1662-ben  Nicolae 
Gramaticul  által  készített  fordítást.  Az  Ószövetség  a Sept.- 
ból,  az  Újszövetség  görög  vulgáris  kiadásból  készült.  Ez  utóbbi 
a Kallipolitis-féle  (1637.)  fordítás  lehetett,  mely  tudvalevőleg  az 
Újszövetségnek  első  ujgörög  fordítása. 

A román  bibliafordítás  további  története  folyamán  Klein 
püspök  nevével  találkozunk.  Ő kijavította  a bukaresti  kiadást, 
de  az  Ószövetséget  újból  lefordította  a Septuaginta  után. 
Megjelent  Balázsfalván,  1795-ben. 

Buzeuben  (1850.)  megindult  az  „Ecoul  eclesiastic"  cimü 
időszaki  lap.  Ez  megindította  a „Biblioteca  religioasa"  vál- 
lalatot, melyben  időnként  a Szentirásból  fordításokat  közölt. 

Püloteus  püspök  a szerkesztőt  Dionisiust  a Bibliának  uj 
kiadására  is  buzdította  és  pedig  magyarázatokkal  kapcsolatban. 
Néhány  könyvet  kiadott,  de  a munka  nagy  része  Filoteusra 

maradt,  ki  azt  1854-ben  fejezte  be.  Mit  tett?  Kijavította  a 
balázsfalvit  és  magyarázatokkal  kisérte. 

Dionisius  fordítása  (Frédik,  könyve  és  Példab.)  az  első 
modernizált  román  fordítás:  Ritkán  őrzi  meg  a régi  egyházias 
kifejezéseket  és-  ezek  helyett  neologismusokat  ads  melyek  kö- 
zül csak  kevés  mondható  nem  helyénvalónak. 

Filoteus  fordítása  ellenben  csaknem  mindenütt  megőrzi 
a balázsfalvi  kiadás  szövegét.1) 

Uj  bibliakiadással  foglalkozott  Saguna  is,  az  első  görög- 
keleti román  metropolita. 

A XIX.  század  folyamán  a román  nyelv  fejlesztése  terén 
uj  áramlat  jelent  meg,  mely  a román  nyelvet  latinismusokkal 
akarta  teletömni.  Sagunának  ez  az  áramlat  nem  tetszett.  Főleg 
akkor  lépett  fel,  mikor  egyesek  ezt  a nyelvet  a Bibliába  is 
át  akarták  vinni.  Eliade  Radulescu  ezen  erőltetett  nyelven 
publikálta  a Bibliát ; de  csak  a Genesis  és  Exodus  jelent  meg. 

Saguna  tiltakozott,  hogy  profán  kézzel  nyúlnak  a Bibliá- 
hoz és  nyomatékosan  felhívta  papsága  figyelmét,  hogy  óva- 
kodjék ettől  a fordítástól,  mely  nem  a népnek  való.  A maga 
részéről,  miután  látta,  hogy  a szerbeknek  saját  nyelvükön 
van  jó  bibliafordításuk,  elhatározta,  hogy  a román  népnek  is 
ad  ilyet  saját  nyelvén. 

Ez  a Biblia  1856 — &8-ban  Nagyszebenben  jelent  meg. 
A fordítás  teljes  cime : „Biblia  adeca  Dumnezeasca  Scrip- 
tura  a légii  cei  vechi  si  a cei  noao  dupa  originalul  celor 
72  de  Talcuitori  din  Alexandria  etc.  Sibiu,  cu  tiparul 
si  cu  cheltuiala  tipografiei  dela  episcopia  dreptcredincioasa 
rasariteana  din  Ardeal,  la  anul  Domnuliui  1856 — 1858.“2) 
(Biblia,  vagyis  az  Ur  ó-  és  újszövetségi  törvénye  az  alexandria 
hetvenes  stb.  után  az  erdélyi  orthodox  keleti  püspökség  nyo- 
másával és  költségén  az  Ur  1856 — 1858.  évében.) 

A Septuagintában  az  1843.  athéni  kiadást  használta,  de 
figyelembe  vette  a régi  román,  szláv  fordításokat  és  valame- 


9 Ziaristica  bisericeasca  la  Romani.  Studiu  istoric.  Az  egyházi  újság- 
írás a románoknál  y történeti  tanulmány)  de  Onisifor  Ghibu.  Nagyszeben, 
1910. 

2)  Mitropolitul  Andreiu  báron  de  Saguna.  Seriere  comemorativa  la 
serbarea  centenara  a nasterei  lui.  (Báró  Saguna  András  metropolita.  Emlék- 
irat születése  századik  évfordulójára).  Nagyszeben,  1909.  181.  oldalon. 

lyik  latin  fordítást.  A Biblia  előszavában  rövid  bevezetést  ad, 
melyben  — többi  között  — azt  mondja,  hogy  fordításában 
az  előbbi  népnyelvü  fordításokra  támaszkodott,  de  sokat  javí- 
tott a Septuaginta  után.  (Revista  Teologica.  Numer  festiv 
inchinat.  memoriei  marelui  iearh.  Andreiu  bar.  de  Saguna.  A 
Revista  Teolog.  ünnepi  száma,  Saguna  emlékének  ajánlva. 
1909.  Nr.  9—10.) 

Romániában  a synodus  1908-ban  uj  bibliafordítás  szük- 
ségével foglalkozott.  A tanácskozások  folyamán  főleg  Simion 
Stefan  és  Serban  Cantacazin  által  hangoztatott  elvekre  hivat- 
koztak, mely  szerint  a Biblia  nyelvének  olyannak  kell  lenni, 
mint  a jó  pénznek,  mely  mindenütt  érvényes. 

A metropolita-primás  következőkben  összegezte  a vita 
anyagát.  Mivel  a jelen  kiadások  közül  egyet  sem  ajánlhatunk 
a népnek,  mivel  nemcsak  szóbeli,  hanem  kifejezésbeli  különb- 
ségek is  vannak  bennök,  melyek  az  értelmet  megváltoztatják, 
ezért  uj  kiadásra  van  szükség.  Ennek  elkészítésénél  szem 
előtt  kell  tartani  a már  meglevő  szövegeket,  minők  az  1688. 
bukaresti,  buzeui,  1810.  szentpétervári,  nagyszebeni,  balázs- 
falvi,  görög,  héber  szöveget,  Vulgatát  stb. 

Az  uj  Biblia  1914-ben  jelent  meg  Bukarestben  a román 
synodus  áldásával  Ez  az  első  román  latin  betűs  Biblia  a 
román  egyházi  hatóság  engedélyével.  Szükség  volt  erre,  mivel 
a papságban  is  egyre  nagyobb  lett  azoknak  a száma,  kik  nem 
sokra  mennek  a Cyrill  betűkkel. 

Előszó  nélkül  jelent  meg  és  igy  nem  nyerünk  tájékoz- 
tatást arra  nézve,  hogy  milyen  héber  és  görög  szöveg  szol- 
gált alapul,  vagy  pedig,  hogy  melyik  román  kiadást  tartották 
szem  előtt,  szóval,  hogy  mennyiben  és  hogyan  vitték  keresz- 
tül a synodus  határozatát. 

Az  összehasonlításból  azonban  kitűnik,  hogy  a balázs- 
falvi  szolgált  alapul,  melyet  csak  kevés  helyen  változtattak. 
És  ez  helyes,  mert  Klein , ki  jó  theologus  és  jó  nyelvész  volt, 
szép  népnyelvbe  öltöztette  a Bibliát.  A fordítók  arra  töreked- 
tek, hogy  oly  nyelven  legyen,  melyet  az  egész  romániai  nép 
ért.  Sajnálatos,  hogy  jegyzetek  nélkül  jelent  meg,  pedig  a 
balázsfalvi  és  buzeui  kiadás  is  elismerte  a magyarázó 
jegyzetek  szükségességét.  (Cultura  Crestina  1915. 
No.  11.) 

1913-ban  megjelent  a „Mica  Biblia u cu  icoane,  la  in- 
demana  tuturor  crestinolor.  (Kis  Biblia  képekkel  az  összes 
keresztényeknek  kézikönyvül).  Az  „Asociatiunea  biblica*  adta 
ki,  melynek  élén  Nicodem  Husi  püspöke  áll  és  a melynek 
lelke  az  ismert  nevű  Soriban  archimandrita. 

Ez  nem  egyéb,  mint  a Bibliának  megrövidített  kiadása, 
mely  az  írás  legjelentékenyebb  dolgait  és  elbeszéléseit  tartal- 
mazza. A könyv  végén  rövid  tájékoztató  van  Palesz- 
tináról. 

Ezen  Biblia  körül  nagy  zavarok  támadtak.  Két  pap  he- 
resissel  vádolta  Nicodemot  és  Scribant  a kis  Biblia  miatt.  A 
dolog  a synodus  elé  került,  mely  szótöbbséggel  heretikusnak 
jelentette  ki  a Bibliát. 

Itt  a synodus  kétségkívül  tévedett,  mert  csak  varián- 
sokról volt  szó.  Későbbi  ülésében  reparálta  ezt,  amennyiben 
visszavonta  kárhoztató  Ítéletét,  mellyel  a Bibliát  illette.  (Re- 
vista  Teologica  No.  12 — 13.  és  17.  19.) 

A hazai  románok  a Klein-féle  balázsfalvi  kiadásnak  újra 
való  kiadását  határozták  el ; természetesen  kijavítva  és  jegy- 
zetekkel ellátva.1)  Ez  a kiadás  azóta  valószínűleg  megjelent. 

D)  Bolgár  fordítások. 

A bolgárok,  mint  a többi  szláv  népek  is  az  ószláv 
Bibliát  használták.  így  a Biblia  története  a bolgároknál,  mint 
a többi  szláv  népeknél  is,  összeesik  az  ószláv  nyelvű  Biblia 
történetével.  Ez  a liturgikus-  szláv  nyelv  pedig  csak  egyes 
formákban  tét  el  az  egyes  szláv  ajkú  népeknél. 

De  amint  az  oroszok  nyelve  egyre  jobban  távolodott 
az  egyházi  szláv  nyelvtől,  úgy  hogy  a megértése  egyre  nehe- 
zebbé vált,  főleg  a nagy  tömegekre  nézve,  igy  történt  ez  a 
bolgároknál  is.  Ez  egyre  érezhetőbbé  vált  és  szükségessé 
tette  a Bibliának  bolgár  nyelvre  való  lefordítását. 

A bolgár  fordításokra  nézve  Moskov  publikált  érdekes 
cikket  a „Bolgarska  Sbirka“-ban.  Persze  nem  fogadták  szí- 
vesen ; épen  úgy,  mint  annak  idején  Xanthopulos  cikkeit  az 
ujgörög  fordításokról.  (Echos  d’  Orient  1903.  január-nov.) 

Sajnos  e szórványos  értesítésekből  csak  keveset  tudunk 
meg  az  uj  bolgár  fordításokról. 


’)  Echos  d’  Orient  1914.  május-juniusi  füzet. 

Annyi  tény,  hogy  a Biblia  bolgár  fordításai  az  orosz  és 
angol  biblia  társulatok  működésével  állnak  kapcsolatban. 

A bolgár  nemzeti  érzés  ébredésével  szükségesnek  találták, 
hogy  az  írást,  főleg  az  evangéliumokat  bolgár  népnyelven 
kiadják.  Ezt  a feladatot  az  orosz  bibliai  társulat  vállalta. 
1817*ben  Gábor  kisenevi  és  katinski  exarcha  azt  írja,  hogy  a 
szomszéd  vallásos  bolgár  népnek  szüksége  van  bolgár  nyelvű 
evangéliumra,  mivel  az  ószláv  nyelvet  nem  érti. 

Az  egész  dolgot  egy  angol  ügynök  közvetítette. 

Gábor  exarcha  irt  a tirnovói  érseknek,  hogy  ajánljon 
alkalmas  férfiakat,  kik  ezt  a munkát  elvégeznék.  Ő maga 
Theodozius  bistricai  szerzetest  ajánlotta. 

Theodozius  azonnal  munkához  látott,  úgy  hogy  a 
biblia  Társaság  1820.  évi  számadásában  már  azt  jelent- 
hette, hogy  a fordítás  kész  és  hogy  a bizottság  érintkezésbe 
akar  lépni  a felsőbb  bolgár  klérussal  a fordítás  engedélyezése 
végett. 

Az  1821-i  jelentés  szerint  Kisinevbe  küldték  átnézésre. 
Az  átnézés  után  azt  jelentették,  hogy  a fordítás  megfelel 
az  eredetinek. 

Gosztovics  arról  is  értesit,  hogy  a bizottság  ezen  fordítás 
egy  részét  és  pedig  Mt.  evangéliumát  kiadta. 

Theodozius  fordításának  további  sorsát  egyáltalában  nem 
ismerjük  és  csak  Gosztovics  nagyon  rövid  értesitése  után 
beszélhetünk  róla.  (Az  orosz  bibliafordítás  története.)  E szerint 
Theodozius  nem  volt  alkalmas  ily  munka  elvégzésére. 

1824-ben  lett  kinyomatva,  de  nagyon  rossznak  mondták. 
Theodozius  értesitéséből  kitűnik,  hogy  5000  példányban  jelent 
meg.  A fordítást  Szentpétervárra  küldték,  hol  egészen  meg- 
semmisítették. 

Ily  sikertelenségek  után  az  orosz  Bibliai  társulatnak  nem 
jutott  többé  eszébe  a fordítás,  de  az  eszme  tovább  élt. 

1827-ben  Hilarion  tirnovoi  érsek  foglalkozott  az  Újszö- 
vetségnek bolgár  nyelvű  fordításával.  Ugyanakkor  hire  terjedt, 
hogy  Bukarestben  megkezdték  a bolgár  evangélium  nyomatását. 

Sapunov  1828-ban  az  evangélium  bolgár  fordítását  adta 
ki.  Ez  az  első  bolgár  evangéliumi  fordítás , mely  eladásra  került. 
Mind  a négy  evangéliumot  hozta.  Ghika  fejedelemsége  alatt 
jelent  meg  a magyar-oláh  metropolita  áldásával. 

Az  előszó  jelzi,  hogy  a fordítással  a bolgár  nép  műve- 
lődését akarják  szolgálni.  Egyúttal  bejelenti,  hogy  az  Apos- 
tolok Cselekedetei-t  és  az  Apokolypsist  is  ki  fogják  adni. 

1840-ben  Rilskij  újból  lefordította  az  Újszövetséget.  Ez 
Hilarion  tirnovai  metropolita  jóváhagyásával  az  angol  Biblia 
társulat  költségén  jelent  meg.  A konstantinápolyi  patriarcha  tilta- 
kozott a fordítás  ellen  és  megparancsolta  annak  teljes  megsemmi- 
sítését. A konstantinápolyi  synodus  is  közbeszólt  és  megtiltotta 
a bolgároknak  a fordítás  olvasását.  Azonban  a tilalomnak  semmi 
hatása  sem  volt.  Ennek  ellenére  sok  kiadást  ért  el.  1852-ben 
megjelent  a második  kiadása;  1853-ban  a harmadik  és  1859-ben 
a hatodik  kiadás.  Minden  kiadásnál  revideálták  a fordítást. 

Sapunov  a fordításnál  a görög  szöveget  használta  alapul, 
de  előtte  volt  a szláv  szöveg  is.  A mi  fordítási  módját  illeti, 
meg  kell  jegyezni,  hogy  egyes  szláv  szókat  meghagyott. 
Néha  a terminus  értelmét  adja. 

Rilskij  felhasználta  Sapunov  fordítását  is. 

L)  Szerb  fordítások. 

A szerb  szentirási  fordításokat  is  azon  előbb  említett 
körülmény  tette  szükségessé,  hogy  a szerb  népnyelv  egyre 
jobban  eltávolodott  az  egyházi  szláv  nyelvtől,  mely  egyúttal 
a Biblia  nyelve. 

Az  Újszövetségnek  első  szerb  nyelvű  fordítása  Vük  Ste- 
fanovits  Karacits  (1787 — 1864.)  philologustól  és  népénekek 
gyűjtőjétől  ered.  O 1819-ben  Oroszországban  utazgatott  és 
miután  már  akkor  úgy  volt  ismeretes,  mint  a szerb  nyelv 
és  irodalom  alapos  ismerője,  az  orosz  Bibliai  Társulat  felszó- 
lította, hogy  fordítsa  le  szerb  nyelvre  az  írást.  Karacits  meg- 
ígérte, hogy  mihelyt  visszatér  Szerbiába,  hozzálát  a fordítás- 
hoz. így  is  tett  és  hat  hónap  alatt  lefordította  az  Újszövet- 
séget szép  szerb  nyelvre,  melyen  a nép  beszél.  Miután  nem 
tudott  görögül,  nem  fordíthatott  eredetiből,  hanem  az  ószláv 
nyelvű  fordításból,  de  használta  az  orosz  és  német  (Luther) 
fordítást.  Ahol  szükség  volt  az  eredeti  megtekintésére,  segít- 
ségére volt  Kopitar  és  később  a nagy  szlávista  Miklosics. 

A fordítást  az  orosz  Bibliai  Társulat  adta  ki  Athanaz 
Stojkovits  Szrbin  költségén. 

Sztojkovits  nagyon  kedvezőtlenül  nyilatkozott  a fordí- 
tásról. Később  1823-ban  uj  szerb  fordítást  készített  és  bemu- 

tatta  az  orosz  Biblia  Társulatnak,  mely  azt  elfogadta  és  1824- 
ben  Szentpéterváron  kinyomatta.  Pedig  ez  nem  volt  más,  mint 
Karacits  fordításának  elrontása.  1830.  és  1834-ben  Lipcsében 
Stojkovics  fordítása  uj  kiadásban  jelent  meg.  Azonban  még 
ennek  megjelenése  előtt  1824-ben  Karacits  cáfolatul  néhány 
töredéket  közölt  fordításából  ily  címmel:  „Or/u^H  GseTdro 
IlfCMd  Na  cpncKHMx  ra3HK8“.  (Mutatvány  a Szentirás  szerb 
fordításából.)  Később  1847-ben  — bizonyos  javításokkal  — 
az  egész  fordítást  publikálta.  Cime : „Hobh  34Bétx  Tocno^a 
Hauitro  IhcSc4  XpHCTd“  (A  mi  Urunknak  Jézus  Krisztusnak 
Újszövetsége).  Bécs. 

A szerb  egyház  Karacits  fordítását  bizalmatlansággal 
fogadta,  a min  nem  lehet  csodálkozni.  Karacits  theologiailag 
nem  volt  képzett.  £ mellett  az  a hiedelem  kapott  lábra,  hogy 
a fordítást  a római  propaganda  kezdeményezte.  Gruics  „IlpH- 
m’IítrU  címmel  irt  ellene,  hol  igazságosan,  hol  igazságtalanul. 
A nép  azonban  ma  is  olvassa  ezt  a fordítást. 

Karacitson  kívül  Platón  Atanackovits  lefordította  ószláv  - 
ból  szerb  nyelvre  az  ünnepnapi  és  vasárnapi  evangéliumi  és 
apostoli  szakaszokat.  Megjelent  Újvidéken,  1860.  Ezt  kijavította 
Gábriel  Bolgarits . 1894.  Pancsova. 

Legújabban  magyarázatok  kíséretében  egyes  evangéliumi 
részeket  fordított  Hilarion  Zenorskij.  Ez  a karlovici  „Koro- 
cacbckíh  raacNHKz"  (Hittudományi  Hírnök)  különböző  számai- 
ban jelent  meg.  ij\ p.  Ahmhtphé  Gte^anobhhk  : ^>boax  8 cb. 
ÍIhcmo  NoBdro  3dBíTa;  (Újszövetségi  Bevezetéstan  Stefano- 
vitstól).  Újvidék,  1913.  90.  1. 


A Bibliai  Társulatok  Keleten 


Irodalom  : Csisztovics : Az  orosz 
bibliaforditás  története.  — Popescu : 
Septuaginta... 

Revista  Teologica  1912.  No.  2. 
3.  és  4 — 5. 

Az  1804-ben  alapított  londoni  Bibliai  Társulat  a Keleten  elő- 
ször Oroszországban  talált  utánzásra.  I.  Sándor  cár  (1801-1825.) 
erősítette  meg  1812.  dec.  6-án  (sz.  Miklós  napján !)  Az  angol 
Bibliai  Társulat  Paterson  anglikán  pásztort  bízta  meg  az  orosz- 
országinak  a szervezésével.  Először  úgy  alakult  meg,  mint  az 
angol  Társulatnak  oroszországi  ága.  A cime  volt : „Pöckoé  ot^í- 
AÉNÍí  HAH  ATÉHCTKO  KpHTdNCKdrO  H HNOCTpdHNdrO  K.  0k- 
I4jéctba.“  Az  angol  és  külföldi  Biblia-Társulat  orosz  osztálya 
(vagy  ügynöksége).  Kimondott  célja:  az  0-  és  Újszövetség 
könyveinek  kiadása  idegen  nyelveken  Oroszország  idegen 
hitvallású  lakosai  részére. 

x Szervezetéből,  még  inkább  működéséből  fogjuk  látni, 
hogy  ennek  utján  a Bibliának  protestáns  terjesztési  módját 
akarta  meghonosítani  a keleti  egyházakban.  Ez  volt  az  oka, 
hogy  élete  nem  volt  tartós,  mert  nemsokára  meg  kellett 
szüntetni. 

Mindjárt  megalakulásakor  támadták  az  uj  intézményt  és 
pedig  a kath.  egyházra  való  hivatkozással,  mely  tiltja  a nép- 
nek a Biblia  olvasását  és  a Vulgatán  kívül  más  szöveg  hasz- 
nálatát nem  engedi  meg.(?)  De  főleg  — és  méltán  — azért 
tiltakoztak  sokan  ellene,  mert  nem  az  egyház  irányította,  ha- 
nem olyan  társaság,  melyben  lutheránusok  mellett  szabad- 


105 


kőművesek  is  voltak.  Maga  az  elnök  — egyúttal  a synodus 
prokuratora  — valami  mystikus  szektának  volt  a híve.  Semmi- 
képen sem  volt  nevezhető  egészséges  szervezetnek  oly  alaku- 
lat, melyben  „orthodoxok"  és  katholikusok  mellett,  anglikánok, 
lutheránusok  és  prononszirozott  szabadkőművesek  is  voltak. 
Nem  csoda,  ha  az  egész  intézményt  úgy  tekintették,  mint  a 
mely  szabadkőműves  kezdeményezésre  keletkezett. 

És  ez  akarta  a Biblia  utján  terjeszteni  Krisztus  tanát! 

Mint  mondottuk,  eredetileg  azt  a célt  tűzte  ki,  hogy 
Oroszország  idegen  hitvallású  lakosai  között  terjeszteni  fogja 
a Bibliát.  Ezért  figyelmét  először  a szent  könyveknek  francia, 
német,  lengyel,  örmény,  mongol,  görög,  stb.  kiadása  felé  for- 
dította. És  pedig  anglikán  módon  minden  magyarázat  nélkül. 
De  az  „orthodoxokat"  sem  hagyta  számításon  kívül.  Arra 
törekedett,  hogy  a synodus  által  kiadott  szláv  nyelvű  köny- 
veket minél  olcsóbban  terjessze  köztük.  E vállalatában  pénz- 
beliig segítségére  volt  a társaságnak  a cár,  a tagok  és  az 
angol  Bibliai  Társulat. 

Hogy  a propagandát  sikeresebben  űzhessék,  más  váro- 
sokban is  megalakították.  így:  Moszkvában  (1813.)  Jaroszláv- 
ban,  stb.  1814-ben  már  széles  körben  működött.  Ekkora  cár 
parancsára  a szentpétervári  ügynökség  egész  önálló  intéz- 
ménnyé alakult  és  ennek  megfelelőig  ez  volt  a cime : Pcccím- 
ckoé  Khka.  Oeijjéctko,  (Orosz  Bibliai  Társulat).  A többi  váro- 
sokban alakult  fiókintézményeket  az  illető  városok  után  ne- 
vezték el. 

Ezzel  bizalmat  keltettek  az  intézmény  iránt  és  a püspö- 
kök közül  is  sokan  beléptek  és  más  egyházi  személyek ; pl.  a 
a szentpétervári  egyházi  akadémia  akkori  rectora : Philaret 
(később  moszkvai  metropolita).  Egyidejűleg  az  „orthodox“ 
püspökökkel  a szentpétervári  bizottságba  beválasztották  a latin 
és  örmény  érseket,  néhány  latin  szerzetest  és  anglikán  pásztort. 

Elhatározták,  hogy  a Szentirást  és  pedig  első  sorban 
az  Újszövetséget  újból  kiadják.  Az  Újszövetség  csakugyan 
meg  is  jelent  1816-ban.  Azután  idegen  nyelveken  is  kiadták 
a Bibliát.  így  az  Újszövetséget  csuvasz,  mordóv,  cseremisz, 
stb.  nyelveken.  Az  Ószövetséget  tatár  nyelven.  Ezenkívül 
1814-től  kezdve  különféle  brosúrákat,  hónapos  tudósításokat 
adott  ki  a társaság. 

1815-ben  a cár  a synodusnak  előterjesztést  tett  a Tár- 
sulat útján,  hogy  az  orosz  népnek  népnyelven  adják  ki  az 
írást.  A synodus  magán  használatra  ezt  szükségesnek  találta 
és  megbízta  az  orosz  fordítás  elkészítésével  az  egyházi  iskolák 
vezetőit.  A kiadással  pedig  az  Orosz  Bibliai  Társulatot. 

Az  Újszövetség  1822-ben  jelent  meg  orosz  nyelven ; de 
párhuzamosan  ezzel  közölték  a szláv  szöveget  is.  Ugyanezen 
évben  megjelent  a Psalterium  szláv  szöveg  nélkül.  1823-ban 
az  Újszövetség ; ezúttal  szláv  szöveg  nélkül,  előszóval. 

1825-ben  héberből  lefordították  orosz  nyelvre  a Penta- 
teuchust,  Jozsue,  Birák  és  Ruth  könyvét.  Ezzel  be  is  végző- 
dött az  „Orosz  Bibliai  Társulatinak  erre  irányuló  tevékeny- 
sége. A társulat  I.  Miklós  cár  parancsára  1826.  ápr.  12-én 
megszüntette  működését. 

Több  oka  volt  ennek.  Az  első  ok,  hogy  angol 
módra  kezdett  működni.  Az  „orthodox44  egyháznak  nem 
volt  benne  vezető  szerepe.  Az  „orthodox44  püspökök  a többi 
keresztény,  sőt  nem  keresztény  tagokkal  egy  sorban  voltak. 

Az  intézmény  szabadkőművesi  eredete  egyre  jobban  je- 
lentkezett. Krisztusról,  egyéb  káromlások  közi  mint  „mester- 
testvérről44 beszéltek.  Keresztény  cégér  alatt  szabadkőműves 
iratokat  terjesztettek.  Nem  csoda,  ha  ezek  után  jól  megérde- 
melt véget  ért. 

A bibliafordítás  azonban  ezután  sem  szűnt  meg;  csak- 
hogy ez  most  már  véglegesen  a synodus  hatáskörébe  utal- 
tatott, amint  ezt  az  előzőkben  láttuk.  (Pavskij,  Makarius  stb.) 

Az  „Orosz  Bibliai  Társulat14  megszűnésével  abban  ma1 
radt  az  angol  társulat  tevékenysége  is;  de  csak  egy  időre. 
Már  I.  Miklós  alatt  újból  megkezdte  a propagandát.  Szentpéter- 
váron a Társulat  ügynökséget  állított  kiadványai  terjesztésére. 
A Bibliát  idegen  nyelveken  kívül  szláv  és  orosz  nyelven  is 
terjesztette. 

Jelenleg  Oroszország  több  nagy  városban  működik.  Az 
ügynökök  rábeszéléssel  és  pedig  — rendszerint  — a Szent- 
irásból  merített  példák  hangsúlyozásával  terjesztik  a nép  közt 
a Bibliát.  Segítségükre  vannak  egyes  „orthodox44  papok  és 
tanítók.  A propagandának  főleg  a katonaság  közt  van  sikere. 

Ugyanezt  a célt  szolgálja  az  1863-ban  alapított:  „0k- 
lPéctro  pacnpo*cTpdNÉNÍ/&  cBAijjÉNNdro  rincdHi A KX  Poccíh“ 

(Társaság  a Szentirás  terjesztésére  Oroszországban).  Ennek 
megalakítására  az  adta  a gondolatot,  hogy  a synodus  1810- 
ben  kiadta  az  Újszövetséget  orosz  fordításban.  Tevékenysége* 
kisebb,  mint  az  angol  társaságé. 

Ilyenféle  intézmény  a „Die  Evangelische  Bibelgesellschaft 
in  Russland“,  mely  1831.  óta  működik.  Ez  az  Oroszországban 
lakó  protestánsok  közt  terjeszti  a Bibliát  jegyzetek  nélkül. 

Ezeknek  a különféle  társaságoknak  kell  tulajdonítani, 
hogy  Oroszországban  — protestáns  módra  — a laikusok  is 
irányitólag  szólnak  közbe  a Biblia  terjesztésének  dolgába.  így 
1911.  nov.  16-án  tartott  ülésében  a duma  is  foglalkozott  ez- 
zel, az  alkoholizmus  ellen  indított  küzdelemmel  kapcsolatban. 
(Cerkovnij  Vjesztnik,  1911.  48— 50.  sz.)  A duma  kimondotta, 
hogy  el  kell  távolítani  minden  akadályt,  mely  a Biblia  ter- 
jesztését széles  körben  gátolja. 

Az  Orosz  Bibliai  Társulat  megpróbálta  volt,  hogy  tevé- 
kenységét a többi  orthodox  népekre  is  kiterjessze ; első  sor- 
ban persze  a szlávok  közt.  Ezeknek  ez  a társaság  adta  az 
eszmét,  hogy  a Bibliát  fordítsák  le  a nép  nyelvére.  Láttuk, 
hogy  a bolgár  és  szerb  bibliafordítások  orosz  kezdeményezés 
folytán  keletkeztek. 

Görögországban  az  angol  Társulat  mesterkedett  nem 
nagy  sikerrel,  mert  a patriarchák  VI.  Gergelytől  kezdve  min- 
dig ellene  nyilatkoztak  és  csak  helyi  sikerei  voltak. 

Romániában  az  Ószövetségnek  a héberből  való  fordítása 
az  angol  Társulattól  indult  ki.  Csak  a protestánsok 
által  elfogadott  könyveket  fordították  le.  Az  „úgynevezett 
nem  kanonikusokat*  (Salamon  Bölcsesége,  Sirach,  stb.)  — 
mondja  Popescu  — nem  fordították  le.  A fordításban  szoro- 
san ragaszkodtak  a német  szöveghez.  A nyelv  az  egyházi 
könyvek  nyelvétől  teljesen  idegen  volt;  telve  latinizmusokkal, 
úgy  hogy  a nép  nem  érthette. 

Ez  a fordítás  Jassiban  jelent  meg  1865.,  1867.  és  1869- 
ben  három  kötetben.  Alig  hasonlít  az  egyház  által  kiadott 
Ószövetséghez.  A papság  és  nép  közt  egyaránt  elterjedt. 

Magában  Romániában  azonban  nem  volt  és  ezideig  — 
tudtunkkal  — nincs  oly  intézmény. 

Legújabban  felvetették  a gondolatot  — hogy  a Nyugat 
mintájára  — a speciális  szükségletek  figyelembevételével,  ily 

intézményt  létesítsenek  a románok  részére  is.  Hivatkoztak  a 
londoni  Bibliai  Társulatra,  mely  Romániában  egy  év  alatt 
(1907.)  11,222  példányban  terjesztette  el  a Szentirást.  Bizo- 
nyos megszakítással  ezt  a példát  követendőnek  tartják,  (dr.  Bálán 
a Revista  Teologica-ban  1912.  4—5.  sz.  ir  erről).  A katoliku- 
soknál is  vannak  hasonló  intézmények.  Franciaországban, 
Olaszországban,  Angliában,  Amerikában.  Valamennyinek  élén 
az  olasz:  „Pia  societá  di  s.  Girolamo“  áll  (1902.  Róma.)  Ez 
a társaság,  működése  első  évében  180  ezer  példányt  osztott 
ki  a négy  Evangéliumból  és  az  Apostolok  Cselekedeteiből 
rövid  magyarázat  kíséretében,  olcsón.  A német  katholikusok 
is  sokat  tevékenykednek  ebben  az  irányban.  Azután  rámu- 
tattak az  orosz  Bibliai  Társulatra. 

íme  igy  érvelnek  a románok  egy  bibliai  egyesület  érde- 
kében, melytől  a nép  megújhodását  remélik.  Az  egészet  a 
püspöki  kar  irányítaná,  hogy  működése  a helyes  vágányban 
haladjon. 

Ennek  előkészítése  végett  dr.  Bálán,  biblikus  kongres- 
sus  összehívását  javasolta. 

Soriban  archimandrita  helyesnek  találta  egy  biblikus 
kongressus  összehívásának  gondolatát.  És  mások  is.  Buko- 
vinában a románoknak  van  biblikus  intézetük.  („Institutul 
Biblic").  Nem  hallani,  hogy  publikált-e  valamit  a Szentirásból. 

Román  biblikus  kongressus  összehívásáról,  vagy  biblikus 
társaság  alapításáról  eddig  nem  tudunk.  A rövidített  Biblia 
(„Mica  Biblia'4)  melyről  már  szólottunk,  ennek  a mozgalom- 
nak eredménye. 


A Szenti  rás  olvasása. 

Irodalom:  Brovkovics:  Vetus  con- 
suetudo  christiana  legendi  sacras  Scrip- 
turas  ac  defensio  facta  laicis  a Romanis 
Pontificibus  ipsis  legendi  (oroszul)  1. 
Palmieri : Nomenclator  p.  249. 

Revista  Teologica  1912.  No.  3. 

Ismeretes  dolog,  hogy  a kath.  egyházban  a Szentirás 
olvasása  szabályozva  van.  Legújabban  XIII.  Leó  1897-ben 
kiadott  „Officiorum  ac  munsrum"  kezdetű  constitutiójában 
foglalja  össze  azokat  a szabályokat,  melyeket  az  írás  hasz- 
nálatában követni  kell.  Ez  világosan  mutatja,  hogy  a kath. 
egyház  nem  tiltja  az  írás  olvasását,  csupán  a helyes  mederbe 
szorítja,  mert  nem  annak  olvasásából,  hanem  meg  nem  érté- 
séből és  félreértéséből  támadtak  a tévtanok. 

Mit  tart  erre  nézve  az  „orthodox“  egyház?  Általában  — 
igaztalanul  — váddal  illeti  a kath.  egyházat,  mintha  elzárná 
a hívek  elől  a Bibliát  és  kizárólag  a papság  hatáskörébe 
utalná  azt.  Erősitgetik  a Szentirás  olvasásának  szükségét  és 
ezt  úgy  tüntetik  fel,  mintha  ebben  az  ,orthodoxia“  szabad 
szelleme  nyilatkoznék  meg  a kath.  zárkózottsággal  szemben. 
A gyakorlatban  mindazonáltal  majdnem  úgy  járnak  el  az 
„orihodox*  egyházak,  mint  a kath.  egyház.  Mindez  az  alábbiak- 
ból ki  fog  tűnni. 

A görög  egyházban  a már  többször  említett  Lukaris- 
féle  hitvallás  megjelenésének  alkalmából  merült  fel  a Szent- 
irás olvasásának  kérdése.  Ez  a hitvallás  tudvalevőleg  — 
egyéb  tévelyek  közt  — protestáns  módra  a Szentirást  teszi 

meg  a kinyilatkoztatás  egyedüli  forrásául  és  a hagyományt 
elveti.  Ezen  elvnek  megfelelőleg  hangsúlyozza  az  írás  korlát- 
lan olvasásának  szükségességét,  melyet  kiki  a maga  subjektiv 
felfogása  szerint  magyarázhat. 

Dositheus  jeruzsálemi  patriarcha,  miután  előbb  már  há- 
rom zsinat  hasztalanul  tiltakozott  ezen  hitvallás  ellen,  mely- 
nek következtében  az  egész  „orthodox“  egyházat  a protes- 
tantismus.  vádjával  illették,  1672-ben  Bethlehembe  zsinatot 
hivott  össze.  (Jeruzsáleminek  nevezik  a zsinatot).  A zsinat 
körvonalozta  e tekintetben  az  „orthodox"  egyház  álláspontját. 
Kimondotta,  hogy  a keresztény  tanítás  forrása  a Szentirás  és 
a hagyomány.  Az  írás  olvasása  nem  mindenkinek  hasznos. 
Az  irásmagyarázat  kánonja  az  egyetemes  zsinatok  tanítása 
és  az  egyházatyák  általános  megegyezése  (kath.  princípium). 
Ezt  az  összes  keleti  patriarchátusok  elfogadták. 

Ennek  ellenére  a görög  theologusok  néha  oly  módon 
beszélnek,  mely  nem  igen  egyeztethető  össze  a jeruzsálemi 
zsinat  ezen  dekrétumával.  így  pl  Scholarios  Dorotheus  (Az 
idézett  bevezetésében)  ily  cim  alatt  ir  a Szentirás 

olvasásáról : „"Ozi  owuapaíttfjTov  tcocvtí  ^piauavij)  7j  áváYvwa te;  twv 
O-slcűv  Fpacpwv".  (Arról,  hogy  minden  kereszténynek  föltétlenül 
szükséges  olvasni  a Szentirást).  Ezen  címnek  megfelelőleg 
a Szentirás  olvasásának  általános  szükségét  hirdeti.  Az  Isten 
szava  szent  dolog.  Az  írás  a Szentlélek  kegyelme  által  adva  van 
minden  kereszténynek.  Ezért  — mondja  — minden  keresz- 
ténynek kötelessége  azt  olvasni.  Ebből  sok  szellemi  és  lelki 
kincset  merítenek.  Azután  az  egyházatyáknak  — főleg  Arany- 
szájú  szent  Jánosnak  — nyilatkozataival  igyekszik  bizonyítani, 
hogy  mindenkire  nézve  elengedhetetlenül  szükséges  az  írás 
olvasása,  főleg  pedig  a görögre  nézve,  miután  ez  őseiktől 
származó  szent  örökség.  Kik  a hitben  egészségesek  akarnak 
lenni  és  nem  akarnak  hallgatni  az  igazságot  elforgató  emberi 
tanításokra,  azoknak  az  írást  olvasni  kell.  E szerint  az  írás 
olvasása  szükséges,  hogy  terminus  technikussal  éljünk,  „neces- 
sitate  medii  et  praecepti“.  Ez  pedig  protestáns  elv.  Azonban 
ezzel  a megjelöléssel  nem  mondjuk  azt,  hogy  Scholarios  pro- 
testáns elveket  vallott.  Nem.  Legfeljebb  félreérti  az  egyház- 
atyáknak a szentirásolvasás  (az  egyház  felügyelete  mel- 
lett) hasznára  vonatkozó  szavait.  Ezt  annál  inkább'  mond- 

hatjuk,  mivel  a továbbiakban  azt  magyarázgatja,  hogy  miért 
homályos  a Szentirás  és  miért  nem  érti  azt  mindenki.  Azt 
is  számba  kell  venni,  hogy  az  „orthodoxokatu  sokszor  za- 
varba hozza  a kath.  egyháznak  idevágó  intézkedése.  Nem 
akarnak  latinok  gyanánt  feltűnni.  Innen  magyarázható,  hogy 
Dositheus  patriarchát  is  világos  nyilatkozata  miatt  latiniz- 
mussal vádolták.1 

VI.  Gergelytől  kezdve  egészen  III.  Joachimig  ajeruzsá- 
lemi  zsinat  szellemében  jártak  el  a konstantinápolyi  patriarchák, 
mikor  a jegyzetek  nélkül  készített  ujgörög  fordítások  haszná- 
latát tiltották  és  elrendelték  azok  bevonását. 

III.  Joachim  patriarcha  1901.  dec.  18-i  levelében  elitéli 
a modern  nyelvű  fordításokat  és  ekkor  többi  közt  azt  mondja, 
hogy  ez  fölösleges.  Inkább  a szöveg  magyarázatára  van  szük- 
ség. Ezért  dicsérendő  az  ’AvátfXaai<;,  mely  az  Újszövetséget 
magyarázatokkal  adta  ki.  (Echos  d’  Orient  1903.  janvier- 
novembre). 

Kérdést  intéztek  az  athéni  „Euí>v“  szerkesztőségéhez, 
hogy  szabad- e az  angol  Biblia  Társulat  fordításait  olvasni. 
A felelet  lényegileg  ez : A Szentirás  biztos  értelmét  az  egyház 
(a  hét  első  egyetemes  zsinat  egyháza  t.  i.)  őrzi.  Az  egyház 
felfogását  pedig  az  egyházatyák,  egyháztanitók  egybevágó 
véleménye,  az  egyetemes  és  részleges  zsinatok  határozatai  és 
az  egyház  gyakorlata  mutatja.  Mindez  biztosabban  adja  meg 
a Szentirás  értelmét,  mint  a nyelvtani  és  philologikus  meg- 
jegyzések. Egyedül  az  egyház  biztosítja  a Szentirás  fordítását 
és  engedheti,  vagy  tilthatja  ilyen  fordítás,  vagy  paraphrasis  hasz- 
nálatát élő  nyelven.  Elitéli  a protestáns  elvet , mely  szerint  min- 
denkinek olvasni  kell  a Szentirást  azon  a nyelven , a melyet 
beszél.  (1885.  aug.  7.  szám.)  A felelet  — mint  láthatjuk  — 
teljesen  megfelel  a patriarchák  eljárásának. 

A dicséri  Georgios  Konstantinost , a ki  sz.  Lu- 

kács és  sz.  János  evangéliumát  magyarázattal  ellátva  adta  ki 
és  egyúttal  hozzácsatolta  a Szentirás  magyarázatának  synop- 
tikus  történetét,  melyet  Nestorides  athéni  egyetemi  tanár  ké- 
szített. (SovorcToa]  íazopí a twv  ippLTjVSOTaiv  tvj<;  'Ayía<;  rpacpTjs. 

9 P-  Aurelio  Palmieri:  Dositeo  patriarca  greco  di  Gerusalemme 
(1641  — 1707.)  Firenze,  1909.  capitolo  II.  pagina  12..  . 

1881.  december  30.  szám.)  Ez  — igy  szól  — a keresztény 
hivek  hasznára  fog  válni. 

Ezekből  a görög  egyházra  vonatkozólag  következőképen 
állíthatjuk  össze  a Szentirás  olvasására  vonatkozó  szabályokat. 

1.  A Szentirás  olvasása  nem  mindenkinek  szükséges  és 
hasznos.  Csak  sporadikus  az  a vélemény,  hogy  azt  minden 
kereszténynek  olvasni  kell.  (necessitate  medii  et  praecepti). 

2.  A Szentirás  olvasása  magyarázatok  kíséretében  hasz- 
nos és  ajánlatos. 

3.  A bibliai  társulatok  által  kiadott  ujgörög  nyelvű 
Biblia  olvasása  tilos. 

4.  Énnek  olvasását  megengedheti  az  egyház. 

5.  A Szentirás  régi  szövege  az  egyház  által  meg  van 
szentelve.  Azért  mindig  ebben  a szövegben  kell  kiadni  a 
Bibliát.  A nép  számára  magyarázatokkal. 

6.  A Szentirás  hivatalos  magyarázója  az  Egyház.  Ez 
alatt  azonban  mindig  a hét  első  egyetemes  zsinat  egyházát 
értik. 

Az  oroszoknál  a Szentirás  olvasásának  kérdése  épen  úgy, 
mint  a görögöknél  a népnyelvre  való  fordítása  alkalmával  ke- 
rült szóba.  Philaret  kievi  és  Philaret  moszkvai  metropolita 
felfogásában  bizonyos  tekintetben  két  különböző  álláspont 
ütközött  össze  e tárgyra  vonatkozólag. 

A moszkvai  Philaret  egy  dolgozatot  irt  a szláv  fordítás- 
ról és  a Septuagintáról  (1844.),  melyre  a kievi  Philaret  hét 
pontban  válaszolt.  Ebben  a Szentirásnak  modern  nyelvekre 
való  lefordítása  ellen  nyilatkozik  és  ezen  állásfoglalását  — 
többi  közt  — azzal  indokolja,  hogy  a görög  egyház  sem  en- 
gedi meg  az  ujgörögre  való  fordítást.  Hanem  e helyett  a nép 
szükségletét  ügy  elégíti  ki,  hogy  a régi,  az  egyházi  használat 
által  megszentelt  szöveget  magyarázatok  kíséretében  adja  ki. 

A moszkvai  Philaret  erre  válaszolt  és  cáfolja  a kievi 
metropolita  nézetének  helyességét.  Sorba  veszi  a pontokat  és 
arra  a javaslatra,  hogy  fordítás  helyett  jegyzetekkel  kell  kiadni 
az  ószláv  szöveget,  ezt  mondja  : A szöveg  fordítása  pótolja 
a magyarázatot. 

Ha  a szövegben  a nép  által  kevésbbé  értett  szavakat 
érthetőkkel  pótoljuk,  magyarázzuk,  akkor  olyan  szöveget  ka- 
punk, mely  sem  nem  ószláv,  sem  nem  orosz.  A római  egyház 

— igy  szól  — megengedi  manapság  az  írásnak  népnyelvekre 
való  lefordítását.  Mennyivel  inkább  kötelezve  van  az  „ortho- 
doxw  egyház,  hogy  ne  hagyja  a népet  Isten  igéje  nélkül. 
Ilyen  eljárás  nem  volna  összeegyeztethető  a „keleti  katholikus“ 
egyház  szellemével  és  az  „orthodox44  egyház  lelki  javával. 

Mindkét  álláspont  irásbelileg  1857-ben  a szent  synodus 
elé  került.  A synodus  átnézte  és  a moszkvai  Philaret  állás- 
pontját fogadta  el  és  elrendelte  a Szentirás  orosz  nyelvre 
való  lefordítását  és  pedig  kezdve  az  Újszövetséggel.  Ez  azon- 
ban nem  egyházi  használatra  szólt,  hanem  csak  arra,  hogy 
alkalmatosságul  szolgáljon  az  írás  megértéséhez.  Tehát  magán 
használatra  szánták  az  orosz  nyelvű  fordítást.  Ezzel  egyide- 
jűleg megtiltották  a bibliai  társulatok  által  terjesztett  kiadások 
használatát.  Mig  1863-ban  azután  az  uj  orosz  Biblia  Társulat 
vette  át  a synodus  által  vállalt  feladatot:  az  írásnak  népnyel- 
vekre való  fordítását. 

A synodus  döntéséből,  mellyel  a moszkvai  Philaret  né- 
zetét fogadta  el,  nem  vesszük  ki,  hogy  az  orosz  fordítás  meg- 
engedését jegyzetekkel,  vagy  jegyzetek  nélkül  gondolja- e. 
Jungerov  sem  beszél  világosan. 

Azonban  az  oroszok  előtt  nagy  tekintélyű  exegeta  Mi- 
chael  archimandrita  eljárásából  azt  kell  következtetnünk,  hogy 
a synodus  jegyzetes  kiadásra  gondolt.  Michael  „Magyarázott 
Evangélium14  („Toakokoé  0KdNrÉAÍÉ“)  címen  vállalatot  indított, 
melyben  az  evangéliumokat  ószláv  és  orosz  szöveggel  pár- 
huzamosan adja  és  a jegyzetben  magyarázatokkal  kiséri.  Ezen 
vállalat  első  kötetét:  Mt.  evangéliumát  a moszkvai  Philaret 
emlékének  ajánlja  és  az  ő példájával  okadatolja  eljárását.1} 
A moszkvai  Philaret  — igy  szól  Michael  — előadta, 
hogy  az  „orthodoxw  theologus  minő  szabályok  szemmeitartá- 
sával  (kis  hermeneutikus  compendium)  olvashatja  a Szentirást. 
A mi  pedig  a szélesebb  rétegeket,  a népet  illeti,  mely  nem 
tudja  közvetlenül  használni  az  eredeti  szövegeket  és  az  egyház- 
atyák útmutatásait,  ezeknek  orosz  nyelven  óhajtotta  adni  a 
Bibliát  és  rövid,  egyszerű  és  jól  érthető  magyarázattal.  Rá- 
mutat az  Allioli-féle  német  jegyzetes  kiadásra,  mint  köve- 
tendő példára.  Ezen  egyház  különös  dogmatikus  felfogása  el- 
lenére, melynél  fogva  — igy  szól  Philaret  — a Szentirást  a 
*)  Jevanhehe  ot  Mafteja.  Moszkva,  1870. 

papság  kezébe  adja  és  nem  szívesen  juttatja  a nép  kezéhez, 
szükségesnek  találta  ezen  rövid  és  a népre  nézve  hasznos 
magyarázatokkal  kísért  kiadás  jóváhagyását.  A 85.  apostoli 
canon  ugyan  elrendeli,  hogy  az  összes  szent  könyveket  a 
papság  és  a nép  elé  kell  adni.  Ebben  az  esetben  azonban 
arról  is  gondoskodni  kell,  hogy  azt  megértse  a nép. 

Olesnickij  az  egyházatyákra,  főleg  Aranyszáju  sz.  Já- 
nosra való  hivatkozással  azt  mondja,  hogy  minden  tévtan  az 
írás  ismeretének  hiányából  ered.  Ezért  a nép  számára  kiadott 
Biblia  úgy  a görögben,  mint  az  ószlávban  az  atyákból  vett 
jegyzetekkel  és  élőszóval  van  ellátva. 

Mindez,  mit  eddig  előadtunk,  teljesen  egyezik  a kath. 
egyháznak  a Szentirás  olvasását  illetőleg  elfoglalt  álláspont- 
jával. Mégis  sokszor  mit  látunk?  Azt,  hogy  egyesek  a kath- 
egyház  álláspontját  ebben  a kérdésben  ellentétesnek  látják 
az  „orthodox"  felfogással. 

Eleonskij  pl.  igy  ir  erről : Ezen  kérdésben  a rk.  egyház, 
mint  sok  másban  ellentétes  nézeten  van ; de  nem  engedi  meg  * 
ennek  nyilvános  felfedését.  Az  idők  folyamán  nem  egyforma 
volt  az  állásfoglalása.  A régi  egyházban  hasznosnak  tartották 
a Szentirás  olvasását.  Ezt  bizonyítja  az  egyházatyák  példája. 

A pápaság  megerősödésével  kezdődik  meg  a Biblia  olvasá- 
sának korlátozása. 

Az  „orthodox"  egyház  mindig  az  atyák  véleményéhez 
tartotta  magát.  Az  írás  az  élet  forrása;  ezért  mindenkinek 
meg  kell  engedni  annak  olvasását;  bár  ez  nem  zárja  ki  az 
arról  való  gondoskodást,  hogy  mily  alakban  adjuk  a világiak- 
nak, papoknak,  fiataloknak.  Ezért  az  Egyház  maga  gondos- 
kodik a népnyelvre  való  fordításról  és  maga  hagyja  jóvá. 
Ennek  nem  mond  ellen  a jeruzsálemi  (1672.)  zsinat,  mely 
arra  a kérdésre,  hogy  kell-e  minden  kereszténynek  olvasni 
a Szentirást,  látszólag  tagadó  választ  ad.  De  a továbbiak- 
ban igy  magyarázza  tagadó  válaszát : tudjuk,  hogy  az 

egész  írás  sugalmazott  és  hasznos;  nélküle  nem  lehet 
jámbornak  lenni.  De  nem  mindenki  alkalmas  annak  olva- 
sására, hanem  csak  azok,  kik  tudják,  hogyan  kell  azt  kutatni, 
tanulni  és  megérteni.  Ezért  nem  mindenkinek  szabad  vezér- 
fonál nélkül  olvasni  az  írás  egyes  részeit,  főleg  az  Ószö- 
vetségben. 

Eleonskij  arra  is  utal,  hogy  a zsinati  határozat  orosz 
fordításában  hiányzik  a tagadó  N'feTX  (o?>,  nem)  szócska.  En- 
nek kihagyásával  az  orosz  egyház  még  világosabban  akarta 
jelezni  a maga  nézetét,  mely  szerint  mindenkinek  olvasni  kell 
a Szentirást  és  csak  egészséges  gondolatból  és  nem  bárminő 
jöpapi  tilalomból  korlátozza  azt. 

Láthatjuk,  hogy  ez  tulajdonképen  félreértése  az  egyházi 
tilalomnak.  A kath.  egyházat  is  az  általa  emlegetett  „egész- 
séges gondolat"  vezeti  a szentirásolvasás  bizonyos  korlátozá- 
sában, mit  ő is  szükségesnek  talál. 

Mi  tehát  az  orosz  egyház  álláspontja  a Szentirás  olva- 
sását illetőleg?  A következő: 

1.  Az  eredeti  szöveget  (ideveszik  az  ószláv  szöveget  is) 
a theologiailag  képzettek  olvashatják.  De  ezeknek  is  szabá- 
lyul szolgál  az  Egyház  útmutatása. 

2.  A nép  számára  kiadott  Bibliát  (akár  ószláv,  akár 
orosz  nyelven)  jegyzetekkel  kell  ellátni.  (Ilyen  magyarázatokat 
irt  Philaret,  Bessarion). 

3.  A fordítás  bizonyos  esetben  pótolja  a magyarázatot. 
(Az  orosz  Bibliai  Társulat  oroszul,  jeg3Tzetek  nélkül,  kis  olcsó 
alakban  terjeszti  a Szentirás  egyes  részeit). 

4.  Az  idegen  bibliai  társulatok  kiadásai  tiltottak.  (De 
nem  sokat  tesz  terjesztésük  ellen  a hivatalos  egyház). 

Mindez,  ha  esetleg  eltekintünk  a harmadik  ponttól,  tel- 
jesen fedi  a katholikus  egyház  felfogását. 

Amikor  egyes  „orthodox"  irók  nagyon  hangsúlyozzák, 
hogy  a Szentirást  mindenkinek  olvasni  kell,  ezt  nem  kell 
vennünk  protestáns  értelemben  (necessitas  medii  et  prae- 
cepti.) 

Ez  ugyanis  inkább  az  idevágó  morális  kötelesség  ki- 
emelése. A Szentirást  tehát  olvasni  kell,  de  servatis  servandis. 
Ez  az  orosz  álláspont.  Mutatja  ezt  a 85.  apostol  canonra 
való  hivatkozás  is,  mely  tulajdonképen  nem  a szentirásolva- 
sásról  szól,  hanem  a szent  könyvek  sorozatát  hozza.  Az  ér- 
telme tehát  az,  hog}T  ezek  a könyvek  papoknak  és  világiak- 
nak egyaránt  kézbe  adhatók. 

A bolgárok  és  szerbek  a fordítások  dolgában  teljesen 
az  orosz  egyház  befolyása  alatt  állottak  és  állanak.  Az  egész 
mozgalom,  mint  láttuk,  Oroszországból  indult  ki. 

A szentirásolvasás  kérdésében  is  az  orosz  álláspontot  vallják. 

A románok  is  hangsúlyozzák  a Szentirrs  olvasásának 
szükségét.  Az  összes  fordítók  a nép  erkölcsi  megújhodását 
célozták,  mikor  munkához  fogtak. 

Saguna  azt  mondja,  hogy  a papságnak  és  a népnek 
olvasni  kell  a Bibliát.  Ezért  le  kell  fordítani  a Bibliát  a nép 
nyelvére,  mert  csak  igy  értik  meg  az  egyház  dogmáit  és  igaz- 
ságait. A Biblia  a keresztény  élet  forrása.  „Izvorul  nesecat 
pentru  intarirea  vietii  crestinesti  fiind  sfanta  Scriptura,  e na- 
tural  ca  adevarurile  si  invataturile  cuprinse  in  ea  trebuesc  sa 
fie  accesibile  fiecarui  crestin,  adeca  biblia  trebue  sa  he  tra- 
dusa  in  graiuil  viu  al  fiacarui  popor“.  (A  Szentirás  a keresztény 
élet  megerősödésének  kiapadhatatlan  forrása  lévén,  szükséges, 
hogy  a benne  foglalt  igazságok  és  tanítások  mindenkire  nézve 
hozzáférhetők  legyenek,  vagyis,  hogy  a Biblia  fordittassék  le 
minden  nép  élő  nyelvére.  Revista  Teologica  1909.  No.  9 — 10.) 
A keleti  egyháznak  és  a keleti  atyáknak  kezdettől  fogva  az 
volt  a nézete , hogy  a Biblia  a nép  nyelvén  legyen  és  hogy 
olvassa  azt,  elmélkedjék  fölötte. 

Saguna  az  iskolákban  is  helyet  akart  biztosítani  a szent- 
irásolvasásnak.  A bibliai  társulatok  annak  köszönik  létüket, 
hogy  látták  az  írás  nagy  befolyását  a népre.  Ez  nemes  és 
dicsérendő  dolog.  A Szentirás  bizonyos  részeit  a gyermekek- 
nek is  oda  lehetne  adni.  így  azután  több  védője  akad  a Bib- 
liának. A Bibliát  lehetne  rövid , az  olvasók  eszéhez  és  körül- 
ményeihez alkalmazkodó  magyarázatokkal  is  kiadni. 

Persze  sokszor  hallunk  kevésbbé  helyes,  sőt  egészen 
helytelen  felfogást.  Az  ókatholikus  Guettée  és  más  ókatholi- 
kus  és  protestáns  szerzők  nyomán  a szokásos  váddal  illetik 
a kath.  egyházat,  hogy  féltékenyen  elzárja  a Bibliát.  A katho- 
likusoknak  nincsen  erre  szükségük  (hogy  t.  i.  olvassák  a Bibliát), 
mert  nálok  az  egész  kinyilatkoztatott  tannak  élő,  csalhatatlan 
magyarázója  van  („om  divin“,  isteni  ember  = a pápa). 
A protestánsok,  miután  nálok  a Szentirás  a hit  egyedüli  for- 
rása, tanulmányozzák  azt,  de  ez  nem  vezethet  oly  ismere- 
tekhez, melyek  az  igaz  tudást  jellemzik.  Egyedül  az  „ortho- 
doxoknár  van  meg  a helyes  módszer,  mert  ezek*  nem  izo- 
lálják a Szentirást  a vallási  társulatoktól,  melyeknek  alapul 
szolgál.  Számot  vet  ezen  vallási  társulatok  szellemi  életével. 

Ezek  egyértelmű  felfogását  bizonyos  hitigazságban  úgy  veszi, 
mint  valamely  szentirási  hely  biztos  értelmét. 

Természetes,  hogy  ez  nem  a kath.  egyház  álláspontja. 
De  az  „orthodox“  egyház  sem  vallja  ezt.  Csak  amolyan  elszó- 
lásnak kell  tekintenünk  az  ilyen  nyilatkozatot.  Az  orthodoxok 
is,  mikor  hangsúlyozzák  a Szentirás  olvasásának  szükségét, 
tudják  jól,  hogy  bizonyos  irányításra  is  szükség  van.  Ismerik 
ők  is  a hermeneutikát  (Dr.  Juliu  Soriban:  „Manual  de  erme- 
neutica“.  A román  theologiák  részére  készült.) 

A román  felfogást  sokkal  hivebben  fejezi  ki  Saguna 
metropolita,  midőn  a múltra  hivatkozva  a Bibliát  a nép  ke- 
zébe akarja  adni,  de  nem  zárja  ki  a magyarázat  szüksé- 
gét sem. 

Ezt  hangsúlyozták  legújabban  is  a Biblia  revíziója  al- 
kalmával. A szent  könyvek  revideált  szövege  alapján  kellene 
összeállítani  a Bibliát  a nép  számára  is,  Írja  dr.  Bálán  nagy 
szebeni  tanár.  De  mindamellett  nem  tanácsos  a maga 
egészében  odaadni  azt,  mert  sok  dolgot  félremagyarázhat. 
Azért  oly  Bibliára  gondol,  melyben  meg  van  a kapcsolat 
(tehát  nem  töredékek),  de  csak  az  „épületes"  részt  tartal- 
mazza. Lehetne  egész  könyveket  is  terjeszteni  a nép  közt,  de 
csak  jegyzetekkel.  Senki  se  vesse  ellen,  hogy  a protestánsok 
mindenkinek  odaadják  a Bibliát,  mert  már  ők  is  szükségét 
érzik  a megszorításnak.  Azután  azért  sem  helytálló  az  ellen- 
vetés, mert  nekik  más  a nézetök  a Bibliáról.  Ők  az  írást  a 
hit  egyedüli  forrásának  tartják.  Azután  nálok  ki  ki  saját  fel- 
fogása szerint  magyarázhatja  azt.  Quot  capita,  tót  sensus. 
Nálunk  ellenben  a hit  közvetlen  szabálya  nem  a Szentirás, 
hanem  az  élő  tanítás,  melyet  az  Egyház  őriz,  meghatároz, 
hirdet.  Tehát  nem  kell  a protestánsoktól  példát  venni. 

Mindez  kellemes  a katholikus  hallgatónak  is.  Semmi 
kivetni  való  sem  található  benne. 

Ha  már  most  kérdezzük,  mi  az  „orthodox44  egyházak 
véleménye  a Szentirás  olvasását  illetőleg,  a kérdésre  röviden 
igy  válaszolhatunk. 

1.  Általában  nagyon  hangsúlyozzák  a Szentirás  olvasásá- 
nak szükségét.  Úgy  vélik  sokan,  hogy  e tekintetben  többet  kell 
engedni  a népnek,  mint  azt  a katholikusok  teszik.  Nemzeti  és 
vallási  szükséglet  kielégítését  látják  a népnyelvü  Bibliában. 

2.  Az  ószláv  szöveget  a szlávok,  a görögöt  (az  Ószö- 
vetségnél is)  a görögök,  az  egyházi  román  szöveget  a romá- 
nok rendszerint  úgy  tekintik,  mint  az  eredeti  szöveget.  Ezért 
ezzel  a szöveggel  jegyzet  nélkül  adják  ki  a Bibliát. 

3.  A nép  számára  a népnyelv  mellett  közük  párhuza- 
mosan a régi  szöveget  is ; magyarázattal  vagy  magyarázat 
nélkül. 

4.  Olykor  bibliai  részleteket  adnak  magyarázattal. 

5.  Az  idegen  bibliai  társulatok  által  kiadott  bibliák  ol- 
vasását általában  tiltják. 

Ezen  elveknek  megfelelőleg  újabban  főleg  az  oroszok 
és  románok  nagy  tevékenységet  fejtenek  ki  a Szentirás  ter- 
jesztésében. A románoknál  nagy  elterjedésnek  örvend  a kis 
képes  Biblia. 

Az  oroszoknál  egyes  tévtanitók,  mint  a sztaroobrjádci 
(a  régi  szertartást  követők)  az  1581-i  osztrogi  kiadás  szöve- 
géhez ragaszkodnak,  melyet  a világ  teremtése  7422-ik  (1914.) 
évében  újból  kiadtak  pazar  kiállítással. 

Magok  az  „orthodox“  oroszok  élő  orosz  nyelven  terjesz- 
tik az  írást.  Az  állampénztár  évenkint  1800  rubel  segélyt  ad 
a Biblia  terjesztését  eszközlő  „Bibliai  Társulatnak",  melyet 
1870  ben  alapítottak.  Főleg  az  evangéliumokat  és  apostoli  le^ 
veleket  terjeszti  orosz  fordításban. 

Jelenleg  (1913.)  606  tagja  van  a Társulatnak.  Ezek 
között  12  főpap  és  112  pap. 

Több  mint  40  éves  tevékenysége  alatt  három  millió  pél- 
dányban terjesztette  el  a Szentirást  a társadalom  minden  ré- 
tegében, levelezői  és  a különféle  könyvkereskedések  utján. 
Hogy  a figyelmet  mindjobban  felkeltse,  a templomok  mellett 
kis  könyvkereskedéseket  állít  fel.  Szegények,  kórházak,  fegy- 
házak  ingyen  kapják  az  írást.  (’ExxX'VjoiaoTtxöc  í>ápo?  1913. 
okt.  füzet). 


Az  ószláv  nyelvű  Biblia  viszonya  a többi 
textusokhoz. 

A mondottak  alapján  állíthatjuk,  hogy  a szláv  Biblia  a 
szláv  ajkú  népek  authentikus  Bibliája.  Ez  maga  a görög  Bib- 
lián alapszik,  mely  a görögöknél  authentikus.  A román  Biblia 
és  más  népek  Bibliája  szintén  nem  ment  a szláv  Biblia  hatá- 
sától. Nem  lesz  tehát  érdektelen,  ha  külön  megvilágítjuk  a 
szláv  szöveg  viszonyát  a többi  szövegekhez  és  hogy  mikép 
ítélik  ezt  meg  az  orosz  biblikusok. 

Annak  ellenére,  hogy  a legrégibb  szláv  bibliafordítások 
a görög  szövegen  alapszanak,  a szláv  biblikusok  nem  kicsiny- 
ük le  a héber  szöveg  (az  Ószövetségre  vonatkozólag)  kritikai 
értékét.  Az  orosz  biblikusoknál  a héber  szöveget  illetőleg 
axióma  Philaret  mondása:  a héber  szöveg  elrontásának  gya- 
núja elég  erős  ahhoz,  hogy  ne  ragaszkodjunk  kizárólagosan 
a héberhez,  de  nem  ad  arra  alapot,  hogy  azt  egészen  elvessük. 
Ugyanígy  Jakinov,  Olesnickij , Bisnjakov,  Jungerov,  stb.  Jun- 
gerov  pl.  Amos  próféta  könyvének  héber  szövegében  kriti- 
kailag kimutatja  a hibákat.  (Jungerov  id.  m.  287.  old.) 
(Kunra  npopcKd  íLuoca,  Amos  próféta  könyve.  Kazan,  1897.) 
Ezért  az  orosz  tudósok  a héber  szöveg  javítását  hirdetik.  A 
javítást  a következő  elvek  szerint  akarnák  keresztülvinni:  1. 
Figyelembe  kell  venni  a párhuzamos  helyeket,  az  Újszövetség 
idézeteit,  régi  fordításokat.  2.  Figyelembe  veendő  a héber  szö- 
veg idézése  a keresztény  emlékekben.  (Itt  főleg  Origenes  és 
sz.  Jeromos  veendő  figyelembe.) 

Az  „orthodox"  theologusok  főleg  az  egyházatyák  olva- 
sásainak (lectiók)  és  az  általános  egyházi  olvasásoknak  tulaj- 
donítanak nagy  fontosságot.  Dogmatikus  helyeknél  az  előnyt 
ezen  olvasásoknak  adják  és  nem  a héber  szövegnek.  Erre  a 
homiletikus  és  épületes  célt  szolgáló  helyeknek  nincs  joguk. 

3.  Figyelemmel  kell  lenni  a héber  kéziratokra. 

Mit  kell  tenni  a messiási  helyeknél,  melyek  a héberben 
gyakran  nem  egyeznek  az  „orthodox"  keresztény  és  ujszövet- 

ségi  olvasással  ? Itt  is  gondos  analizálással  kell  eljárni  és  min- 
dent kritikailag  értékelni.  Össze  kell  hasonlítani  az  illető  he- 
lyeket régi  fordításokkal,  az  atyák  olvasásával,  nyelvtanilag, 
szótanilag,  stb.  vizsgálni,  hogy  nem  találnak-e  az  Újszövet- 
séggel és  az  „orthodox"  keresztény  tanítással  megegyező 
olvasást.  Szándékos  rontásról  a héber  szövegben  nem  szabad 
beszélni.  (Eleonskij:  Az  ószövetségi  szöveg  története). 

Hogyan  értékelendő  az  ószláv  és  a görög  szöveg  viszonya? 

A mi  a kéziratos  ószláv  Bibliát  illeti,  Evseev  szerint 
Cyrill  és  Melhód  a Lukián-féle  recensió  után  fordítottak. 
Blahoviscsenskij  szintén  ezen  nézet  felé  hajlik.  Ezért  ezen 
recensió  eredetijériek  keresése,  vagy  az  „orthodox"  egyház- 
ban uralkodó  recensió  keresése  az  „orthodox*  theologusok 
egyik  legelső  feladata. 

Az  orosz  theologusra  nézve  Hesychius  recensiója  ere- 
dete folytán  (Egyptom,  Alexandria)  fontos.  Ez  a recensió  azo- 
nos a Septuaginta  fordítás  alexandriai  codexével.  Az  A.  co- 
dex  pedig  mindig  alapul  szolgált  az  egyházi  szláv  bibliafor- 
dításnál, az  osztrogi  és  Erzsébet-féle  javítóknál.  És  általában 
a szláv  Biblia  — az  összes  görög  kéziratok  közül  — az 
alexandriai  kézirathoz  áll  legközelebb.  1821-ben  Moszkvában 
azért  adták  ki  a görög  Bibliát,  mert  ezt  „legorthodoxabb" 
egyházi  szöyegünek  tekintették. 

E szerint  az  orosz  theologusra  (általában  a theologu- 
sokra)  nézve  a Lukián-féle  szöveg  azért  fontos,  mert  a Cyrill- 
Methód-féle  szöveghez  áll  közel,  a Hesychiusé  pedig  az  alexand- 
riaihoz való  közelsége  folytán  és  egyúttal  a jelen  egyházi  szláv 
bibliai  szöveghez  való  közelsége  folytán.  Következőleg  minden 
erre  irányuló  kutatást  nagyra  kell  értékelni. 

A Hesychius-féle  recensió  általános  kritikai  jelentőségét 
emeli  azon  körülmény,  hogy  az  Újszövetségnek  az  Ószbvet- 
ségből  vett  idézetei  hasonlítanak  egymáshoz. 

Jungerov  ebbeli  vizsgálódásait  következőképen  foglalja 
össze  : 1 . A három  recensióban  (Origenes,  Lukian,  Hesychius) 
kell  keresni  minden  kézirat  eredetének  történetét.  2.  A kéz- 
iratok egybevetésének  utján,  a benne  előforduló  egyenlő  olva- 
sások segítségével  helyre  kell  állitani,  Origenes,  Lukián  és 
Hesychius  eredeti  recensióját.  Ehhez  a Septuagintát  tartal- 
mazó görög  kéziratokon  kívül  segítségül  kell  hívni  a belőle 

keletkezett  fordításokat  és  az  egyházatyák  munkáit.  3.  Az  ol- 
vasások egybevetése  utján  visszaállítandó  a Septuaginta,  azon 
állapotban,  amelyben  a recensiók  előtt  volt  és  közel  állott  a 
Hetvenes  fordításhoz.  4.  Vissza  kell  állítani  a héber  ere- 
deti szöveget  a Septuaginta  idejéből. 

Nézzük  már  most  a szláv  szövegnek  a fordításokhoz 
való  viszonyát. 

A nem  keresztény  fordítások  közül  (Aquila,  Theodotion, 
Symmachus)  főleg  Theodotion-féle  fordítás  használata  az  egyházi 
istentiszteletben  (Dániel  könyve),  az  egyházi  kéziratokban  és  az 
egyházatyák  által  való  megbecsülése,  jogot  ad  az  „orthodox* 
theologusnak,  hogy  szabadnak  érezze  magát  a Septuaginta 
szövegével  szemben  és  hogy  ne  tekintse  ezt  kizárólagosan 
kötelezőnek.  Nem  köteles  . a Septuagintát  autentikusnak 
(otihthmhw/ux)  tekinteni  és  azt  az  olvasást  választhatja,  melyet 
az  emlékek  leginkább  megerősítenek.  Óvatosaknak  kell  azonban 
lennünk  ezen  fordításoknál,  mert  néha  az  igazságtól  való 
szándékos  elhajlás  észlelhető  bennök.  (Gokoaorx:  HrropiA  E. 
3.  rx  x'pHCTidNCKOH  ij^pKRH  ; az  Ószövetség  története  a keresz- 
tény egyházban  Sokolovtól.  Moszkva,  1886.) 

A keresztény  fordítások  közül  legrégibbnek  a Pesitot  kell 
tekinteni.  Ez  a héber  szöveghez  elég  közel  áll.  Az  V.  századig 
egyedüli  fordítás  volt  az  egykor  „orthodox"  szír  egyházban. 

A szláv  Bibliával  foglalkozó  igen  sok  kritikai,  szövegbeli 
és  exegetikus  adatot  találhat  ennek  szövegében.  Ebben  meg- 
találjuk a héber  szövegnek  igen  régi  keresztény  felfogását,  mi 
segítségünkre  lehet  a későbbi  kor  héber  felfogásával  szemben. 
A szláv  szöveg  hidat  képez  az  Ószövetség  héber  szövegének 
igazi  felfogásához,  a megfelelő  keresztény  felfogással  a Septua- 
gintában  és  az  újszövetségi  Íróknál. 

Arab  nyelvre  a X.  században  kezdik  az  írás  egyes  köny- 
veit fordítani  a héberből.  Csak  töredékek  maradtak  meg.  A 
Pentateuchus  héber  betűkkel  1546-ban  jelent  meg  Konstanti- 
nápolyban. Más  részeket  is  kiadtak. 

Több  arab  fordítás  maradt  meg  a Septuaginta  és  Pesito 
után  összeállítva.  Az  egyptomi  keresztény  arabok  a Septua- 
ginta után  készült  fordítást,  a sziríaiak  a Pesito  után  készültet 
használták.  Ez  utóbbiaknak  a szláv  Bibliára  nagyobb  jelentő- 
sége van,  mint  az  előbbieknek. 

-Sokkal  nagyobb  jelentősége  van  azonban  a régi  keresz- 
tény egyházban  a Septuaginta  után  készült  fordításoknak. 
Ilyenek : a kopt,  ethiop,  örmény,  góth,  grúz. 

Egyiptomban  már  a kereszténység  előtt  elterjedt  az 
írás  héber  és  görög  nyelven  a zsidók  utján.  A keresztény- 
ség terjedésével,  főleg  az  alsóbb  osztályokban  szükségessé 
vált  a Bibliának  kopt  nyelvre  való  fordítása.  A III.  század 
közepén  már  van  kommentár  a hat  napos  teremtéshez.  Ez 
tele  volt  szentirási  utalásokkal  és  a görög  szerzetesek  közt 
volt  elterjedve.  Miután  pedig  ezek  nem  tudtak  görögül,  kopt 
nyelvűnek  kellett  lennie.  Szent  Antal,  ki  az  evangélium  hal- 
lására hagyta  el  a világot,  bizonyára  kopt  nyelven  hallotta 
azt.  Ekkor  (251—356.)  tehát  az  evangélium  le  volt  már  for- 
dítva kopt  nyelvre.  Mindezen  fordítások  az  alexandriai  szöveg 
alapján  készültek.  Az  alexandriai  codexnek  pedig  az  ószláv 
Biblia  fordításánál  mindig  nagy  előnyt  biztosítottak.  Ezt  Moszk- 
vában 1821-ben  ki  is  adták.  Az  Erzsébet-féle  kiadás  ehhez 
áll  a legközelebb.  Ezért  a szláv  Biblia  szövegkritikájánál  nem 
szabad  ignorálni  a kopt  fordítást.  Magok,  a kopt  betűk  is  ha- 
sonlítanak az  ószláv  betűkhöz  és  nem  lehetetlen,  hogy  szent 
Cyrill  és  Methód  ismerték  a kopt  betűket. 

Helyét,  jelentőségét  illetőleg  közel  áll  a kopthoz  az 
ethiop  Abessiniában. 

Aranyszáju  sz.  János  idejében  az  ethiopiaiaknak  saját 
nyelvű  írásuk  van.  így  az  okvetlenül  a IV — V.  században 
készült  az  alexandriai  forma  után.  A mit  a kopt  fordításról 
mondottunk,  ugyanaz  áll  az  ethiopra  is. 

Az  örményeknek  az  V.  századig  görög  volt  a nyelvük. 
A Bibliát  (Ó-  és  Ujsz.)  az  V,  században  fordították  le  nyel- 
vükre ; a fordítás  szírből  történt,  mivel  a görög  könyvek 
elpusztultak.  Azonban  a fordítók  az  írás  eredeti  kéziratát  is 
tanulmányozták  Alexandriában,  Konstantinápolyban.  így  a 
régi  örmény  Biblia,  miután  a Pesito  és  az  alexandriai  szöveg 
után  készült,  szintén  egyik  eleme  a szláv  Bibliának. 

A góth  (Ulfilas-féle)  IV.  századbeli  Biblia  a tudósok 
analízise  után  a Lukián-féle  recensio  után  készült.  A szláv 
bibliai  kutatásnál  régisége  és  eredete  folytán  fontos,  sajnos, 
hogy  kevés  emlék  maradt  meg  belőle.  Ez  annál  inkább 
mondható,  mivel  régi  szláv  mondák  szerint  sz.  Cyrill 

Chersonban  „orosz  embert"  talált,  ki  neki  orosz  nyelven* 
Fsalteriumot  és  Evangéliumot  adott,  melyekkel  közelebbről 
is  megismerkedett.  Ezt  az  „orosz  embert“  a mai  tudósok 
Ulfilassal  azonositják  és  azt  tartják,  hogy  az  ő góth  forditásáról 
van  szó  (Bjelkov  : A kereszténység  a góthoknál.  Kazán,  1887.) 

A történeti  emlékek  szerint  az  V.  században  már 
kellett  lenni  grúz  nyelvű  fordításnak.  Az  V.  században  a 
grúzok  a jeruzsalemi  grúz  iskolában  tanultak.  Jeruzsálemben 
pedig  a szent  könyveket  részben  görögből  részben  arabból 
és  szírből  fordították.  A X.  században  okvetlenül  meg  volt 
már  az  egész  Biblia.  Sajnos,  hogy  kritikailag  még  nem  vizs- 
gálták meg.  Blahoviscsenszkij  a Siralmak  könyvét  megvizs- 
gálta és  azt  tartja,  hogy  a Lukian-féle  recensio  után  készült. 
Ezt  bizonyítja  Grúziának  Szíriával  való  érintkezéséből  és 
abból,  hogy  a grúz  fordítás  hasonlít  Chrysostomus  és  Theo- 
doretus  lectióihoz  és  más  Lukián-féle  kéziratokhoz.  (Athos  hegyi 
978.  évi  grúz  Bibliáról  van  szó.) 

Ezenkívül  még  vannak  egyes  könyveknek  más  grúz 
fordításai.  így  a Psalterium  a VIII.  IX.  századból  a héber 
után.  Propheták  a XI.  századból.  A XI.  századból  két  kéz- 
iratos Psalterium.  Az  egyik  a-  szentpétervári  császári 
könyvtárban  van.  Az  első  grúz  nyelvű  nyomtatott  biblia 
1743-ban  Moszkvában  jelent  meg.  Ennek  alapul  (az  Ószövet- 
ségnél) a Septuaginta  után  készült  grúz  kéziratok  szolgálnak; 
de  az  1613-i  szláv  kiadás  után  is  sok  javítást  eszközöltek  és 
egyes  könyveket,  melyek  nem  voltak  meg  a grúz  kéziratok- 
ban (mint:  Makkab.,  Sirach,)  a szlávból  fordítottak  le.  Nem 
tartják  nagy  értékűnek.  (A  Tifliszben  tartott  V.  archeologikus 
kongressus  aktáiban.  Jungerov  384.  old.) 

Grúziának  Oroszországhoz  való  csatolásakor  újból  felmerült 
grúz  Biblia  kiadásának  kérdése.  E végből  felkutatták  á régi 
kéziratokat.  Másolatot  készítettek  a 978-i  athosi  Bibliáról.  Végre 
1884-ben  Tifliszben  megjelent.  De  nem  pontos.  Ezért  1896-ban 
bizottság  alakult  az  átnézésre.  E munkálatoknak  befejezéséről 
ezideig  semmit  sem  hallottunk. 

A grúz  Biblia  mindenesetre  figyelmet  érdemel. 

Jungerov  a latin  fordításokkal  is  foglalkozik.  Az  ide- 
vágó részt  Cornely  után  állította  össze.  Fölösleges  volna  már 
ezért  is  evvel  itt  bővebben  foglalkozni,  mikor  minket  inkább’ 

az  a kérdés  érdekel,  minő  fontosságot  tulajdonítanak  ezeknek 
az  orosz  biblikusok. 

Jungerov  az  Italát  a varianusok  összegyűjtése  szem- 
pontjából tartja  fontosnak.  A Vulgata  kritikai  értékéi  is  vizs- 
gálja. Magának  a Jeromos-féle  fordításnak  fontosságát,  értékét 
elismeri.  De  a Sixto-Clementina  kiadás  „kanonikus"  szövegét 
kétségesnek  tartja.  Nem  kell  sajnálni  — igy  szól  — hogy  a 
szlávoknál  és  görögöknél  nincs  ilyen  „kánonikus“  szöveg, 
melynek  elfogadása  anathémával  való  sujtás  terhe  alatt  kötelező. 

A mi  a modern  nyelvű  keleti  forditásokat  illeti,  mind- 
ezekre — többé-kevésbbé  — hatással  volt  az  ószláv  Biblia, 
mint  ezt  a bibliafordításoknál  láttuk.  És  igy  a szláv  szöveg 
ismerete  — ezek  szempontjából  — kétségkívül  elsőrendű  fon- 
tossággal bir.  De  viszont  az  is  tény,  hogy  a Vulgata  is  hatott 
a keleti  fordításokra  és  igy  érthetetlen  az  aversio  ezen  fordí- 
tással szemben. 


Authentikusnak  tartják-e  a keletiek 
a Septuagintát? 

Irodalom  az  általános  forrásokon” 
kivül:  OiTcovófxoD  KwvoTavTÍvoo  y.cá  rcpsa- 
poiépoo  TOŐ  e£  OlXOVÓfJUtíV  TTSpí  TŐ>V  'EpJATj- 
vsotwv  TuaXatág  tisía q ypa <pfj<;  PipXta  A,. 
Athén,  1849. 

Ohaapétz  : SanwcKd  o a$ctohn- 

CTKd  H 0\'pAHHTí/\kNA,ft  SfíOTpf  KAéMÍH 

ntpÉROAd  caaRÉNCKaro  h LXX.  toakok- 
n hhkor%.  (Irat  a szláv  és  Sept.  fordítá- 

sáról, értékéről  és  óvatos  használatáról^ 
Moszkva,  1858.  „Az:  egyházatyák  művei 
fordításban “ cimű  vállalat  mellékleteké- 
pen.)  Septuaginta  si  textul  evreesc*  al 
Testamentului  Vechiu  in  biserica  ortho- 
doxa.  Studiu  biblic  de  Pr.  Simeon  Po- 
pescu  profesor.  Bukaresci,  1908.  XpH- 
cthanckoé  Hténíé  1862.  májusi  füzet. 

A trienti  zsinat  (sess.  IV.  dec.  2.)  a latin  Vulgatát  authen- 
tikusnak jelentette  ki  a latin  fordítások  közt  és  elrendelte,, 
hogy  a „haec  ipsa  vetus  et  vulgata  editio,  quae  longo  tót 
saeculorum  usu  in  ipsa  Ecclesia  probata  est,  in  publicis  lecti- 
onibus,  disputationibus,  praedicationibus  et  expositionibus  pro- 
authentica  habeatur,  et  ut  nemo  illám  rejicere  quovis  praetextu 
audeat  vei  praesumat..." 

Röviden  azt  jelenti  ez  a határozat,  hogy  a Vulgata  hit- 
és  erkölcsi  dolgokban  normául  szolgál. 

Kérdés,  van-e  a keleti  egyházban  ilyen  határozat  a Sep- 
tuagintát  illetőleg,  vagyis  authentikus-e  a Septuaginta? 

Mindenekelőtt  meg  kell  jegyezni,  hogy  miután  a Keleten 
a szakadás  óta,  nincs  olyan  hierarchikus  egység,  mint  a kath. 
egyházban,  azért  a Vulgata  hitelessége  értelmében  nem  be- 
szélhetünk authentikus  nyilatkozatról  a Septuagintára  vonat- 
kozólag, Amint  inkább  keleti  egyházak  vannak,  mint  keleti 
egyház,  úgy  — ennek  megfelelőleg  — inkább  arról  beszél- 
hetünk, hogy  van-e  a keleti  egyházak  valamelyikében  határozat 
arra  nézve,  hogy  a Septuaginta  szövege  authentikus. 

A kérdést  az  egyes  keleti  egyházak  időnként  és  pedig 
a Bibliának  a vulgáris  nyelvre  való  forditása  alkalmával  fel- 
vetették ugyan,  azonban  csak  a görög  egyházban  ismerünk 
erre  nézve  határozatot. 

Láttuk  a görög  bibliaforditásoknál,  hogy  az  anglikánok 
mily  buzgalommal  fogtak  hozzá  a Szentirásnak  vulgáris  gö- 
rög nyelven  való  terjesztéséhez.  Hogy  sikeresebb  legyen  mun- 
kájuk, magukat  a görögöket  igyekeztek  a tervnek  megnyerni. 
Az  Ószövetségnek  a héberből  való  fordításával  kezdték.  III. 
Gábor  konstantinápolyi  patriarcha  1 704-ben  a Szentirásnak 
vulgáris  görögre  való  lefordítása  ellen  nyilatkozik  és  azt 
mondja,  hogy  ragaszkodni  kell  az  atyák  használata  által  meg- 
szentelt textushoz.1)  (t.  i.  a Septuaginta  textusához  és  az 
Újszövetség  eredeti  szövegéhez.)  Az  athéni  synodus  is  közbe- 
szólt és  elvetette  a vulgáris  fordítást  és  ugyanakkor  a Septu- 
agintát  egyedül  authentikus  fordításnak  jelentette  ki.  (1835.) 
Az  Ószövetségnek  egyedüli  kanonikus  forditása , melyet  a ke- 
leti egyház  elfogad , a Septuaginta  régi  forditása;  mondja  a 
decretum.  Ezt  olvasták  az  egyházakban,  ezt  használja  a pap- 
ság, az  ifjúság  és  általában  a nép,  a mi  a vallási  oktatást 
illeti.  Minden  egyéb  fordítás,  mely  a héber,  vagy  n^s  alapján 
készült,  nem  kánonikus  és  nem  fogadható  el  a keleti  egyház- 
ban. (Ikonomos : Tá  Ga)Cö(xsva...  megőrzött  egyházi  iratai. 
Athén,  1864.  t.  II.  p.  317.  Jugie  id.  m.  113.  I.)2) 

ó Kavovotai  8iaTa£si<;...  sTriaiaaía  TsSswv.  Konstantiná- 
poly, I.  k.  106.  old. 

2)  SoXXcrprj  twv  B'ptDzXítov  r/js  íepá?  csdvoSqo  írj q ’EvotXYjaíag 
T7)<;  'EXXá8o<;...  Athén,  1901.  443.  old. 

VI.  Gergely  patriarcha  is  elitélte  a protestáns  propagan- 
dát és  a fordításokat.  Ami  az'  Ószövetséget  illeti  — igy  szól  — 
a keleti  egyház  a Septuagintát  fogadja  el,  melyet  mindig 
használt  és  a héber  után  a prototypusa  lett  sok  más  fordí- 
tásnak. VI.  Gergely  ugyanis  Kalipolitis  fordítását  mint  újítást, 
mint  ki  nem  próbákat,  szabályellenest  (ázavóvtato^)  elitéli ; 
azután  igy  folytatja:  „’EttI  §s  tódtól?  szí  fiaXXov,  8ióti.  rj  ’Ava- 
zoXixrj  ’ExxXrjcsía  a ÓTfj?  zfj<;  6 icápSso)?  xcd  óoozáo eo)?,  7uapá 

toö  ap/Y]70Ö,  zal  tsXsiqítoö  aörfjc:  ’Itjooö  XpiaToö,  {jlóvy]v  arcoSé/STai 
tt]v  zö)v  'E(3§op,']í)zov'ua  (JLSTátppaaiv,  zat  Tupoatpépsi  rcpó?  aÓT7]V  eb? 
áXXo  TCpOTÓTDTUov  cápa?  pa&ÓTaTOV,  zai  óiá  tyjv  6tcö  Ippaizoö  ap/aíoD, 
áSíasTpócpoo  zal  áóiaTpócpoo  xáhixoc,  YevofJtsvTjv  TaÓT7]v  [xsTácppaaiv 
zai  8 iá  tó  aiSéaipiov  aónj?  svsza  zr\c,  s£  áp^Yj?  arcó  tód  toov 
á7CoaTÓXwv  ZY]pÓY|xaTOí;  xavovoaj?  /pvjasax;  öldtt]?,  sv  Taí?  tód 
XpiGToö  őL^ícac,  5EzzXYjGÍai^  zai  8iá  tó  TrpÓTspYjjxa  ölotó,  Sióti  {Jlstoc 
TYjV  ippaiZTJV  7CptOTOTD7COV  [XYjTYjp  SféVSTO  7 UoXXtoV  áXXdOV  [JLSTaCp- 
páascov...wl)  (Ezenkívül  még  inkább  azért,  mivel  a keleti  egy- 
ház kezdete  és  megalakulása  óta,  vezérétől  és  alapítójától 
Jézus  Krisztustól  egyedül  a Hetvenes  fordítást  fogadja  el  és 
ezt,  mint  másik  prototypust  a legmélyebben  tiszteli  és  pedig 
azért,  mivel  ez  régi,  romlatlan  codexből  készült  fordítás  és  az 
apostoli  tanításban  és  Kr.  egyházában  használták  és  főleg  a 
héber  után  anyja  lett  sok  más  fordításnak.) 

1848-ban  IX.  Pius  pápa  encyklikájára  adott  válaszban  a 
a négy  patriarcha  azt  mondja,  hogy...  elfogadják  az  Ószö- 
vetség igaz  és  teljes  fordítását. 

Ikonomos  neves  „orthodox*  theologus  (1780 — 1857.) 
munkát  irt  a Septuagintáról.  Elitélőleg  szól  a Biblia  vulgáris 
fordításairól,  mert  innen  támadnak  á tévtanok.  A Septuaginta 
fordítást  pedig  authentikusnak  és  inspiráltnak  mondja.* 2) 

Polykarpos  Synodinos  Ikonomos  életirója  ugyan  nem 
tartja  helyesnek  azt  az  állítását,  hogy  a Septuaginta  inspirált, 
de  ő is  nagy  értékűnek  mondja.  Ezt  olvassa  az  Egyház  — 
igy  szól  — „w?  YsvopLévYjv  tc]>  óaxTÓXtp  zr\c,  fteíou;  rcpovói a?„“ 
(mint  olyat,  mely  az  isteni  gondviselés  (ujjával)  útmutatása 
mellett  jött  létre). 

Egyébként  Ikonomos  véleménye,  legalább  a mi  a Septua- 

*) '"Kavóyixaí  8iazá£ei<;.  II.  kötet  271.  oldalon. 

2)  ’ÉxxXrjai'xazixös  <t>ápog,  1911.  január  44,  oldalon. 

ginta  authentiáját  illeti,  nem  mondható  magán  véleménynek. 
Ezt  ugyanis  hivatalosan  helybenhagyta  VI.  Anthimos  patriarcha 
és  az  ő synodusa  1848-ban  és  IV.  Anthimos  patriarcha  (másod- 
ízben patriarcha)  1842-ben.  VI.  Anthimos  pl.  igy  szól:  Hely- 
ben hagyjuk  és  megerősítjük  a szóban  forgó  munkát,  mint 
olyat,  mely  hamisítás  nélkül  a tiszta  „orthodox*  tanítást  tar- 
talmazza. (Jugie  119.  old.) 

III.  Joachim  patriarcha  a vulgáris  fordításokkal  kapcso- 
latban 1901.  dec.  18-án  kijelentette,  hogy  a Septuagintát  maga 
az  Isten  adta  (Echos  d’  Orient  1903.  január-november.) 

Az  athéni  synodusnak  1835-i  decretuma;  továbbá  III. 
Gábor,  VI.  Gergely,  VI.  és  IV.  Anthimos  és  III.  Joachim  pat- 
riarchák  nyilatkozata  után  azt  kell  tehát  tartanunk,  hogy  a 
görög  egyházban  a Septuaginta  szövegét  authentikusnak 
tartják. 

Az  oroszok  állásfoglalása  a Septuagintát  illetőleg  a kö- 
vetkezőkben foglalható  össze.  (Jungerov  id.  m.) 

Nyelvi  szempontból  fontos  a Septuaginta  minden  ke- 
resztény theologusra  nézve,  mert  ennek  nyelve  az  Újszövet- 
ség nyelve  és  egyúttal  az  egész  keresztény  „orthodox“  egy- 
ház nyelve.  Ezt  tehát  tudni  kell.  E nélkül  nem  értjük  meg 
az  Újszövetség  nyelvét.  Az  orosz  theologusra  nézve  a Sep- 
tuaginta nyelvének  kettős  jelentősége  van  az  egyházi  szláv 
nyelvre  való  hatása  folytán. 

A Septuaginta  jelentőségét  a „pravoszláv*4  theologusra 
nézve  főleg  a következők  mutatják:  1.  Az  Újszövetség  írói 
igen  gyakran  a Septuaginta  után  idéznek.  Ikonomos  kimuta- 
tása szerint  az  Újszövetség  235  idézéséből  20  a héber  után 
van ; a többi  a Septuaginta  után.  Innen  van,  hogy  az  Újszö- 
vetség terminológiája  függ  az  Ószövetség  terminológiájától. 
(Theophan  püspök:  ;\8iumoAÉ3NOí  Hténu  1876.,  2.  1 — 20.1. 
Lelki  olvasmány.)  2.  A Septuaginta  szövegét  a kereszténység 
kezdetétől  fogva  szüntelenül  használják  az  Egyházban  és  min- 
den idők  egyházában  olvasták.  (Philaret  id.  munkájában  Iko- 
nomos után.)  A kereszténység  fejlődésével,  a keleti  és  nyu- 
gati népeknél  a Septuaginta  után  készült  fordításokban  hasz- 
nálták az  Ószövetséget.  így  pl.  a nyugati  egyházban  a régi  latin 
fordítás  a Septuaginta  után  készült.  A Keleten : az  arab, 
ethiop,  örmény,  kopt,  góth  fordítások  a Septuaginta  után 

készültek.  Úgyszintén  az  egyetemes  zsinatok  symbolumai.  A 
„právoszláv“  egyházak  a maguk  dogmatikus  és  homiletikus 
dolgozataikat  a Septuaginta  használásával  készítik. 

Általában  a régi  keresztény  világ  és  orosz  társadalom  egész 
a legújabb  időkig , az  1875~i  orosz  synodusi  kiadásig  csak  a 
Septuagintában  és  a Septuaginta  után  készült  fordításokban 
ismerte  az  Ószövetséget . Ez  össze  van  nőve  az, Egyházzal.  Ezért 
sok  egyházatya  inspiráltnak  tartja  a Septuagintát.  Bár  ezt  a véle- 
kedést nem  fogadták  el  általánosan  az  „orthodox“  egyházak- 
ban, igy  az  oroszban  sem,  ez  mindenesetre  annak  nagy  tekintélye 
mellett  bizonyít.  3.  A Septuagintának  apologetikus  jelentősége 
van.  A messiási  jövendölések  a messiási  gondolatra  való  vilá- 
gos utalással  fordittatnak  le.  4.  A Septuagintának  a messiási 
helyeken  gyakran  szövegkritikai  előnye  van  a masoretikus 
szöveggel  szemben.  Sőt  egyes  nem  messiási  helyeken  is  pl. 
2.  Paraplip.  22,  2.  szerint  Ozias  a Septuaginta  után  22. 
évében,  a héber  szöveg  után  42.  évében  lépett  trónra  és  igy 
apjánál  2 évvel  idősebb.  5.  Sokkal  több  a megegyezés,  mint 
az  eltérés  a Septuaginta  és  héber  szöveg  között.  A hasonló- 
ság a Septuaginta  és  a mai  héber  szöveg  között  mutatja, 
hogy  mai  szövege  nem  különböző  a Kr.  e.  III.  század  szö- 
vegétől. 

De  persze  vannak  tökéletlenségek  is  benne  — mondja 
Philaret  moszkvai  metropolita.  Nem  mindig  világos;  a héber 
szöveget  néha  nem  fordítja  pontosan.  Az  egyházi  irók  is  rá- 
mutatnak erre.  Azt  mondják,  hogy  a Septuaginta  fordítói  in- 
kább ipfj.svsonfjs-eknak  (magyarázók)  mondhatók  (Ikonomos). 

Mindezek  után  — igy  szól  Jungerov  — az  „orthodox" 
theologus  nem  köteles  a Septuagintát  authentikusnak  tekin- 
teni. Nem  kell  sajnálni,  hogy  a szlávoknál  vagy  görögöknél^  !) 
nincs  a Vulgatához  hasonlóan  anathemával  kapcsolatban 
authentikusnak  kijelentett  szöveg. 

Mit  mutat  ez?  Mutatja  először,  hogy  az  oroszok  igen 
nagyra  értékelik  a Septuagintát,  azonban  — legalább  ez  idő 
szerint  — nincs  oly  hivatalos  decretum,  mely  azt  authentikus- 
nak jelentette  volna  ki. 

Mint  a görögöknél Ikonomos,  úgy  a románoknál  Popescu 
tanár  harcolt  a Septuaginta  elismerése  mellett.  Nézzük  csak 
hogyan  okadatolja  álláspontját. 

A Septuagintát  kezdettől  fogva  úgy  tekintették  a keleti 
egyházban,  mint  irányadó  authentikus  szöveget  („text  auten- 
tic  normatív14).  Épen  ezért  az  összes  „orthodox“  nemzeti  egy- 
házak, -mikor  a Bibliát  nyelvükre  fordították,  a Septuagintát  és 
nem  a heber  szöveget  fordították,  aminthogy  a rituális  könyvek 
is,  melyek  a Septuagintán  alapszanak,  a görögből  lettek  fordítva. 

A román  egyházi  irók  mindig  a Septuagintát  követik, 
vagy  a Septuaginta  után  készült  román  fordítást.  Csak  bizo- 
nyos idő  óta  van  az,  hogy  a román  theologusok  — egyhá- 
ziak és  világiak’  egyaránt  — indirecte,  vagy  directe  a héber 
szövegre  hivatkoznak.  Ennek  egyik  oka  az  angol  Bibliai  Tár- 
sulat, a másik  a külföldi  hatás. 

A román  theologusok,  kik  külföldi  egyetemeket  látogattak, 
mikor  visszatértek,  az  Egyházzal  ellenkező  ekeket  kezdtek  hir- 
detni. Segítségükre  volt  ebben  a csernoviczi  egyetemi  theologiai 
kar,  mely  a protestánsok  példáján  indí  tva,  elhagyta  a Septu- 
agintat  előadásaiban  és  a héber  szöveget  követi.  így  a Septuaginta 
és  az  ebből  készült  román  fordítás  lassan  háttérbe  szorult. 

Ezek  után,  fölveti  a kérdést,  melyik  az  authentikus?  Ha 
a héber  — igy  szól  — melyet  jelenleg  a bukaresti  theologiai 
facultáson  követnek  és  egész  theologiai  irodalmukban  irányadó, 
akkor  a Septuagintát  el  kell  távolítani.  De  ha  a Septuaginta, 
akkor  az  egész  „orthodoxu  theologiának  erre  kell  helyezkednie. 

Hogy  megokadatolja  egyik  vagy  másik  alternatíva  válasz- 
tását, röviden  megvilágítja  a héber  és  a Septuaginta  szövegét. 

A héber  szövegről  azt  tartja  — amit  különben  bárki 
megengedhet  - - hogy  az  idő  folyamán  megromlott  és  ezért 
a mazoréták  authentikus  szöveget  akartak  létrehozni.  Persze 
a régi  szöveget  nem  állíthatták  vissza. 

A Septuagintát  — mint  már  feljebb  is  láttuk  — sokkal 
többre  értékeli.  A Septuagintáról  — mondja  P.  — mikor  a 
héberben  a variánsok  elszaporodtak,  az  Isten  gondoskodott, 
hogy  legyen  authentikus  szöveg.  A 72  férfiú,  kik  fordították, 
sugalmazva  volt.  Ők  az  akkori  általános  görög  nyelvű  Sep- 
tuagintában  az  Ur  szavát  authentikusan  állapították  meg. 
(„absolut  authentic*).  Majd  ismétli  a mondottakat  a Septua- 
ginta általános  használatáról. 

Minő  a mai  állapot? 

A görög  egyház  ma  is  authentikusnak  tartja  a Septua- 

gint  át  és  nem  engedi  meg  uj  görög  nyelvre  való  fordítását; 
A román  egyháznak  is  erre  az  útra  kell  lépnie.  Mi  a teendő? 

Az  Ószövetséget  le  kell  fordítani  a Septuaginta  után 
minden  idegen  elemtől  menten,  („fara  nici  un  amestec  strein). 
Azután  ezt  a Vulgata  mintájára  ki  kell  jelenteni  authentikus- 
nak. El  kell  azután  rendelni,  hogy  a theologiai  facultáson  az 
exegesist  a Septuaginta  után  műveljék  és  esetleg  kapcsolják 
össze  az  alexandriai  dialectus  tanításával.  A hébert  pedig  a 
litteralis  facultáson  adják  elő,  mert  a theologiai  facultáson 
való  előadása  egyházi  és  nemzeti  érdekek  ellen  van.  Az  iskolai 
könyvekben  és  theologikus  dolgozatokban  a Septuagintát, 
vagy  a hiteles  román  fordítást  kell  használni  épen  úgy,  mint 
a hogy  a Nyugaton  a Vulgatát  használják. 

Popescu  erre  vonatkozó  javaslatát , hogy  t.  i.  a Septua- 
gintát authentikusnak  jelentsék  ki  a Vulgata  mintájára , a 
synodus  elé  terjesztette , azonban  a synodus  1908-ban  elvetette. 
(Revista  Teologica,  1910.  No.  5.) 

így  tehát  a román  egyházban  sem  tartják  a Septuagin- 
tát authentikusnak  — legalább  oly  értelemben  mint  a hogy 
azt  a trienti  zsinat  a Vulgátára  nézve  kijelentette. 

A bolgár  és  szerb  egyházak  állásfoglalásáról  a Septua- 
gintát illetőleg  semmit  sem  tudunk.  Miután  azonban  ezideig 
nálok  az  Ószövetség  nincs  meg  vulgáris  fordításban,  azért 
csakis  az  ószláv  szöveget  használják  és  igy  természetesen 
azt  tekintik  irányadónak. 

Mi  tehát  végső  feleletünk  a Septuagintát  illetőleg?  Az, 
hogy  egyedül  a görög  egyháznak  (Konstantinápoly  és  Athén) 
van  decretuma  a Septuaginta  authentiáját  illetőleg. 

Van-e  a keletieknek  authentíkus  Bibliájuk  ? 

Itt  is  megismételhetnők  azt,  mit  a Septuaginta  authen- 
tiájának  kérdésénél  megjegyeztünk.  T.  i.  a keleti  egyházak 
synodusi  rendszere  miatt  ezt  a kérdést  is  külön-külön  kell 
vizsgálni  az  egyes  egyházaknál. 

Nézzük  tehát  először  a görög  egyházat. 

A bibliafordításokkal  kapcsolatban  nyilatkozott  a görög 
egyház  a Biblia  szövegéről. 

Egyenesen  az  Újszövetségről  beszél  Ifi.  Gábor  konstanti- 
nápolyi patriarcha,  midőn  elitéli  Maximos  Kallipolitis  ujszö- 

vetségi  fordítását.  íme  az  ő szavai : „ . . . ’EttsiSiq  totYxpoöv  xal  xá 
s::iT£Tpa{j.(xáva  xavovixtöc  ávaYtvioaxeaö,ai  toí<;  óp&ooo£oi<;  ^piouavoí? 
ispá  pí[3Xia  Tfj<;  ’ExxX7jaía<;,  Ta  ts  r?j<;  TiaXaia?  <pi][u  SiatHjXYj? 
xai  tx  tfjC  xaivVjc;  áytúfrsv  xat  s£  ap^fjc  s 15  sXXvjvixtjV  cppáaiv  xai 
StáXsxtov  lisSÓTTjoav  irapá  twv  aoYYpa<l>ávtO)v  aotá  íspwv  avSpdiv, 
xai  7.7TÖ  puac;  ap^7j<;,  ex  toö  xaipoö  8t]Xovóti  twv  ayicöv  aTTO'sróXcov 
pir/pi  roö  vöv  odtco;;  &vayiva>axovTat  ÍXXt]vlx^  SiaXsxttp. . . “ Vagyis, 
mivel  — igy  szól  — az  orthodox  keresztényeknek  olvasásra 
megengedett  könyvek,  t.  i.  az  0-  és  Újszövetség  szent  könyvei 
kezdettől  fogva  a hellén  dialektuson  adattak  és  mindig  úgy 
olvastattak  és  olvastatnak  ma  is,  azért  Kallipolitisnak  xotvrj 
dialektuson  készített  fordítását  eltiltja  és  nem  engedi  meg  annak 
olvasását.  Más  szóval  a pátriarcha  annak  a szövegnek  hasz- 
nálatát engedi  meg,  melyet  a bizánci  egyház  mindig  használt  és 
amely  átment  a liturgikus  könyvekbe  is.  Ez  az  úgynevezett 
bizánci  textus,  mely  a Lukián-féle  recensióban  van  meg  a kriti- 
kusok szerint.  Ezt  ismeri  el  általánosságban  autentikusnak  a 
nélkül,  hogy  megnevezné,  melyik  kiadásban  van  ez  meg. 

A többi  hivatalos  nyilatkozatok  is  ily  általánosak.  Es  igy 
csak  annyit  mondhatunk , hogy  a görög  egyház  a bizánci 
textust  használta;  ennek  használatát  alkalomadtán  elrendelte 
és  jelenleg  is  ezt  használja ; tehát  ezt  tekinti  authentikusnak. 

Az  oroszoknál  hivatalosan  az  Erzsébet- féle  ószláv  kiadást 
használják.  A szláv  textus  történetének  folyamán  láttuk,  hogy 
a fordítás  különféle  alapokon  történt.  Az  első  Cyrill-féle  for- 
dításban a kritikusok  a Lukian-féle  recensiót  vették  alapul. 
Azután  a későbbi  kiadásoknál  a textus  receptus  is  alapul 
szolgált.  így  a jelenleg  használatos  ószláv  Bibliában  többféle 
elem  van  és  a használat  által  megszentelést  nyert. 

Az  oroszok  egyszerűen  majd  bizánci,  majd  alexandriai 
szövegről  beszélnek  a maguk  ószláv  Bibliájukkal  kapcsolatban. 
Továbbá  a mint  a görögben  az  Ószövetség  és  Újszövetség 
szoros  nyelvi,  terminológiai  kapcsolatáról  beszélnek  és  ezen 
alapon  — hivatalos  használatra  vonatkozólag  — a Jszöveg 
változtathatatlanságáról,  ép  igy  gondolkoznak  az  ószláv  nyelvű 
Bibliáról.  Amint  a Septuaginta  terminusai  azonosak  a kons- 
tantinápolyi symbolum  és  az  Újszövetség  terminusaival, 
ugyanez  áll  a szláv  fordításokról,  mondják  az  orosz  theolo- 
gusok.  (Chrisztianszkoje  Cstenie  1862.  májusi  füzet.)  Ezt  a 

terminológiát  nem  szabad  tehát  megváltoztatni,  mert  ezáltal 
az  Ószövetséget  ellenkezésbe  hoznók  az  Újszövetséggel,  mely- 
nek terminológiája  az  Ószövetségen  alapszik. 

Az  ószláv  Bibliának  orosz  nyelvre  való  lefordítása  alkal- 
mával, midőn  a kievi  és  moszkvai  Philaret  metropoliták  közt 
vita  támadt,  hogy  megengedett  dolog-e  a vulgáris  nyelvre  való 
fordítás,  a kievi  metropolita  a mellett  kardoskodott,  hogy  nem 
kell  megengedni  a fordítást  és  pedig  azzal  az  indokolással, 
hogy  a szláv  fordítás  a Septuagintából  a Szentlélek  őrködése 
mellett  történt.  Ez  Vsak  jelentéktelen  változáson  ment  keresz- 
tül. Ő tehát  nyilvánvalóan  authentikusnak  tartotta  legalább  a 
szláv  Ószövetséget.  Miután  azonban  az  Ó-  és  Újszövetség 
szoros  kapcsolatát,  főleg  az  orosz  theologusok  hangsúlyozzák, 
természetes,  hogy  az  Újszövetséget  is  hasonló  módon  értékelik. 

Egyébként  épen  a fordítási  viták  alkalmával  a synodus- 
hoz  indítványt  nyújtottak  be,  hogy  a szláv  Bibliát  „latin 
szellemben"  („ez  /mthnckomz  kánonikusnak  jelent- 

sék ki,  úgy  hogy  ez  az  orosz  egyházban  kizárólagos  haszná- 
latot nyerjen,  mint  a kath.  egyházban  a Vulgata.  Ekkor  irta 
meg  a moszkvai  Philaret  már  jelzett  dolgozatát' a Septuagin- 
táról,  melyben  a különféle  szövegeknek  egymáshoz  való  vi- 
szonyáról szól.  Kimutatja,  hogy  a különféle  textusokat  nem 
szabad  ignorálni  s a kanonizálás  ellen  nyilatkozik.  A synodus 
elvetette  az  indítványt  és  ezzel  — így  szól  Jungerov  — elejét 
vette  azon  nehézségeknek  és  zavaroknak,  melyek  nagyobbak 
lettek  volna,  mint  a Vulgata  kanonizálásából  a római  egyház- 
ban beállott  nehézségek^?) 

Ugyanekkor  egy  más  indítvány  is  érkezett  a synodus- 
hoz.  Ebben  azt  javasolták,  hogy  készítsenek  uj  fordítást  a 
Septuaginta  után,  hogy  azután  ez,  egyházi  és  magánhasz- 
nálati  jogosultságot  nyerjen  az  előbbi  szlávval  szemben.  Ezt 
is  elvetette  a synodus. 

Jungerov  mindezt  nagy  megelégedéssel  nyugtázza,  mert 
— úgymond  — bár  sokszor  javították  a szláv  Bibliát,  még 
sem  mondható  hibátlannak.  (Id.  k.  447.  oldalon.) 

Vagyis  az  orosz  egyházban  nincs  dekrétum  az  ószláv 
Biblia  authentiáját  illetőleg,  bár  hivatalosan  használják. 

Azt  is  látjuk  azonban,  hogy  az  orosz  theologusok  félre- 
értik a trienti  zsinatnak  a Vulgata  authentiájára  vonatkozó 

decretumát,  mert  különben  nem  beszélnének  hibátlanságáról. 
A trienti  zsinat  kijelentése  csak  in  rebus  fidei  et  morum  értendő. 
Épen  ezért  egyúttal  elrendelte,  hogy  a Vulgatát  javítsák  ki  „...ut 
posthac  sacra  Scriptura,  potissimum  verő  haec  ipsa  vetus  et 
vulgata  editio  quam  emendatissime  imprimatúra,  (se.  deciarat). 

A románoknál  szintén  sokat  beszéltek  arról,  hogy  dog- 
matikus szempontból  authentikus  szöveget  állapítsanak  meg : 
„Sa  redee  intulesul  dogmatic  genuin  al  testului  sf.  Scripturi". 
(Rcvista  Teologica  1913.  No.  2.)  Vagyis — mondja  dr.  Bálán 
— a Biblia  revisiójánál  az  legyen  a fővezérelv,  hogy  vissza- 
adjuk a Szentirás  szövegének  valódi  dogmatikus  értelmét.  Ez 
volt  a Bibliának  román  nyelvre  való  fordításánál  Simeon  Stefan 
metropolitának  is  a vezérelve.  Oly  szöveget  akartak,  mely 
az  egész  román  theologiai  irodalomban  irányitó  tekintéllyel 
birjon.  Az  egyházi  irók  theologikus  dolgozataikban,  a papok 
a prédikációkban,  valamint  mindazok,  kik  az  írást  a maga 
egészében  óhajtják  olvasni,  ezt  az  autorizált  szöveget  hasz- 
nálnák. „Avand  o astfel  de  editie  bine  revazuta  a sf.  Scripturi, 
ea  ar  fi  inzestrata  cu  autoritate  normatíva  pentru  intreaga  bise- 
rica  romaneasca.  De  ea  s’ar  folosi  seriitorii  bisericesti  in  lucra- 
rile  lor  teologice,  preotii  in  predici,  precum  si  toti  aceia  cári 
ar  dóri  sa  ceteasca  sf.  Scriptura  in  intregime“.  Vagyis,  ha 
nem  is  mondja  ezt  kifejezetten,  oly  Bibliát  óhajt,  mely  nor- 
matív legyen  az  egész  román  egyházra  nézve. 

Nem  olvastunk  arról,  hogy  a romániai  synodus  foglal- 
kozott-e ezzel  a gondolattal.  Annyi  azonban  tény,  hogy  — mint 
ezt  a román  bibliaforditásoknál  jeleztük  — az  uj  revideált  Biblia 
a synodus  áldásával  jelent  meg  1914-ben.  Ez  tehát  — legalább 
is  Romániában  — kell,  hogy  irányitó  tekintéllyel  birjon. 

Ezek  után,  mit  felelünk  a feltett  kérdésre:  Van-e  a kele- 
tieknek authentikus  Bibliájuk? 

Decretum  erre  nézve  csak  a görög  egyházban  van. 
Tényleg  azonban  úgy  áll  a dolog , hogy  az  egyes  egyházak 
a magok  Bibliáját  a használatban  autentikusnak  tekintik. 
Tehát  a görögöknél  a használatban  levő  görög  Biblia , a 
szlávoknál  az  ószláv  nyelvű  és  a románoknál  a román 
Biblia  authentikusnak  tekintendő. 

A Szentirás  kánonokban. 

(Részben  Beveregius  után) 

I.  KÖTET. 

1 . A 60.  apostoli  c.  hamis  könyveknek  a szent  könyvek- 
kel együtt  való  terjesztését  az  Egyházban  tiltja.  (Zonaras 
megjegyzi,  hogy  az  Ó-  és  Újszövetség  könyvei,  melyeket  az 
Egyházban  olvasni  kell,  pontosan  fel  vannak  sorolva.) 

2.  A 85.  ap.  c.  felsorolja  az  ószövetségi  és  újszövetségi 
könyveket,  melyeket,  mint  szenteket  kell  tisztelni. 

3.  A laodiceai  zsinat  (350.  körül)  16.  c.  arról  szól,  hogy 
az  evangéliumokat  más  írással  együtt  szombaton  olvasni  kell. 

4.  59.  c.  szerint  a privát  zsoltárokat  és  a nem  kanonikus 
könyveket  nem  szabad  az  Egyházban  olvasni ; csak  az  Ószö- 
vetség és  Újszövetség  kanonikus  könyveit  szabad. 

5.  A 60.  c.  arról  szól,  mely  könyveket  kell  olvasni  az 
Ószövetségből  és  Újszövetségből. 

6.  A karthagói  zsinat  szerint  (397.)  a kanonikus  iratokon 
kívül  semmit  sem  szabad  olvasni  az  Egyházban.  Felsorolja  a 
kanonikus  könyveket. 

7.  A trullai  zsinat  (692.)  66.  c.  valami  a Szentirás  olva- 
sásáról. 68.  c.  nem  szabad  eladni  a szent  könyveket.  75.  c. 
hogyan  kell  olvasni  a zsoltárokat:  figyelmesen,  ájtatosan.  2.  c. 
elfogadja  a 85.  apostoli  canont,  a karthagói,  laodiceai  zsinatok 
canonjait.  Thaumaturgus  Gergely,  sz.  Athanáz,  Naz.  sz. 
Gergely,  Amphilochius,  Alexandriai  Theophilus  és  Alexandriai 
Cyrill  kánonjait.  A II.  niceai  zsinat  (VII.)  egyet.  zs.  (787.)  1. 
cánonja  elfogadja  a 85.  apostoli  kánont  és  az  előbbi  hat 
egyetemes  zsinat  canonjait. 

II.  KÖTET. 

1.  Nagy  sz.  Athanáz  39.  levele  az  ünnepekről  és  a káno- 
nikus  könyvekről  szól. 

2.  Naz.  sz.  Gergely  metrikus  költeménye  arról,  hogy 
mely  ószövetségi  és  újszövetségi  könyvek  olvasandók. 

3.  Amphilochius  püspök  ugyanarról  jambusokban. 

4.  Damaskusi  sz.  János  cánonja.  (Olariu  337.  old.) 

5.  Damaskusi  sz.  János  (de  üde  Orthodoxa  4,  17.)  az 
Újszövetségről  szól. 

6.  Photius  Nomokánonjában  a trullai  zsinatot  követi. 

7.  A ílorenci  zsinat  helybenhagyja  a karthagói  zsinat 
cánonját.  (Jugie  29.  old.) 

8.  Az  1642.  konstantinápolyi  zsinat  a kanonikus  köny- 
vekről. (Jugie  46.  oldj 

9.  Az  1671.  konstantinápolyi  patriarchai  nyilatkozat  a 
kánonikus  könyvekről  (Jugie  48.  old. 

10.  Az  1672.  konstantinápolyi  patriarchiai  nyilatkozat 
ugyanarról.  (Jugie  49.  old.) 

11.  Az  1672.  jeruzsálemi  zsinat  a kánonikus  könyvekről. 

12.  III.  Gábor,  VI.  Gergely,  VI.  és  IV.  Anthimos  és  III. 
Joachim  konstantinápolyi  patriarchák  encyklikái  és  az  1835. 
athéni  synodus  decretuma  a Szentirás  modern  fordításairól,  a 
Septuaginta  tekintélyéről  és  a Szentirás  olvasásáról. 

13.  A kievi  és  moszkvai  metropolita,  a két  Philaret  és 
Saguna  nagyszebeni  metropolita  nyilatkozatai  a Szentirás  for- 
dításairól, a Septuaginta  tekintélyéről  és  a Szentirás  olva- 
sásáról. 

14.  Az  1638.  és  1642.  konstantinápolyi,  az  1672.  jeru- 
zsálemi zsinat  decretuma  a hagyományról.  (A  keresztény  ta- 
nítás forrása  : az  írás  és  a hagyomány.  Az  irásmagyarázat 
szabálya  az  egyetemes  zsinatok  tanítása  és  az  egyházatyák 
általános  megegyezése.) 


Ao£a  Tw  0£ő). 


Főbb  sajtóhibák. 

A 7.  old.  3.  sorbari  Hermenenticae  helyett  olv.  Her- 
meneuticae. 

A 13.  old.  az  irodalmi  rész  ötödik  sorában  1013.  helyett 
olv.^  1913. 

A 27.  old.  alulról  a 14.  sor  végén  Nagy  sz.  Aristenus 
helyett  olv.  Nagy  sz.  Athanáz. 

A 38.  old.  3.  sorban  hátározatát  helyett  olv.  határozatát. 

A 74.  old.  a második  kikezdés  3.  sorában  toic  helyett 
olv.  todc. 

A 88.  old.  a harmadik  ki  kezdés  elején  Nikoedemos  he- 
lyett olv.  Nikodemos. 


